CELEX: 52014JC0036
Language: fi
Date: 2014-10-29
Title: Yhteinen ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta suosituksen antamiseen etuoikeutetun kumppanuuden täytäntöönpanoa koskevan EU–Tunisia-toimintaohjelman (2013–2017) täytäntöönpanosta

|
			
		
		
		52014JC0036
		
			Yhteinen ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta suosituksen antamiseen etuoikeutetun kumppanuuden täytäntöönpanoa koskevan EU–Tunisia-toimintaohjelman (2013–2017) täytäntöönpanosta /* JOIN/2014/036 final - 2014/0316 (NLE) */
			
				
		
		
			
			   	PERUSTELUT
Tunisiaa ja Euroopan unionia yhdistää
Euro–Välimeri-assosiaatiosopimus, joka on ollut voimassa maaliskuusta 1998.
Osapuolet hyväksyivät sopimuksen pohjalta toukokuussa 2005 Euroopan
naapuruuspolitiikan (ENP) viisivuotisen EU–Tunisia-toimintaohjelman. EU:n ja
Tunisian suhteet ovat kehittyneet ja kypsyneet huomattavasti näissä puitteissa.
Tunisian maaliskuussa 2010 esittämä pitkälle edistyneen maan aseman myöntämistä
koskeva ehdotus lähensi suhteita entisestään ja vahvisti niitä merkittävästi politiikan,
turvallisuuden, talouden ja kaupan aloilla sekä useilla muilla osa-alueilla ja
kansojen välisten suhteiden osalta.[1]
Kun Euroopan naapuruuspolitiikan
toimintaohjelman voimassaolo päättyi vuonna 2010, katsottiin tarpeelliseksi
neuvotella ja tehdä uusi toimintaohjelma, joka perustuu etuoikeutettua
kumppanuutta koskevassa yhteisessä asiakirjassa esitettyihin tavoitteisiin ja
pyrkimyksiin. Osapuolet päättivät kuitenkin syyskuussa 2010 jatkaa vuonna 2005 hyväksytyn
toimintaohjelman soveltamista, kunnes uusi ohjelma valmistuu.
EU:n ja Tunisian suhteet liittyvät alueen
yleiseen poliittiseen tilanteeseen, joka on ollut muutostilassa vuoden 2011
alusta lähtien.
Yhteisessä tiedonannossa Uusi strategia
muutostilassa olevia naapurimaita varten[2]
hahmotellaan uusi lähestymistapa, jonka tavoitteena on pidemmälle viety
eriyttäminen. Tämä tarkoittaa sitä, että kukin kumppanimaa voi kehittää
EU-suhteitaan omien toiveidensa, tarpeidensa ja kykyjensä mukaan, noudattaen
kuitenkin samalla molemminpuolisen vastuun periaatetta ja sitoutuen
ihmisoikeuksien, demokratian ja oikeusvaltion yleismaailmallisiin arvoihin sekä
yhdessä sovittujen painopisteiden noudattamiseen. Tässä uudessa toimintaohjelmassa
määritellään selkeästi EU:n ja Tunisian välisten suhteiden ensisijaiset tavoitteet
ottaen täysimääräisesti huomioon etuoikeutettu kumppanuus ja osapuolten
suhteiden kattavuus.
Euroopan ulkosuhdehallinto (EUH) on käynyt
läheisessä yhteistyössä Euroopan komission yksiköiden ja EU:n jäsenvaltioiden
kanssa alustavia keskusteluja Tunisian kanssa. Niiden pohjalta sovittiin
toimintaohjelman luonnoksesta ja erityisesti ensisijaisten toimien luettelosta.
EU–Tunisia-assosiaationeuvoston viimeisimmässä
kokouksessa 14. huhtikuuta 2014 osapuolet totesivat päässeensä
yhteisymmärrykseen. Osapuolet
ilmoittivat toisilleen teknisten neuvottelujen loppuun saattamisesta
kirjeenvaihdolla.
Uudessa EU–Tunisia-toimintaohjelmassa
määritellään erityistoimenpiteet, joiden avulla osapuolet voivat täyttää
Euro–Välimeri-sopimuksesta johtuvat velvoitteensa. Se muodostaa myös laajemman
kehyksen EU:n ja Tunisian suhteiden lujittamiselle niin, että edetään
huomattavaan taloudelliseen yhdentymiseen ja syvennetään poliittista
yhteistyötä Euro–Välimeri-sopimuksen yleisten tavoitteiden mukaisesti. Euroopan
naapuruusvälineen perustamisesta annetun asetuksen[3] mukaisesti toimintaohjelma
on keskeinen lähtökohta asetettaessa ENP:tä koskevia unionin ensisijaisia
tavoitteita. ENP toimii edelleen liikkeelle panevana voimana ja tarjoaa
suhteiden kehittämiselle yhtenäisen strategisen toimintakehyksen, joka perustuu
muun muassa kumppanuuteen ja yhteisvastuuseen sekä tulosten perusteella
tapahtuvaan eriyttämiseen ja tarpeisiin mukautettuun tukeen. Euroopan komissio
ja unionin ulkoasioiden ja turvallisuuspolitiikan korkea edustaja, jäljempänä
’korkea edustaja’, esittävät ohessa yhteisen ehdotuksen neuvoston päätökseksi
EU–Tunisia-assosiaationeuvostossa esitettävästä Euroopan unionin kannasta, joka
koskee toimintaohjelman täytäntöönpanoa koskevan suosituksen antamista.
Euroopan komissio ja korkea edustaja pyytävät
neuvostoa hyväksymään oheisen yhteisen ehdotuksen neuvoston päätökseksi.
2014/0316 (NLE)
Yhteinen ehdotus
NEUVOSTON PÄÄTÖS
Euroopan yhteisöjen ja niiden jäsenvaltioiden
sekä Tunisian tasavallan välisestä assosioinnista tehdyllä
Euro–Välimeri-sopimuksella perustetussa assosiaationeuvostossa esitettävästä
unionin kannasta suosituksen antamiseen etuoikeutetun kumppanuuden
täytäntöönpanoa koskevan EU–Tunisia-toimintaohjelman (2013–2017)
täytäntöönpanosta

EUROOPAN UNIONIN NEUVOSTO, joka
ottaa huomioon Euroopan unionin toiminnasta
tehdyn sopimuksen ja erityisesti sen 217 artiklan yhdessä 218 artiklan 9 kohdan
kanssa,
ottaa huomioon unionin ulkoasioiden ja
turvallisuuspolitiikan korkean edustajan ja Euroopan komission yhteisen
ehdotuksen,
sekä katsoo seuraavaa:
(1)       Euro–Välimeri-sopimus
Euroopan yhteisöjen ja niiden jäsenvaltioiden sekä Tunisian tasavallan
välisestä assosioinnista allekirjoitettiin 17 päivänä heinäkuuta 1995, ja
se tuli voimaan 1 päivänä maaliskuuta 1998.
(2)       Osapuolet aikovat sopia
etuoikeutetun kumppanuuden täytäntöönpanoa koskevasta uudesta Euroopan
naapuruuspolitiikan (ENP) EU–Tunisia-toimintaohjelmasta (2013–2017), joka
kuvastaa osapuolten erityistä kumppanuutta ja jolla tuetaan
Euro–Välimeri-sopimuksen täytäntöönpanoa, sillä siinä on määritetty käytännön
toimenpiteet, joiden avulla sopimuksen tavoitteet voidaan saavuttaa,
ON HYVÄKSYNYT TÄMÄN PÄÄTÖKSEN:
1 artikla
Euroopan yhteisöjen ja niiden jäsenvaltioiden
sekä Tunisian tasavallan välisestä assosioinnista tehdyllä Euro–Välimeri-sopimuksella
perustetussa assosiaationeuvostossa esitettävä Euroopan unionin kanta
etuoikeutetun kumppanuuden täytäntöönpanoa koskevan, Euroopan naapuruuspolitiikkaan
liittyvän EU–Tunisia-toimintaohjelman (2013–2017) täytäntöönpanoon perustuu
tämän päätöksen liitteenä olevaan assosiaationeuvoston suositusluonnokseen.
2 artikla
Tämä päätös
tulee voimaan päivänä, jona se hyväksytään.
Tehty Brysselissä
                                                                       Neuvoston
puolesta
                                                                       Puheenjohtaja
[1]               EU-Tunisia-assosiaationeuvosto hyväksyi ehdotuksen 11.
toukokuuta 2010.
[2]               KOM(2011) 303, 25.5.2011.
[3]               Asetus (EU) N:o 232/2014, 11.3.2014.
LIITTEET
Yhteinen ehdotus
NEUVOSTON PÄÄTÖS
Euroopan yhteisöjen ja niiden
jäsenvaltioiden sekä Tunisian tasavallan välisestä assosioinnista tehdyllä
Euro–Välimeri-sopimuksella perustetussa assosiaationeuvostossa esitettävästä
unionin kannasta suosituksen antamiseen etuoikeutetun kumppanuuden
täytäntöönpanoa koskevan EU–Tunisia-toimintaohjelman (2013–2017)
täytäntöönpanosta
                       
LIITE 1
Luonnos
SUOSITUS
etuoikeutetun
kumppanuuden täytäntöönpanoa koskevan,
Euroopan
naapuruuspolitiikkaan liittyvän EU–Tunisia-toimintaohjelman (2013–2017)
täytäntöönpanosta
EU–Tunisia-assosiaationeuvosto, joka
ottaa huomioon Euroopan yhteisöjen ja niiden
jäsenvaltioiden sekä Tunisian tasavallan välisestä assosioinnista tehdyn
Euro–Välimeri-sopimuksen ja erityisesti sen 80 artiklan,
sekä katsoo seuraavaa:
(1)          Euro–Välimeri-sopimuksen 80
artiklassa valtuutetaan assosiaationeuvosto antamaan aiheellisia suosituksia
sopimuksen tavoitteiden saavuttamiseksi.
(2)          Euro–Välimeri-sopimuksen 90 artiklan
mukaan osapuolet toteuttavat kaikki yleis- tai erityistoimenpiteet, jotka ovat
tarpeen sopimuksesta johtuvien velvoitteiden täyttämiseksi, ja huolehtivat
siitä, että sopimuksessa vahvistetut tavoitteet saavutetaan.
(3)          Euro–Välimeri-sopimuksen osapuolet
ovat hyväksyneet Euroopan naapuruuspolitiikan (ENP) EU–Tunisia-toimintaohjelman
(2013–2017) etuoikeutetun kumppanuuden täytäntöön
panemiseksi.
(4)          ENP:n EU–Tunisia-toimintaohjelmalla
tuetaan Euro–Välimeri-sopimuksen täytäntöönpanoa, sillä osapuolet määrittävät
yhteisymmärryksessä käytännön toimenpiteet, jotka ohjaavat sopimuksen
täytäntöönpanoa.
(5)          Toimintaohjelmalla on tarkoitus
toisaalta määrittää käytännön toimenpiteet, joiden avulla osapuolet voivat
täyttää Euro–Välimeri-sopimuksesta johtuvat velvoitteensa, ja toisaalta luoda
laajempi kehys EU:n ja Tunisian suhteiden lujittamiselle niin, että edetään
huomattavaan taloudelliseen yhdentymiseen ja syvennetään poliittista
yhteistyötä Euro–Välimeri-sopimuksen yleisten tavoitteiden mukaisesti,
ON ANTANUT TÄMÄN SUOSITUKSEN:
Ainoa artikla
Assosiaationeuvosto suosittaa, että osapuolet
panevat täytäntöön liitteenä olevan Euroopan naapuruuspolitiikan
EU–Tunisia-toimintaohjelman (2013–2017), jolla pannaan täytäntöön etuoikeutettu
kumppanuus siltä osin kuin täytäntöönpanolla pyritään Euroopan yhteisöjen
ja niiden jäsenvaltioiden sekä Tunisian tasavallan välisestä assosioinnista
tehdyn Euro–Välimeri-sopimuksen tavoitteiden saavuttamiseen.
Tehty […]
Assosiaationeuvoston puolesta
Puheenjohtaja
LIITE 2
Euroopan
unionin ja Tunisian suhteet: etuoikeutettu kumppanuus
Toimintaohjelma 2013–2017
yLEISKATSAUS
I             JOHDANTO
Tunisian nykyhistoriassa käynnistyi 14.
tammikuuta 2011 uusi vaihe, kun Tunisian kansa toteutti ihmisarvon ja vapauden
nimissä oman rauhanomaisen vallankumouksensa. Vallankumous loi lähtökohdat
oikeusvaltioperiaatteeseen sekä ihmisoikeuksien ja perusvapauksien
kunnioittamiseen perustuvan aidon demokratian kehittämiselle.
Nämä arvot, jotka Euroopan unioni jakaa
Tunisian kanssa, innoittavat osapuolia nostamaan suhteensa yhä edistyneemmälle
ja strategisemmalle tasolle, joka on etuoikeutettu kumppanuus. Vallankumouksen
ansiosta Tunisian ja Euroopan unionin suhteissa avautuvat nyt täysin
uudenlaiset näkymät. EU on sitoutunut tukemaan pitkällä aikavälillä Tunisian
siirtymistä demokratiaan tietäen, että onnistumisella on myönteisiä vaikutuksia
sekä Tunisian vaurauteen että koko alueeseen. Tunisian tukeminen sen
murrosvaiheessa tarjoaakin Euroopan unionille historiallisen tilaisuuden
vastata merkittävällä, tehokkaalla ja myönteisellä tavalla sekä Tunisiaan
kohdistuviin että arabikevään tuomiin haasteisiin vuonna 2011 uudistetun
Euroopan naapuruuspolitiikan mukaisesti.
Uudistettu
naapuruuspolitiikka
Naapurialueisiinsa kohdistuvien merkittävien haasteiden
vuoksi Euroopan unioni on vahvistanut uuden lähestymistavan, jotta se voisi reagoida sopivammin keinoin kumppanuusmaiden nopeaan kehitykseen ja niiden uudistustarpeisiin. Lähestymistapa auttaa rakentamaan ja
vakiinnuttamaan toimivia demokratioita, tukemaan kestävää ja osallistavaa
talouskasvua sekä hallitsemaan rajat ylittäviä yhteyksiä ja muuttovirtoja.
Tämä uusi lähestymistapa[1]
perustuu molemminpuoliseen vastuuseen ja sitoutumiseen
ihmisoikeuksien, demokratian ja oikeusvaltion yleismaailmallisiin arvoihin. Siinä toteutuu nykyistä pidemmälle viety
erilaistuminen siten, että tuen määräytymiseen vaikuttavat kumppanimaan
tavoitetaso EU:hun lähentymisessä, sen omat tarpeet ja valmiudet ja sen
edistyminen uudistusten täytäntöönpanossa, demokratian ja
oikeusvaltioperiaatteen lujittamisessa sekä ihmisoikeuksien ja perusvapauksien
kunnioittamisessa. Uuden lähestymistavan myötä keskinäisten
suhteiden vahvistuminen johtaa myös aiempaa syvempään taloudelliseen
yhdentymiseen sekä tiiviimpään poliittiseen yhteistyöhön seuraavilla aloilla: hallintotapa, turvallisuus ja konfliktinratkaisu sekä yhteisen edun
mukaisten aloitteiden tekeminen kansainvälisillä foorumeilla.
Naapuruuspolitiikan uuden lähestymistavan
tavoitteena on a) tukea voimakkaammin kumppaneita, jotka sitoutuvat demokratian
syventämiseen sekä oikeusvaltioperiaatteen, ihmisoikeuksien, perusvapauksien ja
sukupuolten tasa-arvon kunnioittamiseen, b) tukea kestävän, osallistavan ja sosiaalista
ja alueellista epätasa-arvoa kaventavan talouden kehittämistä luomalla
työpaikkoja ja kohentamalla väestöjen elintasoa ja c) luoda entistä läheisempi
kumppanuus kumppanimaiden kansojen ja kansalaisyhteiskuntien kanssa.
Tunisiaa koskevat uudet ensisijaiset tavoitteet
Tunisian vallankumous symboloi Tunisian
kansalaisille toivoa paremmasta elämästä, sillä se merkitsee irtiottoa aikansa
eläneestä kehityksen logiikasta, jota talous- ja yhteiskuntarakenteiden
mureneminen oli horjuttanut jo pitkään.
Uuden lähestymistavan lähtökohtana onkin
sellaisen uuden, osallistamista ja tasapuolisuutta tavoittelevan
yhteiskuntakäsityksen luominen, joka perustuu hyvään hallintotapaan,
avoimuuteen ja vaurauden oikeudenmukaiseen jakautumiseen.
Etusijalle asetetaan työllisyys ja sosiaalinen
koheesio, aluekehitys, turvallisuus ja vakaus sekä siirtymäkauden
oikeudenkäyttö demokratiakehityksen vakiinnuttamiseksi pitkällä aikavälillä.
Näissä ensisijaisissa tavoitteissa painottuu
myös Tunisian sitoutuminen ihmisoikeuksia ja perusvapauksia kunnioittavien
demokraattisten instituutioiden vaatimien uudistusten toteuttamiseen ja
vahvistuu sen pyrkimys avoimen ja nykyaikaisen yhteiskunnan, moniarvoisen
kulttuuri-ilmapiirin ja toimivan sosiaalisen rakenteen luomiseen.
Uudistustyötä on tarkoitus tehostaa myös
talous- ja sosiaalialalla, jotta talous saataisiin uuteen nousuun ja
edistettäisiin osaamiseen ja innovointiin pohjautuvaa kestävää kasvua, joka
takaa korkean työllisyysasteen.
Toiminnan keskiössä ovat kaikkia ryhmiä ja
alueita hyödyttävän, oikeudenmukaisen ja solidaarisen sosiaalipolitiikan
kehittäminen ja talouden rakenteen modernisointi suuntautumalla aiempaa enemmän
huipputeknologiaan perustuvaan, ympäristöystävälliseen innovaatiotoimintaan.
Lisäksi pyritään edistämään yksityistä aloitteellisuutta ja julkisen ja
yksityisen sektorin kumppanuuksia parantamalla kilpailukykyä ja
liiketoimintaympäristöä.
Etuoikeutettu
kumppanuus
Tunisialla ja Euroopan unionilla on tässä
tilanteessa kaikki edellytykset siirtyä suhteissaan ja yhdentymiskehityksessään
yhä edistyneemmälle ja strategisemmalle tasolle, sillä molemmat ovat entistä
määrätietoisempia pyrkimyksissään. Lähentyminen kohti Euroopan unionia
merkitsee Tunisian ulkopolitiikassa pysyvää arvoa ja perusvalintaa.[2] Sen rinnalla pyritään edistämään Maghreb-maiden yhdentymistä ja
tiivistämään suhteita arabimaiden, Välimeren maiden sekä Afrikan maiden kanssa.
Tunisia ja Euroopan unioni ovat myös yhtä mieltä siitä, että talouden
vapautumisen ja taloudellisen ja sosiaalisen yhdentymisen vahvistuminen tuottaa
kasvua ja työllisyyttä ja edistää siten yhteisvastuullista kehitystä ja
hyvinvoinnin jakamista.
Tunisia haluaa etuoikeutetun kumppanuuden
myötä edetä uudelle, mahdollisimman korkealle tasolle yhdentymisessään Euroopan
unioniin.
Uusi, etuoikeutetun kumppanin asema kertoo
osapuolten halusta käynnistää vapaakauppaa pidemmälle etenevä
lähentymisprosessi, johon sisältyy yhteisen edun mukainen ja toimiva
henkilöiden liikkuvuus ja parempi tietämyksen jakaminen.
On ensiarvoista ottaa huomioon kumppanuuden
inhimillinen ja tieteellinen ulottuvuus, jotta voidaan edistää
kansalaisyhteiskunnan ja yksityissektorin toimijoiden, tutkijoiden ja
opiskelijoiden sekä paikallis- ja alueviranomaisten lähentymistä. Inhimillinen
ja tieteellinen ulottuvuus myös välittää voimakkaan poliittisen viestin
molempien osapuolten kansalaisille ja elinkeinoelämälle.
Tämä kaudeksi 2013–2017 yhteistyössä laadittu
toimintaohjelma, jota voidaan myöhemmin tarkistaa, muodostaa lähtökohdan, jonka
pohjalta määritellään toiminnan päälinjat osapuolten suhteiden lujittamiseksi
kaikilla tasoilla niin politiikassa, taloudessa, tieteessä, sosiaalialalla kuin
kulttuurielämässä ja ihmisten välisessä kanssakäymisessä.
Osapuolet ovat sopineet näissä kehittyvissä
toimintapuitteissa ja etuoikeutetun kumppanuuden täytäntöönpanon pohjalta
ryhtyvänsä pohtimaan mahdollisuutta tehdä keskinäisiä suhteitaan määrittelevä
uusi sopimus Euroopan unionista tehdyn sopimuksen 8 artiklan sekä niiden
pyrkimysten mukaisesti, joita Euroopan unionilla ja Tunisialla on suhteidensa
vahvistamisessa.
Euroopan unionin ja Tunisian
etuoikeutetun kumppanuuden painopisteet
Euroopan unionin ja Tunisian suhteita vahvistetaan
etuoikeutetun kumppanuuden mukaisesti seuraavia painopisteitä noudattaen:
a) Tiiviimpi poliittinen yhteistyö. Osapuolet haluavat antaa uutta pontta poliittiselle vuoropuhelulleen
ja yhteistyölleen. Tavoitteena on erityisesti korkean tason poliittisen
vuoropuhelun tiivistäminen, parlamentaarinen yhteistyö, yhteistyö
turvallisuusasioissa, yhteistyö demokratian ja oikeusvaltioperiaatteen,
sukupuolten tasa-arvon sekä ihmisoikeuksien ja perusvapauksien alalla ja
yhteistyön tiivistäminen Euroopan neuvoston ja muiden kansainvälisten järjestöjen
kanssa. Tähän yhteyteen kuuluu myös entistä tiiviimpi yhteistyö
turvallisuusasioissa, lainkäytössä, rajavalvonnassa ja järjestäytyneen
rikollisuuden torjunnassa.
b) Syvempi taloudellinen ja sosiaalinen
yhdentyminen Euroopan unioniin yhteisen talousalueen luomiseksi. Etuoikeutetulla kumppanuudella pyritään myös osapuolten tiiviimpään
taloudelliseen, sosiaaliseen ja kansojen väliseen yhdentymiseen. Kumppanuudessa
otetaan huomioon haasteet, joihin Tunisian on tartuttava siirtyessään kohti
demokratiaa, kuten talouden elvyttäminen sekä yhteisvastuullisen ja kestävän
kehityksen asettamat vaatimukset. Kauppa- ja taloussuhteidensa kehittämiseksi
Tunisia ja Euroopan unioni aikovat tehdä pitkälle menevän ja laaja-alaisen
vapaakauppasopimuksen, jonka avulla Tunisia voi vähitellen yhdentyä
Euroopan unionin sisämarkkinoihin. Lopullisena päämääränä on luoda yhteinen
talousalue.
Tunisia tavoittelee yhä pidemmälle menevää
säännösten yhdenmukaistamista ja sen myötä lainsäädännön asteittaista
lähentämistä. Tunisia ja Euroopan unioni nimeävätkin tämän toimintaohjelman
mukaisesti yhdessä alat, joilla lähentymisen on tarkoitus edetä ensi vaiheessa.
Kun Tunisia sitten on selvittänyt oman lainsäädäntönsä ja unionin säännöstön väliset
erot, se vahvistaa unionin säännöstöön lähentymistä koskevat tavoitteet
kansallisessa yhdenmukaistamisohjelmassa, ja EU päättää toimenpiteistä, joilla
se tukee näiden tavoitteiden toteuttamista.
Yhdentymistä edistää sosioekonomisia
uudistuksia käsittelevä tehostettu vuoropuhelu esimerkiksi talouden
suorituskyvystä, pienten ja keskisuurten yritysten tukemisesta, yhdennetyn
työllisyysstrategian laatimisesta ja sosiaalisesta osallisuudesta sekä laaja alakohtainen yhteistyö sellaisilla avainaloilla kuin energia, liikenne,
teollisuus, maatalous, ympäristö ja ilmastonmuutos (katso liite 2).
c) Läheisempi kumppanuus kansojen välillä. Etuoikeutettu kumppanuus ei voi toteutua ilman kansojen välisten
suhteiden vahvistamista yksilöiden ja organisaatioiden välisen lähentymisen ja
suorien yhteistyösuhteiden kautta. Keskeisellä sijalla tässä ovat yhteistyö ja
vaihtotoiminta yleissivistävän ja ammatillisen koulutuksen, työllisyyden,
tutkimuksen ja innovoinnin, terveyden, kulttuurin sekä nuorison
aloilla. Vuoropuhelua kehitetään myös muuttoliikkeestä, liikkuvuudesta
ja turvallisuudesta pyrkimyksenä solmia liikkuvuuskumppanuus,
joka luo tasapainoiset ja vastuulliset yhteistyöpuitteet seuraaville aloille:
henkilöiden liikkuvuus, laillisen maahanmuuton hallinnointi, muuttoliikkeen ja
kehityksen väliset yhteydet, muuttajien oikeuksien suojelu, laittoman maahanmuuton
ja maahanmuuttoon liittyvän järjestäytyneen rikollisuuden torjunta sekä
takaisinotto.
Lisäksi Euroopan unionin ja Tunisian suhteiden
tiivistäminen edellyttää kaikkien valtiosta riippumattomien toimijoiden ja koko
kansalaisyhteiskunnan laajaa mukaantuloa, sillä niillä on tärkeä sija
demokratisoitumisen onnistumisessa. Kuulemisjärjestelyjä
otetaan käyttöön sen varmistamiseksi, että kansalaisyhteiskunnalla on kaikki
edellytykset toimia keskustelukumppanina viranomaisten ja eurooppalaisten
elinten kanssa käytävässä vuoropuhelussa erityisesti tämän toimintaohjelman
viimeistelyn ja täytäntöönpanon yhteydessä.
Uusi menetelmä
Toteuttaessaan keskinäisten suhteidensa laadullista
harppausta Euroopan unioni ja Tunisia turvautuvat tiettyihin periaatteisiin ja
välineisiin päästäkseen varmemmin tavoitteisiinsa.
Kohdennetut,
täsmälliset ja konkreettiset sitoumukset viisivuotiskaudeksi. Syvemmät keskinäiset suhteet tarkoittavat, että kumppanit vastaavat
demokratisoitumisen tuomiin haasteisiin sitoutumalla voimakkaasti muutamiin ensisijaisiin
aloihin, joita ovat talouden elvyttäminen; pk-yritysten tukeminen sekä kestävä
ja osallistava kasvu; työllisyys; elinolojen parantaminen ja eriarvoisuuden
torjunta; oikeusvaltioperiaatteen vakiinnuttaminen sekä hyvä hallintotapa ja
moniarvoinen demokratia; oikeuslaitoksen riippumattomuus; ihmisoikeuksien ja
perusvapauksien kunnioittaminen; sukupuolten tasa-arvo; turvallisuusalan
uudistaminen; tiedotusvälineiden riippumattomuus ja tuki
kansalaisyhteiskunnalle. Etuoikeutetun kumppanuuden myötä myös osapuolten yhteiskuntien
toivotaan lähentyvän toisiaan mahdollisimman laajasti entistä laajapohjaisemman
kulttuurienvälisen vuoropuhelun kautta.
Osallistuminen Euroopan unionin ohjelmiin
ja sen virastojen toimintaan. Tunisian ja Euroopan
unionin tavoittelemaa syvempää yhdentymistä edistää myös Tunisian
osallistuminen niihin EU:n ohjelmiin ja EU:n niiden virastojen toimintaan,
joiden oikeusperustoissa säädetään kolmansien maiden osallistumisesta. Tässä
toimintaohjelmassa täsmennetään, kuinka osallistuminen etenee käytännössä.
Laajempi tekninen tuki ja rahoitustuki,
jotka vastaavat Tunisian ensisijaisia tavoitteita ja
noudattavat naapuruuspolitiikan uusia linjauksia. Tarkoituksena on tukea
assosiaatiosopimuksen tavoitteiden täytäntöönpanoa vuodesta 2014 alkavien
Euroopan unionin rahoitusnäkymien puitteissa. Etuoikeutettuun kumppanuuteen
sisältyy se odotus, että Euroopan unioni myöntää Tunisialle rahoitusapua, joka
vastaa uudistusten tavoitetasoa, maan erityistarpeita sekä sen omia valmiuksia
ja edistymistä uudistusten tehokkaassa täytäntöönpanossa.
Euroopan unioni on jo vahvistanut päätöksensä
tuen merkittävästä lisäämisestä Tunisialle sitoutumalla vähintään 400 miljoonan
euron avustussummaan kaudeksi 2011–2013 (ennen vallankumousta summaksi oli
kaavailtu 240 miljoonaa euroa). Käytettävissä
olevat varat kanavoidaan ensisijaisesti niiden uudistusten tukemiseen, jotka
ovat välttämättömiä demokraattisen valtion perustamiseksi (vaalien järjestäminen,
turvallisuusalan, oikeusjärjestelmän ja tiedotusvälineiden uudistaminen,
siirtymäkauden oikeudenkäytön kehittäminen sekä ihmisoikeuksien ja
perusvapauksien kunnioittaminen), talouden
elvyttämiseksi ja sosiaalisen koheesion vahvistamiseksi (esimerkiksi
talousuudistukset, työllisyyden ja aluekehityksen edistäminen, sosiaalisen
syrjäytymisen, eriarvoisuuden ja köyhyyden torjunta sekä institutionaalisten
rakenteiden kehittäminen).
Lisäksi muutamat jäsenvaltiot, Euroopan investointipankki
(EIP) sekä Euroopan jälleenrakennus- ja kehityspankki (EBRD) tarjoavat
merkittävää apua erityisesti investointi- ja infrastruktuurihankkeissa sekä
yksityissektorin tukemisessa ja työllisyysasioissa muun muassa G8-maiden
antamien lupausten mukaisesti (Deauvillen kumppanuusaloite). Tuen tarkemmassa
suunnittelussa noudatetaan asianmukaisia menettelyjä ja otetaan huomioon
sitoumukset, joita on tehty niin tässä toimintaohjelmassa kuin kaikissa muissa
asiaankuuluvissa välineissä, esimerkiksi 28. ja 29. syyskuuta 2011 päivätyissä
Tunisian ja Euroopan unionin työryhmän päätelmissä.
Toimintaohjelman mukautettavuus ja
väliarviointi. Assosiaationeuvosto voi tarkistaa tätä
viisivuotista toimintaohjelmaa sen täytäntöönpanon etenemisen mukaan tai jos
olosuhteet Tunisiassa tai Euroopan unionissa antavat siihen aihetta.
Assosiaatiosopimuksella perustettujen elinten tehtävänä on laatia tarvittavat
ehdotukset.
Toimintaohjelman täytäntöönpanon seuranta. Jotta uudistuksia voidaan toteuttaa useilla keskeisillä aloilla, on
asetettava täsmälliset tavoitteet ja osoitettava käyttöön riittävät resurssit.
Toimintaohjelman täytäntöönpanoa seurataan säännöllisesti assosiaatiosopimuksella
perustetuissa assosiaatiokomiteassa ja alakomiteoissa sekä osapuolten itsensä
laatimien, edistymistä koskevien kertomusten avulla, jotta saadaan varmistettua
tavoitteiden mahdollisimman onnistunut toteutuminen ja jotta tavoitteet ja
edistyminen niiden saavuttamisessa saataisiin kytkettyä annettuun tukeen.
Osapuolet ottavat alakomiteat uuteen tarkasteluun
niiden kokoonpanojen ja valtuuksien mukauttamiseksi Tunisian etuoikeutetun
aseman tuomiin uusiin tavoitteisiin.
II           TOIMINTAOHJELMA   
Koska osapuolet haluavat toimintaohjelman
olevan sekä strateginen että operatiivinen, ne ovat sopineet yhteistyön
keskittämisestä rajattuun määrään aloja ja tavoitteita, jotka on koottu
jäljempänä olevan liitteen 1 taulukkoon.
Toimintaohjelman tavoitteiden toteuttaminen
edellyttää myös tiiviimpää vuoropuhelua sosioekonomisista uudistuksista, kuten
työllisyyspolitiikasta ja sosiaalisesta osallisuudesta sekä osaamiseen
perustuvan kestävän talouskasvun käyntiin saamisen vaatimista
elvytysstrategioista, samoin kuin laajaa alakohtaista yhteistyötä, joka
käsittää sellaisia avainaloja kuin energian, liikenteen, teollisuuden,
maatalouden, matkailun, osaamisen kehittämisen, ympäristön ja
ilmastonmuutoksen.
Tämä toimintaohjelma on assosiaatiosopimuksen
täytäntöönpanoa ohjaava asiakirja. Se käsittää kaikki assosiaatiosopimukseen
kuuluvat alat ja kattaa Tunisian ja Euroopan unionin kaiken yhteistyön, myös
assosiaatiokomitean ja alakomiteoiden työskentelyn. Alakomiteoiden tehtäväksi
tulee määritellä toimintaohjelmaan kirjattujen ensisijaisten tavoitteiden
pohjalta niiden saavuttamisen vaatimat konkreettiset toimet.
Tulevalla viisivuotiskaudella osapuolet
keskittävät ensisijaiset tavoitteensa seuraaviin aloihin:
Oikeusvaltioperiaate ja demokratia
1)           Perustetaan demokraattinen
vaalijärjestelmä erityisesti vahvistamalla vaalien valvonnasta ja
järjestämisestä vastaavan itsenäisen vaalikomission riippumattomuutta ja
toimintaa.
2)           Varmistetaan oikeuslaitoksen
riippumattomuus, parannetaan sen ammattimaisuutta ja toimivuutta (esim.
oikeussuojan saatavuus ja oikeudenkäyntien kesto) ja varmistetaan
ihmisoikeuksien, syyttömyysolettaman ja oikeudenmukaista oikeudenkäyntiä
koskevan oikeuden kunnioittaminen.
3)           Toteutetaan yleisen ja
perusteellisen uudistuksen yhteydessä turvallisuusalan uudistus, jonka
tarkoituksena on varmistaa oikeusvaltioperiaatetta koskevien kansainvälisten
normien, ihmisoikeuksien ja kansainvälisen oikeuden noudattaminen.
4)           Tehostetaan ihmisoikeuksien, myös
naisten ja lasten oikeuksien suojelua.
5)           Toteutetaan tiedotusvälineuudistus
ja ammattimaistetaan tiedonvälitysala.
6)           Vahvistetaan kansalaisyhteiskunnan
asemaa ja valmiuksia.
Muuttoliikettä, liikkuvuutta ja
turvallisuutta koskeva yhteistyö
7)           Käydään muuttoliikettä, liikkuvuutta
ja turvallisuutta koskevaa vuoropuhelua ja solmitaan liikkuvuuskumppanuus.
Syvempi taloudellinen ja sosiaalinen
yhdentyminen
8)           Toteutetaan talousuudistus, jonka
tavoitteena on osallistava kasvu, kilpailukyky sekä liiketoiminta- ja
investointiympäristön kohentaminen.
9)           Tehostetaan
taloudellista yhdentymistä, tehdään pitkälle menevä ja laaja-alainen
vapaakauppasopimus ja lähennytään unionin säännöstöä.
10)         Kehitetään osaamista sekä osaamisen
ja innovaatioiden saatavuutta.
11)         Edistetään työllisyyttä, sosiaalista
yhteenkuuluvuutta ja integraatiota sekä alueellista ja paikallista kehitystä.
12)         Kehitetään maataloutta ja maaseutua.
Kestävä kehitys
13)         Luodaan ja toteutetaan strategioita
ja ohjelmia kestävän kehityksen varmistamiseksi. Tähän kuuluu
ympäristönsuojelun tehostaminen kesäkuussa 2011 annetun monivuotista
rahoituskehystä koskevan komission tiedonannon[3]
mukaisesti. Tiedonannon mukaan unionin talousarviosta ilmastoasioihin
myönnettävä osuus aiotaan kasvattaa vähintään 20 prosenttiin.
Ensisijaisten tavoitteiden tarkistamisessa
käytetään vertailukohtana jäljempänä olevan liitteen 1 taulukkoa, johon on
koottu indikaattorit, täytäntöönpanoaikataulu ja käyttöön otettavat resurssit.
A.          Poliittinen
yhteistyö
I             Poliittinen ja strateginen
vuoropuhelu ja yhteistyö
1.           Poliittisen ja strategisen
vuoropuhelun vahvistaminen
            Toimet ja erityistavoitteet:
·              
vahvistetaan poliittista vuoropuhelua varsinkin
järjestämällä tarvittaessa Tunisian
ja Euroopan unionin huippukokouksia ja pitämällä säännöllisiä kokouksia sekä ministeritasolla
että korkeiden virkamiesten tasolla; 
·              
lisätään tarvittaessa Tunisian edustajien
osallistumista Euroopan unionin yhteistä ulko- ja turvallisuuspolitiikkaa
käsittelevien EU:n neuvoston komiteoiden ja työryhmien epävirallisiin
kokouksiin;
·              
tiivistetään yhteistyötä monenvälisillä foorumeilla
(kuten Yhdistyneissä kansakunnissa) yhteistä etua koskevien poliittisten
kantojen yhdenmukaistamiseksi ja yhteensovittamiseksi;
·              
tehdään yhteistyötä diplomatian alalla erityisesti
luomalla suhteita Tunisian diplomaattikoulutusinstituutin sekä jäsenvaltioiden
korkeakoulujen ja diplomaattiakatemioiden välille yhteistyötä ja kokemusten
vaihtoa varten.
2.           Parlamentaarinen yhteistyö
            Toimet ja erityistavoitteet:
·              
kehitetään parlamentaarista yhteistyötä erityisesti
tukemalla parlamentaarista edustajakokousta, perustamalla Euroopan parlamentin
ja Tunisian parlamentin välinen parlamentaarinen sekavaliokunta, lujittamalla
Tunisian parlamentin ja Välimeren unionin parlamentaarisen edustajakokouksen
yhteistyötä ja kumppanuutta ja lisäämällä Tunisian ja EU:n puolueiden ja
puolueryhmien välistä yhteydenpitoa.
3.           Konfliktinestoa ja kriisinhallintaa
koskevan vuoropuhelun ja yhteistyön vahvistaminen
            Toimet ja erityistavoitteet:
·              
vahvistetaan Tunisian ja Euroopan unionin
yhteistyötä ja vuoropuhelua yhteisen ulko- ja turvallisuuspolitiikan (YUTP) ja
yhteisen turvallisuus- ja puolustuspolitiikan (YTPP) alalla;
·              
kehitetään Afrikan rauhaa ja turvallisuutta
koskevaa kumppanuutta ottaen huomioon kummankin osapuolen edut;
·              
tiivistetään Tunisian osallistumista Euroopan
turvallisuus- ja yhteistyöjärjestön (Etyj) Euro–Välimeri-kumppanuuteen
kontaktiryhmän välityksellä ja vapaaehtoisin kahdenvälisin järjestelyin.
4.           Yhteistyön tiivistäminen
joukkotuhoaseiden ja niiden maaliinsaattamisjärjestelmien leviämisen
estämisessä, tavanomaisten aseiden siirron valvomisessa sekä pienaseiden ja
kevyiden aseiden leviämisen torjunnassa
Toimet ja
erityistavoitteet:
Joukkotuhoaseet
ja kaksikäyttötuotteet
·              
tehdään yhteistyötä joukkotuhoaseiden ja niiden
maaliinsaattamisjärjestelmien leviämistä koskevien nykyisten kansainvälisten
velvoitteiden täysimääräiseksi täytäntöönpanemiseksi ja edistetään sitä sekä
tuetaan Kansainvälisen atomienergiajärjestön (IAEA) toimintaa tällä alalla;
·              
pyritään osapuolten kansainvälisten sitoumusten,
varsinkin YK:n turvallisuusneuvoston päätöslauselman 1540 (2004) ja muiden
asiaa koskevien kansainvälisten päätöslauselmien mukaisesti panemaan täytäntöön
kaksikäyttötuotteiden tehokas kansallisen tason valvontajärjestelmä ja
säätämään rangaistavaksi joukkotuhoaseiden ja niiden
maaliinsaattamisjärjestelmien levittäminen;
·              
ryhdytään joukkotuhoaseiden ja niiden
maaliinsaattamisjärjestelmien leviämisen torjuntaa koskevien muiden
kansainvälisten sopimusten ja välineiden allekirjoittamisen, ratifioinnin ja
niihin liittymisen vaatimiin toimiin;
·              
annetaan joukkotuhoaseiden ja niiden
maaliinsaattamisjärjestelmien levittämisen rangaistavuutta koskevaa kansallista
lainsäädäntöä;
·              
otetaan EU:n tuella käyttöön
tehokas kansallinen järjestelmä joukkotuhoaseisiin liittyvien
tuotteiden maastaviennin ja siirtojen sekä kaksikäyttöteknologian loppukäytön
valvomiseksi.
Tavanomaiset
aseet 
·              
kehitetään tavanomaisten aseiden siirtoja koskevaa
säännöllistä poliittista vuoropuhelua ja lujitetaan ampuma-aseiden laittoman
kaupan ehkäisemistä koskevaa yhteistyötä;
·              
lujitetaan yhteistyötä päämääränä hyväksyä YK:n
sopimus, jossa vahvistetaan yhteiset normit tavanomaisten aseiden maailmankaupalle;
·              
otetaan käyttöön EU:n logistisen tuen avulla
tehokas kansallinen järjestelmä tavanomaisten aseiden ja ammusten viennin sekä
niiden loppukäytön valvomiseksi.
5.           Pelastuspalvelualan yhteistyö
Toimet ja
erityistavoitteet:
·              
jatketaan alueellista yhteistyötä
luonnonkatastrofien ja ihmisen aiheuttamien katastrofien sekä teknologiasta aiheutuvien riskien ehkäisemisessä,
niihin valmistautumisessa, niitä koskevassa koulutuksessa ja varhaisessa varoittamisessa,
niiden havaitsemisessa ja reagoimisessa niihin;
·              
luodaan toimintaedellytykset tunisialaisten ja
Euroopan komission elinten yhteistyölle unionin pelastuspalvelumekanismin
seuranta- ja tiedotuskeskuksen (MIC) kanssa pelastuspalvelumekanismin toiminnan
yhteydessä.
II           Demokratia, oikeusvaltioperiaate
ja hyvä hallintotapa
6.           Tunisian lainsäädäntökehyksen
lähentäminen EU:n ja Euroopan neuvoston sääntelykehykseen kyseisillä aloilla
Toimet ja
erityistavoitteet:
·              
lujitetaan Tunisian ja Euroopan neuvoston
yhteistyötä ihmisoikeuksien, oikeusvaltioperiaatteen ja demokratian
edistämisessä pyrkien erityisesti Tunisian liittymiseen tiettyihin Euroopan
neuvoston yleissopimuksiin.
7.           Demokratian ja
oikeusvaltioperiaatteen takaavien instituutioiden lujittaminen
Toimet ja
erityistavoitteet:
·              
annetaan perustuslaillisia säännöksiä sekä lakeja
ja asetuksia oikeusvaltioperiaatteen (kuten parlamentin aseman ja puolueiden
riippumattomuuden) lujittamiseksi;
·              
kehitetään demokraattisten instituutioiden ja
toimijoiden (kuten parlamentin ja puolueiden) valmiuksia;
·              
otetaan käyttöön demokraattinen vaalijärjestelmä,
perustetaan itsenäinen vaalikomissio, kehitetään Tunisian kansalaisjärjestöjen
vaalitarkkailuvalmiuksia ja annetaan vaalitarkkailusäännöksiä (myös
kansainvälisten tahojen suorittamasta vaalitarkkailusta).
8.           Oikeuslaitoksen
riippumattomuuden ja toimivuuden sekä vankilaolojen parantamispyrkimysten
tehostaminen
Toimet ja
erityistavoitteet:
·              
uudistetaan ja nykyaikaistetaan oikeuslaitosta sen
riippumattomuuden, puolueettomuuden, ammattimaisuuden, vastuullisuuden ja
paremman toimivuuden takaamiseksi käyttäen soveltuvin osin pohjana
Yhdistyneiden kansakuntien ja Euroopan neuvoston luomia normeja;
·              
annetaan Tunisialle teknistä tukea oikeuslaitoksen
uudistamisen yhteydessä sen pyrkiessä alan nykyaikaistamiseen muun muassa
tietokoneistamalla oikeushallintonsa, parantamalla oikeussuojan saatavuutta ja
kehittämällä järjestelmän eri toimijoiden valmiuksia;
·              
otetaan käyttöön siirtymäkauden oikeudenkäyttöä
koskevia järjestelyjä ja toimia;
·              
uudistetaan rikoslaki ja rikosprosessilaki
vastaamaan ihmisoikeuksia koskevaa kansainvälistä oikeutta;
·              
tehostetaan toimia erityisesti alaikäisten pidätys-
ja vankilaolojen parantamiseksi ja turvataan pidätettyjen ja vankien oikeudet
esimerkiksi lainsäädännön täytäntöönpanosta vastaavien henkilöiden koulutuksen
ja heidän valmiuksiensa kehittämisen kautta.
III          Ihmisoikeuksia ja perusvapauksia
koskeva vuoropuhelu ja yhteistyö 
9.           Ihmisoikeuksia ja perusvapauksia
koskeva vuoropuhelu ja yhteistyö 
            Toimet ja erityistavoitteet:
·              
lisätään ihmisoikeuksien ja perusvapauksien
kunnioittamista ja edistämistä koskevaa Euroopan unionin ja Tunisian
vuoropuhelua ja yhteistyötä;
·              
syvennetään vuoropuhelua yhteistyöstä
kansainvälisissä elimissä, varsinkin YK:ssa.
10.         Kansainvälisten ihmisoikeussopimusten
täytäntöönpano ja osallistuminen YK:n erityismenettelyihin ja ‑mekanismeihin
Toimet ja
erityistavoitteet:
·              
varmistetaan sen periaatteen kunnioittaminen, että
ratifioidut kansainväliset sopimukset ovat ensisijaisia kansalliseen
lainsäädäntöön nähden;
·              
viedään vaihe vaiheelta päätökseen Tunisian
ratifioimien kansainvälisten sopimusten[4]
saattaminen osaksi sen kansallista lainsäädäntöä ja niiden täytäntöönpano
tavoitteena varaumien poistaminen;
·              
tehdään yhteistyötä YK:n ihmisoikeusvaltuutetun
viraston kanssa ja osallistutaan ihmisoikeuksia koskeviin YK:n
erityismenettelyihin ja ‑mekanismeihin erityisesti Tunisian viranomaisten
helmikuussa 2011 esittämän pysyvän kutsun pohjalta;
·              
tuetaan YK:n
ihmisoikeusneuvoston toukokuussa 2012 suorittamaan yleiseen määräaikaisarviointiin
perustuvien, Tunisian hyväksymien suositusten täytäntöönpanoa.
11.         Sananvapauden sekä yhdistymis- ja
kokoontumisvapauden kunnioittaminen kansalaisoikeuksia ja poliittisia oikeuksia
koskevan kansainvälisen yleissopimuksen (KP-yleissopimuksen) mukaisesti
Toimet ja
erityistavoitteet:
·              
lujitetaan yhdistymisvapautta ja oikeutta kokoontua
rauhanomaisesti sekä sanan- ja mielipiteenvapautta niiden suositusten pohjalta,
joita YK:n ihmisoikeusneuvosto yleisen määräaikaisarvioinnin yhteydessä ja
KP-komitea ovat asiasta antaneet, myös kansalaisjärjestöjen ja valtiosta
riippumattomien toimijoiden osalta; 
·              
parannetaan uutta lehdistölakia, jotta se vastaisi
kansainvälisiä normeja; poistetaan erityisesti painovapausrikkomuksista
ja kunnianloukkausrikoksista langetettavat
vapausrangaistukset ja taataan lähdesuoja;
·              
varmistetaan kansainvälisten normien mukaisesti
uuden tekniikan, myös internetin, vapaa ja rajoitukseton käyttö ja taataan
sananvapaus ja vapaa tiedottaminen internetissä;
·              
edistetään tunisialaisten ja eurooppalaisten
järjestöpiirien yhteydenpitoa ja tuetaan niiden yhteistyöhankkeita.
12.         Naisten ja lasten oikeuksien
edistäminen ja suojelu
Toimet ja
erityistavoitteet:
·              
pannaan täytäntöön kaikkinaisen naisten syrjinnän
poistamista koskeva yleissopimus (CEDAW-sopimus) sekä yhtäläisten kansalais-,
poliittisten, taloudellisten, sosiaalisten ja kulttuuristen oikeuksien ja
vapauksien periaate;
·              
tehostetaan sääntelyä päämääränä torjua kaikenlaista
syrjintää, edistää sukupuolten tasa-arvoa ja lisätä naisten osallistumista ja
integroitumista yhteiskunta-, kulttuuri- ja talouselämään sekä politiikkaan;
·              
jatketaan sukupuolten tasa-arvon takaamiseksi ja
naisiin kohdistuvan syrjinnän ja väkivallan kitkemiseksi toteutettuja, asiaa
koskevien kansainvälisten sopimusten mukaisia toimia; lujitetaan alan lainsäädäntökehystä
naisten suojelemiseksi tehokkaammin kaikenlaiselta väkivallalta, myös
perheväkivallalta;
·              
vahvistetaan kansalaisyhteiskunnan asemaa naisten
ja lasten oikeuksien edistämisessä ja suojelussa ja edistetään verkostoitumista
näissä kysymyksissä;
·              
vahvistetaan lapsen oikeuksia YK:n lapsen
oikeuksien komitean suositusten pohjalta, erityisesti lasten suojelemista
kaikelta väkivallalta sekä laiminlyönniltä ja hyväksikäytöltä.
13.         Kuolemanrangaistuksen poistaminen
sekä kidutuksen ja kaikenlaisen syrjinnän estäminen
Toimet ja
erityistavoitteet:
·              
pidetään voimassa kuolemantuomioiden
täytäntöönpanoa koskeva tosiasiallinen moratorio;
·              
jatketaan vuoropuhelua kuolemanrangaistuksen
poistamista koskevien rikoslain säännösten tarkistamisesta;
·              
harkitaan osallistumista kuolemanrangaistusta
koskevaan alueiden väliseen aloitteeseen, jota EU on ajanut YK:n
yleiskokouksessa;
·              
Tunisian viranomaisten allekirjoitettua kidutuksen
ja muun julman, epäinhimillisen tai halventavan kohtelun tai rangaistuksen
vastaisen yleissopimuksen valinnaisen pöytäkirjan annetaan teknistä tukea
pöytäkirjan ja sen välineiden täytäntöönpanossa, myös tukea pöytäkirjan
mukaisen kansallisen valvontaelimen perustamisessa.
14.         Kansalaisyhteiskunnan aseman
edistäminen ja ihmisoikeuksien puolustajien suojelu
Toimet ja
erityistavoitteet:
·              
edistetään Tunisian kaikkien yhteiskuntaryhmien
osallistumista yhteiskuntaelämään ja politiikkaan esimerkiksi vahvistamalla
perusvapauksia koskevia takeita sekä luomalla yhteistyö- ja
vuoropuhelumekanismeja;
·              
kytketään kansalaisyhteiskunnan eri toimijat ja
sidosryhmät tiiviimmin perustuslaki- ja lainsäädäntöuudistuksia koskevien
ehdotusten esittämiseen, laatimiseen ja täytäntöönpanon seurantaan.
15.         Yhteistyö Kansainvälisen
rikostuomioistuimen Rooman perussäännön yleiseksi soveltamiseksi
Toimet ja
erityistavoitteet:
·              
annetaan kansallista lainsäädäntöä Rooman
perussäännön täytäntöönpanosta ja vaihdetaan kokemuksia sen soveltamisen
edellyttämistä lainsäädännöllisistä mukautuksista;
·              
tuetaan tuomareiden, asianajajien ja turvallisuusjoukkojen
koulutusta Kansainvälisen rikostuomioistuimen (ICC) toimivaltaan kuuluvilla
aloilla erityisesti perehdyttämällä heidät ICC:n ja Tunisian oikeuskäytäntöihin
ICC:n toimivalta-aloilla.
IV          Maanosia ja alueita koskeva
yhteistyö ja aloitteet
16.         Maanosien ja alueiden yhdentymistä
koskevien aloitteiden ja hankkeiden täytäntöönpanon tukeminen
Toimet ja
erityistavoitteet:
·              
edistetään Maghreb-maiden välistä ja muuta
alueellista yhdentymistä erityisesti Maghrebin arabiunionin ja Agadirin
prosessin puitteissa;
·              
lisätään yhteistyötä Maghreb-maiden alueellisissa
elimissä, 5+5-vuoropuhelun puitteissa, Euro–Välimeri-foorumissa, Välimeren
unionissa, Afrikan ja EU:n kumppanuuden puitteissa sekä
Saharan ja Sahelin seurantakeskuksen (Sahara and Sahel Observatory) kaltaisissa
alueellisissa organisaatioissa;
·              
käydään vuoropuhelua mahdollisuuksista tehdä
Afrikan kehityksen vauhdittamiseksi kolmenvälistä yhteistyötä, johon
osallistuisi tunisialaisia ja eurooppalaisia julkisen ja yksityisen sektorin
toimijoita.
V           Oikeus- ja turvallisuusalan yhteistyö 
17.         Valtioiden välistä oikeudellista yhteistyötä
koskevan lainsäädännön edistäminen ja asianmukaisten tukitoimenpiteiden käyttöönotto
Toimet ja
erityistavoitteet:
·              
aloitetaan mahdollisimman pian alan keskeisten
kansainvälisten sopimusten, erityisesti Haagin kansainvälisen yksityisoikeuden
konferenssin puitteissa syntyneiden, perheoikeutta koskevien sopimusten
tarkastelu;
·              
jatketaan konkreettisten ratkaisujen suosimista
vanhempainvastuuta koskevien konfliktien ehkäisemisessä, hoitamisessa ja
ratkaisemisessa, myös silloin kun on kyse eri kansallisuutta olevien, erillään
asuvien vanhempien lapsista;
·              
käydään vuoropuhelua kansainvälisestä lasten
suojelusta ja perheoikeudesta Tunisian osallistuessa valtioiden rajat ylittäviä
perheoikeudellisia kysymyksiä käsittelevään Maltan oikeudelliseen konferenssiin
(Maltan prosessiin); 
·              
selvitetään mahdollisuutta allekirjoittaa,
ratifioida ja panna täytäntöön alan keskeiset kansainväliset yleissopimukset,
kuten oikeudenkäynti- ja muiden asiakirjojen tiedoksiantoa ulkomailla siviili-
tai kauppaoikeudellisissa asioissa koskeva Haagin yleissopimus vuodelta 1965,
todisteiden vastaanottamista ulkomailla siviili- tai kauppaoikeudellisissa
asioissa koskeva Haagin yleissopimus vuodelta 1970, yksityisoikeuden alaa
koskeva Haagin yleissopimus kansainvälisestä lapsikaappauksesta vuodelta 1980
ja vanhempainvastuuta ja lasten suojelua koskeva Haagin yleissopimus vuodelta
1996.
18.         Osapuolten oikeudellisen yhteistyön
ja oikeusjärjestelmien lähentämisen lujittaminen
Toimet ja
erityistavoitteet:
·              
laaditaan tilannekatsaus Tunisian ja EU:n
oikeudellisesta yhteistyöstä ja sen lisäämistoimista;
·              
jatketaan Tunisian ratifioimien Yhdistyneiden
Kansakuntien yleissopimusten mukaisten toimien täytäntöönpanoa (kansainvälisen
järjestäytyneen rikollisuuden vastainen yleissopimus (UNTOC) ja korruption
vastainen yleissopimus (UNCAC));
·              
otetaan käyttöön ohjelma Tunisian oikeuslaitoksen
nykyaikaistamisen ja riippumattomuuden tueksi.
19.         Tunisian ja jäsenvaltioiden oikeus-
ja poliisiviranomaisten välisen yhteistyön tiivistäminen
Toimet ja
erityistavoitteet:
·              
laaditaan tilannekatsaus Tunisian ja EU:n
yhteistyöstä sen tiivistämiseksi erityisesti vaihtamalla kokemuksia EU:n
jäsenvaltioiden oikeus- ja turvallisuusalan koulutuslaitosten ja Tunisian vastaavien
laitosten välillä;
·              
varmistetaan asiaa koskevissa kansainvälisissä
yleissopimuksissa määrättyjen toimien soveltaminen.
20.         Korruption torjunnan tehostaminen
Toimet ja
erityistavoitteet:
·              
vaihdetaan tietoja EU:n ja Tunisian tämän alan
lainsäädännöstä ja strategioista ja kansainvälisten oikeusvälineiden
soveltamisesta, vaihdetaan korruptionvastaisia parhaita käytäntöjä ja ryhdytään
tekemään alalla yhteistyötä myös vuoden 2003 YK:n korruptiosopimuksen
täytäntöönpanon puitteissa;
·              
tuetaan Tunisian viranomaisten toimia korruption
torjunnassa, myös korruptiotapauksiin erikoistuvan oikeusyksikön perustamista
Tunisian alioikeuksien tasolle;
·              
selvitetään mahdollisuutta tukea
korruptionvastaista elintä koskevan, 14. marraskuuta 2011 annetun asetuksen nro
120 täytäntöönpanoa;
·              
jatketaan Tunisian tukemista keskinäisen
rikosoikeusavun muodossa sen pyrkiessä kotiuttamaan syrjäytetyn presidentin ja tämän
perheenjäsenten kavaltaman omaisuuden ja varat, jotka ovat tällä hetkellä
jäädytettyinä ja EU:n jäsenvaltioiden lainkäyttövallan alaisia, asiaa koskevien
kansainvälisten yleissopimusten, kuten vuoden 2003 YK:n korruptiosopimuksen
puitteissa.
21.         Yhteistyö terrorismin ja
järjestäytyneen rikollisuuden torjunnassa
Toimet ja
erityistavoitteet:
·              
tehostetaan yhteistyötä terrorismin,
järjestäytyneen rikollisuuden ja tietoverkkorikollisuuden torjunnassa kaikkien
oikeus- ja turvallisuusalan elinten välillä esimerkiksi ratifioimalla ja
panemalla täytäntöön asiaa koskevat kansainväliset oikeusvälineet sekä
edistämällä Tunisian vastuuviranomaisten osallistumista terrorismin estämistä
ja torjuntaa koskevaan EU:n jäsenvaltioiden erikoiskoulutukseen;
·              
tehdään yhteistyötä vaihtamalla hyviä käytäntöjä ja
asiantuntemusta sekä jatkamalla toimia nuorten valistamiseksi väkivaltaisen
radikalisoitumisen ja kaikenlaisten ääriliikkeiden vaaroista, jotta he
kasvaisivat avarakatseisuuteen ja suvaitsevuuteen ja tuntisivat solidaarisuutta
esimerkiksi terrorismin uhreja kohtaan ja jotta heitä voitaisiin suojella
ajautumiselta varsinkin terrorismiin liittyvään rikolliseen toimintaan;
·              
tuetaan Tunisian pyrkimyksiä taata muun muassa
turvallisuusalan uudistamisen yhteydessä ihmisoikeuksien kunnioittaminen
terrorismin torjunnassa.
22.         Järjestäytyneen rikollisuuden
torjunnan kansainväliset oikeusvälineet
Toimet ja
erityistavoitteet:
·              
vaihdetaan tietoja ja kokemuksia kansainvälisen
järjestäytyneen rikollisuuden vastaisen Yhdistyneiden Kansakuntien vuoden 2000 yleissopimuksen
(ja sen lisäpöytäkirjojen) täytäntöönpanossa;
·              
kehitetään järjestäytyneen rikollisuuden torjuntaa
koskevaa lainsäädäntöä alan normien ja asiaa koskevien kansainvälisten
sopimusten mukaisesti.
23.         Menetelmien ja keinojen kehittäminen
ihmiskaupan torjumiseksi ja sen uhrien suojelemiseksi
Toimet ja
erityistavoitteet:
·              
laaditaan lainsäädäntökehys ihmiskaupan
torjumiseksi ja ihmiskaupan uhrien suojelemiseksi;
·              
kehitetään oikeusalan eri ammattilaisten ja
turvallisuusjoukkojen valmiuksia erityisesti ihmiskaupan torjumista ja sen
uhrien suojelua käsittelevällä, kohdennetulla erikoiskoulutuksella;
·              
aloitetaan vuoropuhelu yhteisen toimintatavan
määrittämiseksi torjuntatoimissa, jotka kohdistuvat värvääjiin, uhreja
kuljettaviin henkilöihin, hyväksikäyttäjiin ja muihin välikäsiin sekä
asiakkaisiin ja edunsaajiin;
·              
tehostetaan kaikkein haavoittuvimmassa asemassa oleville
ryhmille (naisille ja lapsille) annettavaa tukea;
·              
kehitetään erityisesti kaikkein haavoittuvimmassa
asemassa oleviin ryhmiin kohdistettavia, laitonta maahanmuuttoa ehkäiseviä
toimia varsinkin tarjoamalla heille tukea, myös EU:n tukea, jolla pyritään edistämään
yhteistä kehittämistä, toimeentulo- ja työllisyysmahdollisuuksien luomista sekä
elinolojen ja ‑ympäristöjen kohentamista alueilla, joilla esiintyy
voimakkaita maastamuuttopaineita.
VI          Muuttoliikettä, liikkuvuutta ja
turvallisuutta koskeva yhteistyö
24.         Turvapaikanhakijoiden ja pakolaisten
suojelu
Toimet ja
erityistavoitteet:
·              
Tunisia tekee yhteistyötä YK:n pakolaisasiain
päävaltuutetun viraston kanssa, jotta tämä voisi hoitaa tehtävänsä
asianmukaisesti;
·              
Tunisia laatii ja panee täytäntöön kansainvälisiin
normeihin ja periaatteisin pohjautuvan turvapaikkalainsäädännön sekä perustaa
ja ottaa käyttöön hallintorakenteet, joiden tehtävänä on turvapaikanhakijoiden
ja pakolaisten tunnistaminen, suojelu, avustaminen ja vastaanotto;
·              
EU tukee Tunisiaa kansallisen lainsäädännön
laatimisessa ja täytäntöönpanossa sekä turvapaikka-asioihin erikoistuneiden
hallintorakenteiden valmiuksien kehittämisessä esimerkiksi tarjoamalla neuvoja,
koulutusta ja teknistä tukea;
·              
EU ja Tunisia vaihtavat tietoja turvapaikkapolitiikasta
ja ‑lainsäädännöstä sekä osapuolten turvapaikkatilanteista.
25.         Muuttoliikettä, liikkuvuutta ja
turvallisuutta koskeva yhteistyö
·              
käynnistetään muuttoliikettä, liikkuvuutta ja
turvallisuutta koskeva vuoropuhelu tavoitteena liikkuvuuskumppanuuden solmiminen;
toteutetaan liikkuvuuskumppanuuden mukaisesti sovittavat toimenpiteet.
VII         Huumausaineet
26.         Huumausainekaupan ja huumausaineiden
väärinkäytön torjunnan tehostaminen
Toimet ja
erityistavoitteet:
·              
tuetaan YK:n yleissopimusten (1967, 1971 ja 1988)
asiaa koskevien periaatteiden sekä YK:n yleiskokouksen ylimääräisen istunnon
(UNGASS) vahvistamien periaatteiden täytäntöönpanoa;
·              
järjestetään erikoiskoulutusta alan lainsäädännön
soveltamisesta vastaaville elimille;
·              
laaditaan ja pannaan täytäntöön huumausaineiden
käytön ennaltaehkäisyä sekä narkomaanien hoitoa ja kuntouttamista koskevia
ohjelmia.
VIII       Rahanpesu ja talousrikollisuus
27.         Rahanpesun vastaisten toimien ja niitä
koskevan yhteistyön tehostaminen
Toimet ja
erityistavoitteet:
·              
laaditaan rahanpesua ja terrorismin rahoitusta
koskeva tehokas lainsäädäntökehys EU:n lainsäädännön ja rahanpesunvastaisen
toimintaryhmän (FATF) suositusten sisältämien periaatteiden mukaisesti;
kartoitetaan hallinnolliseen ja tekniseen tukeen sekä koulutukseen liittyvät
tarpeet;
·              
lisätään yhteistyötä poliisiviranomaisten kesken ja
tehdään yhteistyötä FATF:n ja Euroopan neuvoston kaltaisten kansainvälisten
järjestöjen sekä EU:n jäsenvaltioiden vastaavien viranomaisten kanssa;
erityisesti vaihdetaan tietoja eurooppalaisten rahanpesun selvittelykeskusten
(FIU) ja Tunisian FIU:n välillä.
B.           Taloudellinen
ja sosiaalinen yhdentyminen: kohti yhteistä talousaluetta 
Pilari 1
– Makrotaloudelliset puitteet ja julkinen talous
28.         Makrotaloudellisten puitteiden
vakauttaminen
·              
elvytetään ja nopeutetaan talouskasvua;
·              
vahvistetaan talouden kestokykyä lujittamalla makrotaloudellisia
perustekijöitä etenkin ulkomaanmaksujen ja valtion talousarvion osalta;
·              
huolehditaan julkisen velan ja valtion
ulkomaanvelan kestävyydestä;
·              
pannaan täytäntöön julkisen velan hallinnan
parantamista koskevan selvityksen päätelmät valvomalla valtion
joukkovelkakirjamarkkinoilla liikkeeseen laskemia lainoja ja valtion maksuvalmiutta.
29.         Julkisen varainhoidon vahvistaminen
·              
tarkastellaan elintarvike- ja
energiatukijärjestelmän uudistusta varainsiirtojen kohdistamiseksi
vähäosaisille;
·              
jatketaan tuloskeskeisen talousarviohallinnon täytäntöönpanoa;
·              
parannetaan talousarvion avoimuutta siirtymällä
keskipitkällä aikavälillä valtion, paikallisyhteisöjen, sosiaaliturvarahastojen
ja hallinnollisten julkisten laitosten rahoitustoimien konsolidoitujen tulosten
julkaisemiseen.
30.         Verotusuudistuksen jatkaminen
·              
jatketaan verotusjärjestelmäuudistusta verotuksen
tasapuolisuuden lisäämiseksi;
·              
jatketaan verohallinnon nykyaikaistamista (ammatillinen
koulutus, tietokoneistaminen ja uusien viestintätekniikoiden käyttö, verotusalan
hallintotapa ja informaatiojärjestelmä);
·              
jatketaan ja syvennetään vuoropuhelua verotusalan hyvän
hallintotavan periaatteista, muun muassa yritysverotusta koskevista Euroopan
unionin käytännesäännöistä, tasapuolisen toimintaympäristön takaamiseksi Tunisian
integroituessa vähitellen sisämarkkinoihin;
·              
edistetään kokemuksen ja asiantuntemuksen vaihtoa EU:n
jäsenvaltioiden verotusjärjestelmistä. 
31.         Julkisia hankintoja koskevien sopimusten
ja käyttöoikeussopimusten tekomenettelyjen avoimuuden ja tehokkuuden lisääminen
(tästä toimesta keskustellaan sisämarkkinoiden alakomiteassa)
·              
lähennetään Tunisian lainsäädäntöä kansainvälisiin
ja eurooppalaisiin normeihin asteittaisen avautumisen, tehokkuuden,
vastuullisuuden, läpinäkyvyyden ja tasavertaisen tiedonsaannin sekä
kilpailuttamisen varmistamiseksi;
·              
nykyaikaistetaan julkisten hankintasopimusten
täytäntöönpanon hallinnointi- ja seurantamenettelyt ja digitalisoidaan julkiset
hankintamenettelyt;
·              
jatketaan valtion ja paikallisyhteisöjen
hankintavastaaville tai tulojen ja menojen hyväksyjille sekä julkisia
hankintoja koskevien sopimusten tekemisen ja täytäntöönpanon valvonnasta
vastaaville viranomaisille tarkoitettuja tehokkaita koulutusohjelmia; 
·              
tehostetaan seurantaa ja tiedonhallintaa koskevaa yhteistyötä
ja kokemusten vaihtoa tunisialaisten ja EU:n viranomaisten, etenkin julkisten
hankintojen seurantakeskuksen (ONMP) ja julkisia hankintoja käsittelevien
Euroopan komission yksiköiden välillä,
·              
edistetään kokemusten- ja tiedonvaihtoa
hankintamenettelyihin liittyvien riitojen ratkaisemisesta kansainvälisten ja
eurooppalaisten normien mukaisesti ja tehdään alan yhteistyötä, jotta
tarvittaessa voidaan tehdä muutoksia.
Pilari 2 – Hallintotapa, kilpailukyky ja
liiketoimintaympäristö
2.1 Hallintotapa ja hallintouudistus
32.         Julkishallinnon vahvistaminen
·              
otetaan käyttöön hallintoa koskeva viestintästrategia;
·              
perustetaan hallintoa koskeva interaktiivinen
internet-sivusto;
·              
tehdään selvityksiä, tehostetaan julkisten
politiikkojen arviointia ja kehitetään tulosindikaattoreita arviointia ja
päätöksentekoa varten; 
·              
otetaan käyttöön kansallinen integriteettijärjestelmä.
33.         Sisäisen varainhoidon valvonnan
tehostaminen julkisella sektorilla
·              
laaditaan poliittinen ja strateginen asiakirja
julkisen talouden sisäisestä valvonnasta (varainhoidosta, varainhoidon valvonnasta
ja sisäisestä tarkastuksesta) kansainvälisiä parhaita käytäntöjä ja normeja
hyödyntäen; laaditaan myös kansainvälisten puitteiden ja normien ja Tunisian
nykyisen julkisen talouden sisäisen valvonnan vertaileva analyysi;
·              
vahvistetaan lainsäädäntökehys vertailevan
selvityksen ja strategisen asiakirjan perusteella sekä koordinoidaan
tarvittaessa varainhoidon sisäinen valvonta julkisella sektorilla ja edistetään
riittävien hallinnollisten ja institutionaalisten valmiuksien kehittämistä (esimerkiksi
koulutuksen, oppaiden, tilintarkastusohjeiden, tilintarkastusohjelmistojen ja
sertifioinnin avulla);
·              
yhdenmukaistetaan asteittain tulojen, julkisten
menojen sekä varojen ja velkojen valvontaa ja tarkastamista koskevat
järjestelmät kansainvälisesti tunnustettujen normien ja menetelmien sekä
Euroopan unionin parhaiden käytäntöjen kanssa.
34.         Tilintarkastuksen ja ulkoisen
tarkastuksen tehostaminen 
·              
lähennetään asteittain Tunisian
tilintarkastustuomioistuimen ja Tunisian julkisen hallinnon tarkastusviraston
(CGSP) tarkastuskäytäntöjä ulkoista tarkastusta koskeviin kansainvälisiin
standardeihin ja EU:n parhaisiin käytäntöihin; 
·              
kehitetään Tunisian tilintarkastustuomioistuimen hallinnollisia
ja menettelyllisiä valmiuksia ylimpänä tarkastuselimenä rajaamalla sen tehtävät
yksinomaan ulkoisiin tarkastuksiin, lujittamalla sen riippumattomuutta sekä
huolehtimalla siitä, että parlamentti hyväksyy sen budjetin ja että sen raportointi
on julkista;
·              
kehitetään hallinto- ja rahoitustarkastusviraston (HCCAF)
tarkastustehtävien koordinointia koskevia institutionaalisia valmiuksia sekä
sitä koskevien raporttien seurantaa (ohjelmasuunnittelu, tarkastusmenettelyt ja
työvälineet); 
·              
kehitetään hallinnollisia valmiuksia sekä
kokemusten vaihtoa sellaisten sääntöjenvastaisuuksien ja petosten varhaisesta
havaitsemisesta, jotka voivat vaikuttaa kansallisten ja kansainvälisten, myös
Euroopan unionin, varojen kohdentamiseen ja hallinnointiin;
·              
edistetään julkisten hankkeiden, toimien ja
politiikkojen arviointia sekä kehitetään tarkastus- ja arviointivälineitä;
·              
kehitetään valvontavalmiuksia toimien aiheellisuuden
ja julkishallinnon valvonnan sekä varainkäytön tarkastuksen alalla;
·              
perustetaan tilintarkastajien
sertifiointijärjestelmä;
·              
varmistetaan, että EU:n varojen hallinnointia ja
valvontaa koskevien operatiivisten tarkastusten aikana tehdään yhteistyötä
asianomaisten EU:n instituutioiden ja elinten kanssa.
35.         Tilastomenetelmien yhdenmukaistaminen
eurooppalaisten standardien kanssa (assosiaatiosopimuksen 60 artikla)
·              
laaditaan strategia yhdenmukaisuuden lisäämiseksi eurooppalaisten
ja kansainvälisten käsitteiden, luokittelujen, standardien ja menetelmien
kanssa etenkin talous-, sosiaali- ja ympäristötilastojen alalla;
·              
parannetaan tilastojen laatua (muun muassa
tilastojen tarkoituksenmukaisuutta ottaen huomioon vuosituhannen
kehitystavoitteet, kestävä kehitys ja muilla aloilla tapahtuva kehitys), helpotetaan
niiden saatavuutta ja lisätään niiden selkeyttä (tilastojen levittäminen ja
käyttäjien tietoisuus niistä), ajantasaisuutta ja oikea-aikaisuutta (Eurostatin
ja Tunisian kansallisen tilastolaitoksen välisen tiedonsiirron kattavuus);
·              
laaditaan keskipitkän aikavälin toimintasuunnitelma
Tunisian kansallisen tilastolaitoksen ja sen muiden tilastoalan rakenteiden ajanmukaistamiseksi
(institutionaaliset ja oikeudelliset näkökohdat) esimerkiksi
henkilöstöresurssien, tilastoinnin ohjelmasuunnittelun, tilastojen tuottamisen,
analysoinnin ja levittämisen osalta;
·              
tuetaan Tunisian kansallista tilastolaitosta, jotta
se voi ottaa käyttöön virallisten tilastojen laatumerkinnän parhaiden
eurooppalaisten käytäntöjen mukaisesti;
·              
tehostetaan EU:n ja Tunisian tilastoyhteistyötä Tunisian
kansallisen tilastojärjestelmän kehittämiseksi ja sen integroimiseksi entistä
paremmin kansainväliseen tilastojärjestelmään;
·              
osallistutaan aktiivisesti tilastojen kehittämistä
koskevan alueellisen (Maghreb-maiden ja Välimeren alueen) strategian
laatimiseen ja täytäntöönpanoon;
·              
tuetaan alueellista ja paikallista yhteistyötä sekä
parhaiden käytäntöjen vaihtoa tuotettujen tilastotietojen laadun kohentamiseksi
ja niiden kansainvälisen vertailtavuuden takaamiseksi.
36.         Julkishallinnon nykyaikaistaminen
·              
parannetaan hallintopalvelujen laatua ja jatketaan
hallintomenettelyjen keventämistä ja niiden keston lyhentämistä; vahvistetaan sähköistä
hallinnointia; 
·              
parannetaan käyttäjäsuhteita ja kehitetään
viestintää esimerkiksi ottamalla käyttöön kuulemismekanismeja ja toteuttamalla
mielipidetutkimuksia;
·              
perustetaan erilaisten julkisten elinten tarjoamia hallintopalveluja
koskevia joukkoarviointijärjestelmiä; 
·              
turvataan lähipalvelut esimerkiksi perustamalla
julkisten palvelujen keskuksia etenkin alueille, joilla on tarjolla niukasti
hallintopalveluja;
·              
otetaan käyttöön järjestelyjä ja välineitä, joilla
varmistetaan hallinnollisten asiakirjojen saatavuutta koskevan asetuksen täytäntöönpano;
·              
edistetään korruption torjuntaa ottamalla käyttöön järjestelyjä
lahjonnan ilmiantamiseksi;
·              
edistetään tunisialaisille virkamiehille
tarkoitettua, EU:n politiikkoja ja ohjelmia koskevaa koulutusta.
2.2 Tietoon perustuva, kilpailukykyinen
talous
37.         Tunisian talouden suoritus- ja
kilpailukyvyn kohentaminen
·              
jatketaan rakenteellisia uudistuksia talouden kilpailukyvyn
parantamiseksi, edistetään Tunisian ja EU:n taloudellista vuoropuhelua ja
tuetaan Eurooppa 2020 ‑strategian mukaisen elvytysstrategian koordinointia
(työllisyyden ja kestävän kasvun edistämiseksi); 
·              
tuetaan talouden rakennemuutosta siten, että
talouden perustaksi tulevat suuren lisäarvon alat, kasvatetaan tuottavuutta ja
tehostetaan sen talouskasvua edistävää vaikutusta;
·              
jatketaan teollisuuden nykyaikaistamisohjelmaa, varmistetaan
sellaisten tunisialais-eurooppalaisten rakenteellisten ohjelmien jatkuminen,
joiden tavoitteena on yritysten kilpailukyvyn ja innovoinnin tukeminen ja
jollaisia ovat esimerkiksi yritysten kilpailukykyä tukeva ja markkinoille pääsyä
helpottava PCAM-ohjelma sekä tutkimus- ja innovointijärjestelmää tukeva
PASRI-hanke; nopeutetaan maatalouden nykyaikaistamisohjelmien täytäntöönpanoa EU:n
tuella; 
·              
nopeutetaan EU:n tuella palvelujen
nykyaikaistamisohjelman täytäntöönpanoa, tieto- ja seurantajärjestelmän
käyttöönottoa, työpaikkojen tarjonnan ja kysynnän kohtaamisen parantamista sekä
yhteistyön vahvistamista laadun, sertifioinnin, yrittäjyyden, kumppanuuksien ja
verkottumisen aloilla;
·              
pannaan täytäntöön yksityisten investointien
lisäämistä sekä yksityistämistä koskeva hallituksen strategia;
·              
kehitetään hallituksen strategia infrastruktuurialan
avaamiseksi yksityissektorille ja laaditaan julkisen ja yksityisen sektorin
kumppanuuksia koskeva puitesäädös.
2.3 Houkuttelevampi
liiketoimintaympäristö
38.         Liiketoimintaympäristön parantaminen
·              
tarkistetaan ja vahvistetaan investointeja ja
liiketoimintakäytäntöjä koskevaa säädöskehystä sen yksinkertaistamiseksi ja
tehostamiseksi ja avoimuuden lisäämiseksi;
·              
perustetaan koti- ja ulkomaisten sijoittajien ainoana
keskustelukumppanina toimiva kansallinen investointiviranomainen sekä valtion
omistama sijoitusyhtiö; 
·              
edistetään yritysmyönteisen toimintaympäristön
kehittymistä etenkin jatkamalla oikeuslaitoksen ja oikeudellisten täytäntöönpanomenettelyjen
uudistamista, edistämällä tuomarien erikoistumista ja uudistamalla
konkurssilainsäädäntöä;
·              
perustetaan järjestelmä Tunisian
liiketoimintaympäristön ja alan kansainvälisten käytäntöjen seurantaa varten; 
·              
lisätään Tunisian vetovoimaa suuren lisäarvon ja
innovoivan toiminnan sijaintipaikkana ja edistetään alueelle tehtäviä
investointeja muun muassa kartoittamalla ja tuomalla esiin alueen
mahdollisuuksia ja erityispiirteitä.
39.         Investointien ja
yhteistyökumppanuuksien edistäminen ja investointien paikallisen luonteen
parantaminen 
·              
kehitetään tunisialaisten ja eurooppalaisten
yritysten ja klusterien välisiä kumppanuuksia ja tuetaan teknologian siirtoa;
·              
kannustetaan paikallisia yrityksiä hyödyntämään ulkomaisia
sijoituksia innovoinnin ja kotimaisen talouskehityksen edistämiseksi;
·              
edistetään tunisialaisten ja eurooppalaisten
työnantajayhdistysten välistä yhteistyötä ja institutionalisoidaan se; tuetaan Tunisian
ja EU:n välisen talousfoorumin järjestämistä.
40.         Yhtiöoikeuden yhdenmukaistaminen
kaikkien osapuolten suojelun varmistamiseksi ja yritysten toiminnan helpottamiseksi
·              
tuetaan lähentämistä yhtiöoikeutta koskeviin
eurooppalaisiin ja kansainvälisiin normeihin;
·              
varmistetaan osakkeenomistajien suojelu asiaa
koskevien eurooppalaisten normien ja käytäntöjen mukaisesti;
·              
eurooppalaisten ja kansainvälisten normien
mukaisesti i) tuetaan yksityistä sektoria sen laatiessa hyvää hallintoa
koskevaa ohjeistusta erityyppisiä yrityksiä varten ja ii) laaditaan hyvän
hallintotavan oppaita julkisyhteisöille; 
·              
nykyaikaistetaan kaupparekisterin käytännön
hallinnointi sekä järjestelmä, jonka mukaan asioista tiedotetaan ulkopuolisille
virallisessa lehdessä.
41.         Tilintarkastusta koskevien
eurooppalaisten ja kansainvälisten standardien hyväksyminen ja tunisialaisia
yrityksiä koskevan tilinpäätösjärjestelmän uudistaminen eurooppalaisten ja
kansainvälisten tilinpäätösstandardien mukaisesti
·              
jatketaan lakisääteisten tilintarkastusten laadun
kohentamistoimia;
·              
jatketaan yritysten tilinpäätösjärjestelmien
kehittämistä tavoitteena eurooppalaisten ja kansainvälisten
tilinpäätösstandardien hyväksyminen;
·              
varmistetaan yhteistyö tilinpäätösstandardeista ja
lakisääteisistä tilintarkastuksista vastaavien EU:n toimielinten ja laitosten
kanssa.
42.         Yhteistyön vahvistaminen yrityspolitiikan
alalla
·              
vahvistetaan EU:n kanssa tehtävää yhteistyötä pk-yrityksiä
suosivan politiikan alalla panemalla täytäntöön yrityksiä koskeva Euro–Välimeri-peruskirja
etenkin eurooppalaisia pk-yrityksiä tukevan Small Business Act ‑aloitteen
pohjalta ja perustamalla lisää tukipalveluja pk-yrityksille;
·              
liitetään tunisialaiset pk-yritykset kiinteämmin Yritys-Eurooppa-verkostoon
(Enterprise Europe Network) allekirjoittamalla yhteisymmärryspöytäkirja;
·              
edistetään Tunisian osallistumista yritysten
kilpailukykyä sekä pieniä ja keskisuuria yrityksiä koskevaan ohjelmaan;
·              
edistetään yritysten perustamismekanismien
parantamista ja helpotetaan pk-yrityksille tarkoitetun rahoituksen saatavuutta vahvistamalla
omarahoitusvälineitä ja perustamalla nuorille yrittäjille ja
innovaatiotoimintaan tarkoitettuja esirahoitusmekanismeja;
·              
edistetään pk-yrityksiä tukevien tahojen institutionaalisten
valmiuksien kehittämistä esimerkiksi sijoittajien tukipalvelujen, markkinoinnin
ja liiketoimintasuunnitelmien osalta;
·              
kehitetään sijoitusrahastojen toimintaa ja vahvistetaan
niiden sijoitustoimintoja maan eri alueilla.
Pilari 3 – Yhdentymisen syventäminen sekä pitkälle
menevän ja laaja-alaisen vapaakauppasopimuksen tekeminen 
Osapuolet korostavat olevansa valmiit jatkamaan
asteittaista taloudellista yhdentymistä lopullisena tavoitteenaan yhteisen
talousalueen luominen helpottamalla kaupankäyntiä ja aloittamalla
mahdollisimman nopeasti neuvottelut pitkälle menevästä ja laaja-alaisesta
vapaakauppasopimuksesta samalla, kun Tunisia jatkaa demokraattista ja taloudellista
uudistusprosessia.
Pitkälle menevässä ja laaja-alaisessa
vapaakauppasopimuksessa määrätään markkinoillepääsymahdollisuuksien ja
investointi-ilmaston parantamisesta sekä tätä varten käynnistettävien
talousuudistusten tuen vahvistamisesta. Pitkälle menevä ja laaja-alainen
vapaakauppasopimus, josta tulee assosiaatiosopimuksen kiinteä osa, kattaisi
näin ollen entistä useampia yhteisen edun kannalta keskeisiä aloja (luettelo ei
ole tyhjentävä; sopimuksessa painotetaan osapuolten valitsemia, lainsäädännön
lähentämisen kannalta ensisijaisia aloja):
·                        
kaupan yhä laajempi vapauttaminen
maataloustuotteiden, jalostettujen maataloustuotteiden, kalataloustuotteiden ja
teollisuustuotteiden markkinoillepääsytilaisuuksien parantamiseksi osapuolten
erityisolosuhteet huomioon ottaen,
·                        
teollisuustuotteita, standardeja,
vaatimustenmukaisuuden arviointia ja markkinoiden valvontaa koskevat tekniset
määräykset,
·                        
terveys- ja kasvinsuojelutoimet,
·                        
palvelukaupan vapauttaminen ja investointien
suojelu,
·                        
julkiset hankinnat,
·                        
kilpailupolitiikka,
·                        
pääoman liikkeet ja maksaminen,
·                        
teollis- ja tekijänoikeuksien suojaaminen, myös
tunisialaisten ja eurooppalaisten maantieteellisten merkintöjen suojaaminen,
·                        
tullit,
·                        
kaupan helpottaminen,
·                        
kaupan suojatoimia koskeva vuoropuhelu,
·                        
kauppa ja kestävä kehitys.
Osapuolet ottavat vapaakauppasopimuksesta käytävissä
neuvotteluissa huomioon tiettyjen alojen arkuuden, ja niiden on varauduttava
sitoumusten epäsymmetriaan, joka johtuu osapuolten kehityseroista. Vapaakauppasopimuksessa olisi myös mainittava ne yhteiseen
etuun perustuvat alat, joilla ensisijaisesti lähennetään lainsäädäntöä unionin
säännöstöön, mutta lähestymistavan on oltava dynaaminen, jotta lainsäädäntöä
voidaan myöhemmin lähentää lisää ja säädöksiä voidaan panna täytäntöön
asteittain.
Osapuolet pyrkivät pitkälle menevän ja
laaja-alaisen vapaakauppasopimuksen avulla seuraaviin tavoitteisiin:
3.1 Hyödykemarkkinoille pääsyn
helpottaminen poistamalla tullit ja muut esteet
43.         Maataloustuotteet sekä terveyteen ja
kasvinsuojeluun liittyvät kysymykset 
·              
aloitetaan uudelleen ja tarvittaessa saatetaan
päätökseen maataloustuotteiden, jalostettujen maataloustuotteiden ja kalataloustuotteiden
kaupan vapauttamista koskevat neuvottelut;
·              
tehostetaan yhteistyötä eläinten ja kasvien
terveyden sekä elintarviketurvallisuuden parantamiseksi ottaen huomioon
eläinten hyvinvointi ja tarkoituksena maataloustuotteiden kaupan helpottaminen
Tunisian ja EU:n välillä; 
·              
jatketaan Maailman kauppajärjestön terveys- ja
kasvinsuojelutoimia koskevan sopimuksen (SPS-sopimus) sekä Maailman
eläintautijärjestön (OIE) vahvistamien kansainvälisten standardien,
kansainvälisen kasvinsuojeluyleissopimuksen (IPPC) ja Codex Alimentarius ‑kokoelman
soveltamista;
·              
lähennetään asteittain terveyttä, kasvien terveyttä
ja eläinten hyvinvointia koskeva Tunisian lainsäädäntö EU:n lainsäädäntöön asianomaisten
organisaatioiden normien pohjalta tavoitteena samantasoisen suojan saavuttaminen,
mukaan lukien hygieniasäännöt sekä elävien eläinten, rehujen ja
elintarvikkeiden tunnistamista ja jäljitettävyyttä koskevat säännöt; 
·              
hyväksytään elintarviketurvallisuutta koskeva
puitelakiesitys ja aloitetaan lain täytäntöönpano;
·              
tehostetaan ja ajanmukaistetaan laitosten ja
laboratorioiden toimintaa, mukaan lukien maataloustuotteiden hyväksyminen;
·              
tehdään yhteistyötä eläintautien ja kasvituotteille
haitallisten organismien ehkäisemis- ja hävittämiskeinojen parantamiseksi,
mukaan lukien terveysalan toimialajärjestöjen perustaminen;
·              
vaihdetaan teknistä asiantuntemusta ja kokemuksia
myös osallistumalla Euroopan komission ”Koulutuksen parantaminen
elintarvikkeiden turvallisuuden lisäämiseksi” ‑koulutusohjelman puitteissa
järjestettäviin seminaareihin;
·              
jatketaan terveysuhkia koskevaa yhteistyötä etenkin
elintarvikkeiden nopean hälytysjärjestelmän (RASFF) puitteissa;
·              
ajanmukaistetaan ja tehostetaan rajoilla tehtäviä terveystarkastuksia
ja kasvien terveystarkastuksia sekä rajatarkastusasemien infrastruktuureja. 
44.         Teollisuustuotteet
·              
saatetaan päätökseen akkreditointia,
vaatimustenmukaisuuden arviointia ja markkinoiden valvontaa koskevan
horisontaalisen lainsäädännön mukauttaminen sen lähentämiseksi vuonna 2008
hyväksyttyyn EU:n uuteen laaja-alaiseen lainsäädäntökehykseen;
·              
saatetaan päätökseen valittuja ensisijaisia aloja
koskevan alakohtaisen lainsäädännön mukauttaminen, eurooppalaisten normien hyväksyminen
ja ristiriitaisten normien poistaminen sekä nimetään mahdollisia lisäaloja;
·              
nykyaikaistetaan akkreditoinnista,
standardoinnista, vaatimustenmukaisuuden arvioinnista, metrologiasta ja markkinoiden
valvonnasta vastaavat elimet esimerkiksi panemalla täytäntöön
kummitoimintahankkeiden ja teknisten tukihankkeiden tuloksena syntyneet
suositukset sekä vaihtamalla tietoja ja asiantuntemusta ja liittämällä nämä
elimet eurooppalaisiin ja kansainvälisiin rakenteisiin;
·              
viimeistellään teollisuustuotteiden
vaatimustenmukaisuuden arviointia ja hyväksymistä koskevat sopimukset
rakennusmateriaalien ja elektroniikkatuotteiden ensisijaisilla aloilla, neuvotellaan
niistä ja allekirjoitetaan ne; muut ensisijaiset alat, kuten koneet,
painelaitteet ja mittauslaitteet, voidaan lisätä sopimukseen lainsäädännön
yhdenmukaistamisen edetessä;
·              
tiedotetaan tunisialaisille talouden toimijoille ja
etenkin pk-yrityksille Tunisian hyväksymistä EU:n direktiiveistä ja normeista
sekä perustetaan tukipalvelut talouden toimijoiden tukemiseksi niiden
soveltamisessa;
·              
pannaan täytäntöön teollisuustuotteiden
vaatimustenmukaisuuden arviointia ja hyväksymistä koskeva sopimus, laajennetaan
sitä ja turvataan sen jatkuvuus EU:n asianmukaisella tuella.
45.         Kaupan helpottaminen ja kehittäminen
·              
uudistetaan ulkomaankauppajärjestelmä tullien
ulkopuolisten esteiden vähentämiseksi; vahvistetaan kaupan helpottamisvälineitä
ja ‑elimiä sekä tiedottamisesta ja lainsäädännön soveltamisen valvonnasta
vastaavia viranomaisia;
·              
vahvistetaan mahdollisuuksien mukaan yhteistyötä esimerkiksi
vaihtamalla tietoja kaupan suojatoimista; 
·              
vahvistetaan kaupan teknisiä esteitä käsitteleviä
yhteyspisteitä EU:n ja Tunisian välisen tiedonsiirron ja yhteistyön
parantamiseksi ja jotta yhteyspisteet voisivat toimia tiedonvälityskanavina
toimijoille.
46.         Alkuperäsääntöjen tarkistaminen
·              
tehdään etuuskohteluun oikeuttavia
Paneurooppa–Välimeri-alkuperäsääntöjä koskeva alueellinen yleissopimus;
·              
jatketaan alkuperäsääntöjen tarkistamista koskevia
neuvotteluja tavoitteena sääntöjen yksinkertaistaminen; tullien vähenemisen vaikutuksen
lieventämiseksi alueella on otettava huomioon teollisuudessa tapahtunut tekninen
ja teknologinen kehitys sekä kehittämispainopisteet joillakin Tunisian
strategisilla aloilla, joita ovat esimerkiksi tekstiili- ja maatalouselintarvikeala.
47.         Tulliyhteistyö
·              
jatketaan kauppaa helpottavien tullitoimenpiteiden
täytäntöönpanoa huolehtien samalla kansainvälisen logistiikkaketjun
turvallisuudesta (tietokonepohjaisen riskianalyysin, jälkivalvonnan sekä
tunnetuille ja sertifioiduille toimijoille tarkoitettujen yksinkertaistettujen
tulliselvitysmenettelyjen käytön lisääminen, lainsäädännön avoimuus ja
keskitettyä asiointipistettä koskevan kokeilun laajentaminen);
·              
jatketaan toimia yhdennetyn rajaturvallisuuden aikaansaamiseksi
muiden toimijoiden kanssa;
·              
tehostetaan valtuutettujen talouden toimijoiden järjestelmää
koskevaa vuoropuhelua Tunisian lainsäädännön lähentämiseksi EU:n lainsäädäntöön
tavoitteena valtuutettujen talouden toimijoiden vastavuoroista tunnustamista
koskevan sopimuksen tekeminen Tunisian tullihallinnon ja EU:n tullihallintojen
välillä, kunhan sopimuksen tekemisen edellytykset täyttyvät;
·              
kehitetään Tunisian tullin institutionaalisia
valmiuksia;
·              
osallistutaan Tulli 2020 ‑ohjelmaan.
48.         Teollis- ja tekijänoikeudet: Tunisian
lainsäädännön lähentäminen asteittain eurooppalaisiin normeihin ja näiden
säännösten soveltamisen tehostaminen myös oikeudellisella tasolla
·              
lähennetään teollis- ja tekijänoikeutta ja
lähioikeuksia koskevaa Tunisian lainsäädäntöä EU:n lainsäädäntöön ja saatetaan
päätökseen assosiaatiosopimuksessa mainittuihin kansainvälisiin sopimuksiin liittyminen
(analysoidaan erot EU:n lainsäädäntöön nähden ja otetaan käyttöön
yhdenmukaisempi lainsäädäntö); 
·              
lähennetään maantieteellisiä merkintöjä ja alkuperänimityksiä
koskevaa Tunisian lainsäädäntöä EU:n lainsäädäntöön (analysoidaan erot EU:n
lainsäädäntöön nähden ja otetaan käyttöön yhdenmukaisempi lainsäädäntö);
·              
kehitetään etenkin piratismin ja väärentämisen
torjuntaan liittyviä hallinnollisia ja oikeudellisia valmiuksia koordinoidusti EU:n
instituutioiden, organisaatioiden ja yksityisen sektorin kanssa (säännöllinen
toiminta, johon voivat kuulua toimintasuunnitelma ja vuoropuhelu);
·              
vahvistetaan resursseja teollis- ja
tekijänoikeuksien tehokkaan ja varoittavan suojan varmistamiseksi (vahvistetaan
tullin toimivaltaa ja valmiuksia, seuraamuksellisia ja oikeudellisia
jatkotoimia sekä sen arvioimista, miten väärentäminen ja piratismi vaikuttavat luoviin
aloihin ja innovointiin Tunisiassa); 
·              
jatketaan teollis- ja tekijänoikeuksia koskevia
tiedotus- ja koulutustoimia.
3.2
Palvelujen ja palveluntarjoajien markkinoillepääsyn helpottaminen sekä
sijoittautumisoikeus
49.         Palvelukaupan ja sijoittautumisoikeuden vapauttaminen 
·              
jatketaan palvelukaupan ja sijoittautumisoikeuden
vapauttamista koskevia neuvotteluja ja saatetaan ne päätökseen;
·              
varmistetaan, ettei yritysten sijoittautumisedellytyksistä
tule rajoittavampia kuin assosiaatiosopimuksen tekemisajankohtana;
·              
sovitaan puitteista, jotka mahdollistavat
keskustelun i) ammattipätevyyden vastavuoroisesta tunnustamisesta osapuolten
keskinäisten myönnytysten täytäntöönpanon helpottamiseksi ja palveluntarjoajien
liikkuvuuden edistämiseksi ja ii) 25 kohdassa mainittujen aiheellisten
toimenpiteiden toteuttamisesta.
50.         Tunisian palvelualan kehittäminen
·              
yksinkertaistetaan hallintomenettelyjä varmistaen,
että palvelutoiminnan aloittamiseen ja harjoittamiseen liittyvät
hallintomenettelyt ovat avoimet ja oikeasuhteiset ja perustuvat puolueettomiin
kriteereihin ennakoitavuuden ja oikeusvarmuuden turvaamiseksi
palveluntarjoajille; 
·              
uudistetaan rahoituspalveluja (sääntelyn ja
valvonnan osalta lähentämällä niitä eurooppalaisiin ja kansainvälisiin normeihin);
·               
jatketaan finanssialan toimijoita ja
rahoitusmarkkinoita koskevan sääntely- ja valvontakehyksen vahvistamista ja
lähennetään sitä EU:n kehykseen tavoitteena asteittainen vapauttaminen,
·               
vahvistetaan rahoitusmarkkinoita valvovien viranomaisten
valtuuksia, tehokkuutta ja riippumattomuutta kansainvälisten normien mukaisesti,
·               
lujitetaan luottolaitosten rahoituspohjaa ja vahvistetaan
vakavaraisuusjärjestelyjä niin, että ne lähentyvät kansainvälisiä normeja, kehitetään
talletussuojajärjestelmää,
·               
kehitetään mikrorahoitusalaa etenkin maaseudulla ja
luodaan pienillä ja keskisuurilla tiloilla työskentelevien maanviljelijöiden
tarpeisiin soveltuvia rahoituspalveluja,
·               
kehitetään luottoluokituslaitosten toimintaa ja pannaan
täytäntöön asiaa koskeva oikeudellinen kehys, joka perustuu kansainvälisen
arvopaperimarkkinavalvojien yhteisön (IOSCO) periaatteisiin ja asiaa koskevaan EU:n
lainsäädäntöön;
·              
jatketaan postialan kehittämistä Tunisiassa muun
muassa ottamalla käyttöön asianmukainen alakohtainen sääntely
·               
vaihdetaan kokemuksia ja asiantuntemusta postialan
sääntelystä tarkoituksena Tunisian sääntelykehyksen lähentäminen EU:n
lainsäädäntöön,
·               
perustetaan EU:n tuella postipalvelumarkkinoiden sääntelyviranomainen.
51.         Sähköisen kaupankäynnin edistäminen
ja kehittäminen 
·              
kehitetään verkkomyyntitoiminnan edistämistä koskevaa
yhteistyötä;
·              
omaksutaan eurooppalaiset ja kansainväliset parhaat
käytännöt;
·              
otetaan käyttöön asiaa koskeva sääntely ja tarjotaan
korkea-asteen tutkinnon suorittaneille nuorille mahdollisuuksia työllistyä
immateriaalitalouden alalla, tuottaa lisäarvoa ja lisätä
työllistymismahdollisuuksiaan.
52.         Pääomien liikkuvuus ja juoksevat
maksut: juoksevien maksujen vapauttamisen loppuun saattaminen ja pääomia koskevien
toimien vapauttamisen jatkaminen      
·              
vapautetaan juoksevat maksut asteittain ja
jatketaan pääomien liikkuvuuden vapauttamista assosiaatiosopimuksen 34 artiklan
mukaisesti;
·              
vaihdetaan tietoja pääomien liikkuvuutta
haittaavien rajoitteiden poistamista koskevista hyvistä käytännöistä.
3.3 Terve kilpailuympäristö 
53.         Kilpailupolitiikka: lainsäädäntöä
koskevien sitoumusten täytäntöönpano ja lujittaminen sekä tehokkaan kilpailupolitiikan
toteuttaminen (assosiaatiosopimuksen 36 ja 37 artikla)
·              
arvioidaan nykyjärjestelmä (voimassa oleva puitelainsäädäntö
sekä täytäntöönpano) ja hyväksytään etenkin kilpailusääntöjä koskevia
asianmukaisia toimenpiteitä Tunisian lainsäädännön lähentämiseksi Euroopan
unionin lainsäädäntöön niin, että varmistetaan syrjimättömyyden, avoimuuden ja
tasapuolisuuden periaatteiden noudattaminen;
·              
jatketaan Tunisian kilpailuneuvoston aseman
vahvistamista.
54.         Valtion monopolit:
assosiaatiosopimuksen 37 ja 38 artiklan nojalla annettujen sitoumusten
täytäntöönpano
·              
vaihdetaan tietoja valtion monopoleista, julkisista
yrityksistä ja yrityksistä, joille on myönnetty erityis- tai yksinoikeuksia,
Tunisian auttamiseksi assosiaatiosopimuksen 37 artiklan täytäntöönpanossa.
55.         Valtiontuet: assosiaatiosopimuksen 36
artiklan nojalla annettujen, valtiontukia koskevien sitoumusten täytäntöönpano        
·              
luodaan avoin toimintaympäristö valtiontukia koskevissa
asioissa.
3.4 Etelän maiden yhdentymisen syventäminen
56.         EU:n ja kaikkien Välimeren alueen kumppanimaiden välisen
vapaakauppa-alueen luomisen edistäminen
·              
jatketaan vapaakauppasopimusten (FTA)
täytäntöönpanoa Välimeren alueen kumppanimaiden kanssa alueellisella, alueiden
sisäisellä tai kahdenvälisellä tasolla;
·              
jatketaan Jordanian, Egyptin, Tunisian ja Marokon
välisen vapaakauppasopimuksen (Agadirin sopimus) täytäntöönpanoa ja laajennetaan
se koskemaan muita Välimeren alueen kumppanimaita kyseisen sopimuksen
määräysten mukaisesti;
·              
sovitaan kauppaa ja investointeja helpottavista ja
etelän maiden yhdentymistä syventävistä mekanismeista ja perustetaan ne.
3.5 Lähentyminen Euroopan unionin lainsäädäntöön
·              
lähennetään Tunisian lainsäädäntöä asteittain ja
järjestelmällisesti EU:n lainsäädäntöön tukeutuen etenkin kyseeseen tulevia sisämarkkinoiden
aloja koskeviin EU:n institutionaalisen tuen välineisiin; 
·              
tätä varten perustetaan yhteinen mekanismi, jonka
avulla nimetään ensisijaiset alat, joilla lähentäminen on välttämätöntä,
prosessin eri vaiheet ja konkreettisen lähentämisen edellyttämät resurssit; Tunisia ottaa EU:n tuella käyttöön lainsäädännön lähentämistä koskevan
kansallisen ohjelman, jonka avulla toimintasuunnitelma toteutetaan.
Pilari 4
– Yhteistyö työllisyyden, sosiaalipolitiikan ja sosiaaliturvan alalla
57.         Työllisyyspolitiikan uudistusten
täytäntöönpano, mukaan lukien työllistettävyyttä ja ihmisarvoista työtä koskevien
toimintalinjojen vahvistaminen
·              
laaditaan ja otetaan käyttöön yhdennetty kansallinen
työllisyysstrategia ottaen huomioon perustuslakia säätävän kansalliskokouksen
valitsemisen jälkeen hyväksytty talous- ja sosiaaliohjelma, Euroopan
työllisyysstrategiaan sisältyvät suuntaviivat sekä työllisyyttä ja työtä koskevan
Euro–Välimeri-yhteistyön puitteissa määritellyt yhdeksän painopistettä;
·              
mukautetaan ammattipätevyyksiä tehokkaammin
työmarkkinoiden tarpeisiin ja tuetaan työmarkkinoille integroitumista edistävän
tiedotus- ja ohjausjärjestelmän käyttöönottoa;
·              
tuetaan sellaisen sertifiointijärjestelmän perustamista,
joka helpottaa ammattipätevyyksien tunnustamista ja edistää liikkuvuutta,
urakehitystä ja työllistettävyyttä;
·              
jatketaan työllisyyttä, työllistettävyyttä ja
ihmisarvoista työtä koskevaa yhteistyötä ja vuoropuhelua erityisesti
työllisyyttä ja työtä käsittelevän Euro–Välimeri-alueen ministerikokouksen
puitteissa joustoturvan, oikeudenmukaisuuden ja sosiaalisen tasapuolisuuden
periaatteita noudattaen;
·              
lisätään etenkin nuorten ja naisten osallistumista
tuottaville ja virallisille työmarkkinoille ja varmistetaan aktiivisen työllisyyspolitiikan
tasapuolisuus etenkin edistämällä sellaisten nuorten naisten ja nuorten pitkäaikaistyöttömien
pääsyä työhön, jotka ovat suorittaneet korkea-asteen tutkinnon; 
·              
vahvistetaan aktiivisen työllisyyspolitiikan
säännöllistä arviointia koskevaa järjestelmää kyseisen politiikan
tehostamiseksi ja jotta se vastaisi paremmin työmarkkinoiden tarpeisiin;
·              
kehitetään työllisyydestä ja työmarkkinoiden
seurannasta vastaavien julkisten palvelujen valmiuksia ja nykyaikaistetaan
niitä erityisesti työllisyyttä koskevan tietojärjestelmän sekä julkisten,
yksityisten ja kansalaisyhteiskunnan toimijoiden verkottumisen osalta.
58.         Sosiaalisten perusoikeuksien ja
työelämän perusnormien täysimääräinen täytäntöönpano ja työmarkkinavuoropuhelun
rakenteiden vahvistaminen
·              
jatketaan vuoropuhelua ja yhteistyötä, jotka
koskevat Kansainvälisen työjärjestön (ILO) työelämän perusperiaatteista ja ‑oikeuksista
vuonna 1998 antaman julistuksen mukaisten työelämän periaatteiden,
perusoikeuksien, normien ja ydinsopimusten täytäntöönpanoa;
·              
kehitetään työlainsäädäntöä siten, että
työmarkkinoista tulee joustavammat mutta samalla suojellaan työntekijöiden
oikeuksia;
·              
tehostetaan Tunisian taloudellisia ja sosiaalisia
muutoksia tekemällä uusi yhteiskuntasopimus ja käynnistämällä tehokas
vuoropuhelu työmarkkinaosapuolten välillä; kehitetään kolmikantarakenteita ja riippumattomia
kahdenvälisiä vuoropuheluja sekä työmarkkinaosapuolten valmiuksia;
·              
pannaan täytäntöön ihmisarvoista työtä koskeva
ohjelma Tunisiassa maan hyväksyttyä sen ja seurataan ohjelman tavoitteita ja
indikaattoreita; 
·              
vahvistetaan yritysten sisäisiä
työmarkkinavuoropuheluja tarjoamalla täydennyskoulutusta neuvoa-antavien
yritysneuvostojen jäsenille tavoitteena työselkkausten ehkäiseminen sekä yritysten
tuottavuuden ja työntekijöiden työllistettävyyden parantaminen;
·              
vahvistetaan työterveyden ja ‑turvallisuuden
edistämistä ja seurantaa koskevaa järjestelmää muun muassa järjestämällä
koulutusta kyseisistä aiheista, vakiinnuttamalla ennalta varautumisen
periaatteen käyttö, ehkäisemällä vaarallisten tai myrkyllisten aineiden
käsittelyyn liittyviä työperäisiä riskejä sekä vaihtamalla alan hyviä
käytäntöjä ja analyyseja; 
·              
kehitetään työterveyttä ja ‑turvallisuutta
koskevaa lainsäädäntöä, laaditaan strategia kuolemaan johtavien ja vakavien
työtapaturmien ehkäisemiseksi ja vähentämiseksi sekä sertifiointirekistereitä
ja ‑oppaita ja kartoitetaan työperäisiä riskejä;
·              
vahvistetaan työterveys- ja työturvallisuuslaitosta
ja organisoidaan se uudelleen, jotta se voisi mukautua uusiin kansallisiin ja
kansainvälisiin vaatimuksiin, jotka koskevat työterveyden edistämistä,
työperäisten riskien ehkäisyä sekä uusien lähestymistapojen omaksumista
työntekijöiden hyvinvointia koskevassa suunnittelussa;
·              
pannaan täytäntöön työperäisten riskien hallintaa
koskeva kansallinen ohjelma (PNGRP) ja otetaan sen yhteydessä käyttöön erityinen
järjestelmä työperäisille riskeille altistumisen ehkäisemiseksi maatalous- ja
kalatalousalalla;
·              
edistetään yritysten yhteiskuntavastuuta ja tuetaan
yritysmaailman käytäntöjen kehittämistä Yhdistyneiden kansakuntien Global
Compact ‑aloitteen, ILO:n asiakirjan ”Kolmikantainen periaatejulistus,
joka koskee monikansallisia yrityksiä ja sosiaalipolitiikkaa” sekä asiaa
koskevien OECD:n käytäntöjen mukaisesti.
59.         Sosiaalista osallisuutta koskevan
politiikan edistäminen ja sosiaalista suojelua koskevien uudistusten
täytäntöönpanon jatkaminen
·              
jatketaan yhteistyötä yhdennetyn ja toimivan
sosiaalista osallisuutta koskevan politiikan tehostamiseksi ja lujittamiseksi
ja otetaan kansalaisyhteiskunta mukaan yhteistyöhön;
·              
vähennetään absoluuttisessa tai suhteellisessa
köyhyydessä tai kansainvälisten määritelmien mukaan kaikkien haavoittuvimmassa
asemassa elävien ihmisten määrää, kavennetaan yhteiskunnallisia eroja ja otetaan
käyttöön köyhiä väestöryhmiä koskeva tietojärjestelmä;
·              
varmistetaan kaikkien ihmisten aktiivinen
sosiaalinen osallisuus edistämällä osallistumista työmarkkinoille; erityisesti
tämä koskee kaikkein haavoittuvimmassa asemassa olevia ryhmiä; 
·              
vahvistetaan sosiaalisten rakenteiden ja
kansalaisyhteiskunnan toimijoiden roolia syrjäytymisvaarassa olevien ryhmien
tukemisessa ja yhteiskuntaan integroimisessa; toteutetaan edelleen politiikkaa,
joka koskee vammaisten integroimista yhteiskuntaan ja työelämään;
·              
uudistetaan eläkejärjestelmä, ja varmistetaan sen
osajärjestelmien taloudellinen kestävyys; kehitetään eläkejärjestelmän ja
terveydenhuollon hallinnoinnista vastaavien viranomaisten institutionaalisia
valmiuksia;
·              
pyritään laajentamaan sosiaaliturvan kattavuutta ja
jatketaan vuoropuhelua taloudellisista tai teknisistä syistä työnsä
menettäneisiin työntekijöihin sovellettavan sosiaaliturvajärjestelmän
parantamisesta esimerkiksi ottamalla Tunisiassa käyttöön sosiaaliturvan
kansallinen vähimmäistaso. 
60.       Tasavertaisen kohtelun periaatteiden noudattaminen sosiaalilainsäädännön
alalla ja sosiaaliturvan yhteensovittamista koskevien periaatteiden
soveltaminen Tunisian ja Euroopan unionin välillä
·              
huolehditaan siitä, että lauseketta, joka koskee tasavertaista
kohtelua työolojen, palkkauksen ja irtisanomisen osalta, sovelletaan täysimääräisesti
tunisialaisiin työntekijöihin sekä laillisessa työsuhteessa oleviin EU:n
kansalaisiin;
·              
sovelletaan täysimääräisesti työntekijöiden ja
heidän perheenjäsentensä sosiaaliturvan yhteensovittamista koskevia
assosiaatiosopimuksen määräyksiä;
·              
sovelletaan täysimääräisesti lauseketta, joka
koskee Tunisian ja EU:n kansalaisten ja heidän perheenjäsentensä
syrjimättömyyttä sosiaaliturvan osalta.
Pilari 5
– Tasapuolinen ja osallistava alueellinen ja paikallinen kehitys
61.         Alueiden välisten erojen
kaventamiseen ja paikallisten kehitysvalmiuksien kehittämiseen tähtäävien
aluekehitystoimien tukeminen
·              
edistetään politiikkaa ja ohjelmia, joiden
tavoitteena on alueiden välisten erojen kaventaminen (esimerkiksi toteuttamalla
sosiaalis-kollektiivisten infrastruktuurien kunnostus- ja kehittämistoimia),
työttömyyden, köyhyyden ja epävarmuuden torjunta sekä investointitoiminnan
kehittäminen etenkin köyhillä sisämaa-alueilla; 
·              
tuetaan integroitujen kehitysohjelmien (maaseutu/kaupungit)
täytäntöönpanoa ja toteutetaan kohdennettuja toimia erityisillä
ongelma-alueilla (alueilla, joilla on suuri muuttovalmius tai paljon
työttömyyttä, ja raja-alueilla); 
·              
parannetaan alueiden valmiuksia omaehtoiseen
kehittämiseen, edistetään maaseudun kehittämistä ja parannetaan maaseudun
elinoloja huolehtien kansalaisyhteiskunnan mukaan ottamisesta.
62.         Hajautetun yhteistyön ja rajat ylittävän
yhteistyön tehostaminen
·              
tehostetaan EU:n kanssa tehtävää alueellista
yhteistyötä etenkin taloudellista kehittämistä koskevien alueellisten
strategioiden analysoinnin ja määrittelyn, aluemarkkinoinnin ja talouden
edistämisen osalta;
·              
kehitetään aluekehityksestä ja talouden ohjauksesta
vastaavien organisaatioiden institutionaalisia valmiuksia ja tuetaan paikallisyhteisöjen
valmiuksien nykyaikaistamista ja kehittämistä koskevia ohjelmia, jotta paikallisyhteisöistä
voisi kehittyä paikallisen kehityksen edelläkävijöitä;
·              
lisätään ja tuotetaan monialaista alueellista
tietoa ja hyödynnetään sitä alueellisen asiantuntemuksen kehittämisessä ja
alueellisessa suunnittelussa (asetetaan taloudellisen tiedon alueellinen
järjestelmä yhteiseen käyttöön, kehitetään alueellisen taloustiedon seuranta-
ja tietoyksiköitä ja perustetaan aluekehityksen ja hajautetun yhteistyön
vahvistamisen kansallinen seurantakeskus);
·              
tuetaan lähentymistä eurooppalaiseen aluekehitys-
ja koheesiomalliin, kehitetään alueellisten ja paikallisten kehityselinten välistä
hajautettua yhteistyötä ja edistetään tiedon ja asiantuntemuksen vaihtoa ja
yhteistyösuhteita eurooppalaisten elinten kanssa suunniteltavien ja
toteutettavien hankkeiden yhteydessä.
63.         Hajauttamisprosessin ja
paikallishallinnon kehittämisen tukeminen
·              
tarjotaan institutionaalista tukea hajauttamispolitiikan
käyttöönotolle ja tuetaan keskus- ja aluetason valtion viranomaisten tehtävien
kehittämistä hajauttamisen yhteydessä;
·              
tuetaan paikallisyhteisöjä koskevien oikeus- ja
sääntelyjärjestelmien (lait ja määräykset), institutionaalisen ja organisatorisen
järjestelmän (toimivalta) sekä rahoitusjärjestelmän (paikallisverotus)
uudistamista;
·              
tuetaan henkilöresurssien hallintastrategian määrittelemistä
sekä valmiuksien kehittämistä ja henkilöresurssien hyödyntämistä koskevien
ohjelmien laatimista paikallistasolla toteuttamalla kohdennettuja koulutus-,
uudelleenkoulutus- ja täydennyskoulutusohjelmia sekä perustamalla valituille luottamushenkilöille
tarkoitettuja koulutusrakenteita;
·              
tuetaan osallistavaan demokratiaan perustuvan
hallintotavan käyttöönottoa ja edistetään sellaisten hankkeiden perustamista,
joiden avulla väestö saadaan osallistumaan paikallisyhteisöjen kautta.
64.         Kaupunkikehitys ja aluesuunnittelu
·              
tuetaan alue- ja kaupunkisuunnitteluhallintoa ja
parannetaan keskus- ja paikallistason välisiä suhteita;
·              
kehitetään kuntien kaupunki- ja
aluesuunnitteluvalmiuksia;
·              
parannetaan alue- ja kaupunkisuunnittelun
seurantajärjestelmää, mukaan lukien seurantakeskusten perustaminen tätä varten.
Pilari 6
– Nykyaikainen infrastruktuuri kilpailukykyisen talouden varmistamiseksi
6.1 Liikenne ja logistiikkapalvelut
65.         Liikennettä ja liikenteen kestävää
kehitystä koskevan kansallisen politiikan täytäntöönpano 
·              
pannaan täytäntöön kestävää liikennettä koskeva
kansallinen politiikka kaikkien liikennemuotojen parantamiseksi tavoitteena
etenkin taata tehokkaat ja varmat järjestelmät, jotka vähentävät liikenteen
ympäristövaikutuksia ja torjuvat ilmastonmuutosta; tuetaan alan tutkimuksen
kehittämistä;
·              
jatketaan etenkin merten moottoriteitä (MEDAMOS) ja
merenkulun turvallisuutta (SAFEMED) koskevia ohjelmia
Euro–Välimeri-liikenneverkosta käytävän vuoropuhelun yhteydessä (Euromed);
·              
kehitetään infrastruktuuripolitiikkaa valitsemalla
ja arvioimalla eri liikennemuotoja koskevia infrastruktuurihankkeita ottaen erityisesti
huomioon kasvihuonekaasujen vähentämistä koskevat kansainväliset tavoitteet;
·              
vahvistetaan ja ajanmukaistetaan satama- ja
lentokenttäinfrastruktuureja ja nykyaikaistetaan kaupallisia merisatamia;
·              
sitoudutaan tiettyihin laatukriteereihin merten
moottoriteihin liittyvien satamien osalta (satamainfrastruktuurit,
satamapalvelut, tarkastusmenettelyt ja tarkastusten hallinnollinen koordinointi
sekä intermodaaliset meripalvelut);
·              
kehitetään alan strategioita Välimeren unionin
täytäntöönpanon yhteydessä niiden tavoitteiden saavuttamiseksi, jotka
perustuvat kauppavaihdon kehitykseen Euroopan unionin kanssa;
·              
edistetään Euroopan unionin teknisten eritelmien
soveltamista Tunisian rautatieverkkojen yhteentoimivuuden parantamiseksi;
·              
ollaan edelleen mukana Välimeren alueen
liikenneinfrastruktuurien, etenkin tulevan Välimeren laajuisen liikenneverkon, suunnittelussa
ja yhteyksien parantamisessa Euroopan laajuiseen liikenneverkkoon.
66.         Lainsäädännön lähentäminen ja instituutioiden
vahvistaminen
·              
käynnistetään Euro–Välimeri-ilmailusopimusta (open
sky) koskevat neuvottelut;
·              
jatketaan sääntelyn lähentämistä eurooppalaisiin ja
kansainvälisiin normeihin kaikkien liikennemuotojen osalta; kehitetään
liikenteestä vastaavien Tunisian elinten institutionaalisia valmiuksia;
·              
vahvistetaan merenkulkuviranomaisten toimintarakenteita
ja tuetaan merenkulkuviranomaisten ja satamaviranomaisten välisten suhteiden
kohentamista; 
·              
edistetään kestävää liikennettä koskevien kokemusten
ja hyvien käytäntöjen vaihtoa kaikkien liikennemuotojen alalla.
67.         Logistiikan kehittäminen ja
intermodaalisuuden edistäminen
·              
nykyaikaistetaan logistiikkapalveluja ja ‑toimintoja
muun muassa tukemalla logistiikan seurantakeskuksen perustamista ja
toteuttamalla logistiikan kehittämistä ja logistiikkakeskusten verkoston
perustamista koskeva strategia Tunisian ja EU:n välisen kauppavaihdon
sujuvoittamiseksi;
·              
kehitetään yhteistyötä, joka koskee logistiikka-alan
koulutusjärjestelmän parantamista ja uuden viestintätekniikan käyttöä
(sähköinen logistiikka);
·              
tehostetaan EU:n kanssa logistiikkaketjusta
käytävää vuoropuhelua Tunisian ottamiseksi mukaan toimiin, joita EU on
käynnistänyt logistiikkaketjun parantamiseksi ja sen turvallisuuden
lisäämiseksi.
6.2 Energia
68.         Asteittainen lähentyminen EU:n
energiapolitiikan tavoitteisiin
·              
laaditaan energiapoliittinen asiakirja asteittaisesta
lähentymisestä EU:n energiapolitiikan tavoitteisiin;
·              
edistetään tieteellistä tutkimusta ja teknologian
siirtoa koskevaa yhteistyötä.
69.         Energiaverkkojen ja ‑infrastruktuurien
tehostaminen, kehittäminen ja optimointi
·              
kehitetään ja vahvistetaan (etenkin sisämaan alueilla) Tunisian
verkkoja ja infrastruktuureja sekä liitäntäverkkoja (kaasu, sähkö ja öljy)
Maghreb-maiden kanssa ja Euro–Välimeri-alueella (etenkin kaasuputki ja yhteenliittäminen
Italian sähköverkon kanssa).
70.         Uusiutuvien energialähteiden käytön
ja energianhallinnan edistäminen
·              
pyritään tavoitteeseen, jonka mukaan uusiutuvien
energialähteiden osuus maan energiataseesta nostetaan 20 prosenttiin vuoteen
2020 mennessä;
·              
tehdään yhteistyötä Tunisian
aurinkoenergiasuunnitelman ja maan muiden energianhallintatoimenpiteiden
puitteissa Välimeren aurinkoenergiasuunnitelman mukaisesti;
·              
vahvistetaan instituutioita ja lähennetään asteittain
Tunisian lainsäädäntöä EU:n lainsäädäntöön ja käytäntöihin;
·              
valmistaudutaan osallistumaan älykästä
energiahuoltoa koskevaan EU:n ohjelmaan.
71.         Tunisian sähkö- ja kaasumarkkinoiden
asteittainen yhdentäminen EU:n energiamarkkinoihin
·              
jatketaan kaasu- ja sähköalan uudistuksia
lähentymällä EU:n sääntelyä: annetaan sähkö- ja kaasulait, perustetaan
sääntelyviranomainen ja poistetaan vähitellen hintavääristymät;
·              
yhdennetään asteittain Tunisian, Marokon ja
Algerian sähkömarkkinat.
72.         Alueellisen yhteistyön tehostaminen
·              
jatketaan energiayhteistyötä Välimeren unionin puitteissa muun muassa Välimeren
aurinkoenergiasuunnitelman toteuttamiseksi; jatketaan yhteistyötä Kairossa
sijaitsevan uusiutuvien energialähteiden ja energiatehokkuuden alueellisen keskuksen
kanssa.
6.3 Tieto- ja viestintätekniikka (TVT)
73.         Alakohtaisen yhteistyön tehostaminen
·              
jatketaan osallistavan ja kaikki kansalaiset
huomioivan tietoyhteiskunnan perustamiseen tähtäävää TVT-alan yhteistyötä, muun
muassa vaihtamalla kokemuksia ja asiantuntemusta alakohtaisesta sääntelystä sen
lähentämiseksi EU:n sääntelyyn (esimerkiksi Euro–Välimeri-alueen sähköisen
viestinnän sääntelyryhmän välityksellä);
·              
edistetään institutionaalista yhteistyötä eurooppalaisten
ja Tunisian sääntelyelinten ja viranomaisten välillä (sähköisestä sertifioinnista
vastaava virasto (ANCE), kansallinen taajuusvirasto (ANF) ja kansallinen
televiestintävirasto (INTT)) esimerkiksi ottamalla ANCE mukaan sähköistä
allekirjoitusta koskeviin hankkeisiin;
·              
kehitetään sähköistä sertifiointia koskevaa
yhteistyötä alkaen sähköisestä allekirjoituksesta ja arvioidaan teknisen ja/tai
oikeudellisen asiantuntemuksen vaihdon mahdollisuuksia;
·              
vaihdetaan kokemuksia verkkoturvallisuuden ja digitaalipalveluja
kohtaan tunnetun luottamuksen aloilla (kyberturvallisuus);
·              
vaihdetaan kokemuksia ja asiantuntemusta
televiestintämarkkinoiden arviointivalmiuksien kehittämiseksi ja sähköisen
kaupan tarjoamien kasvumahdollisuuksien parantamiseksi;
·              
laajennetaan toimintaohjelman pohjalta yhteistyötä tietoyhteiskuntaan
ja digitaalitalouteen liittyvillä yhteisesti kiinnostavilla osa-alueilla;
·              
edistetään internetin vapaata käyttöä muun muassa
vaihtamalla asiantuntemusta ja kokemuksia internetiä koskevien periaatteiden
kehityksestä Euroopassa, maailmassa ja Tunisiassa;
·              
jatketaan Tunisian TVT-alan kilpailukyvyn ja
valmiuksien kehittämistä;
·              
jatketaan tutkimus- ja koulutusverkostoja koskevaa
yhteistyötä ja varmistetaan sen jatkuvuus etenkin Välimeren alueellisen
verkoston (Euromedconnect) puitteissa, joka mahdollistaa sähköisten
tutkimusresurssien käytön.
74.         Teknisen infrastruktuurin
kehittäminen
·              
kehitetään osallistavaa tietoyhteiskuntaa ja edistetään
yhteistyötä, osaamisen kehittämistä ja kokemustenvaihtoa aloilla, jotka
liittyvät tieto- ja viestintätekniikan kehittämiseen julkisella sektorilla, esimerkiksi
valtionhallinnossa käytettävien suurten sovellusten uudistamiseen sellaisen
uuden talousmallin puitteissa, joka saattaa perustua pilvipalveluteknologiaan, Open
Gov ‑ohjelmistoon, avoimeen dataan tai SaaS-teknologiaan (Software as a
Service);
·              
helpotetaan kokemusten ja asiantuntemuksen vaihtoa tieto-
ja viestintätekniikan kehitystä ja käyttöä koskevien normien ja standardien
määrittelyn ja täytäntöönpanon alalla;
·              
esitellään Tunisian tavoite, jonka mukaan siitä
tulee alueellinen televiestintä- ja internet-keskus, ja keskustellaan siitä;
·              
edistetään maanpäällisen digitaalisen televisiolähetysverkon
laajenemista lyhyellä aikavälillä ja arvioidaan maanpäällisten
televisiolähetysten näkymiä pitkällä aikavälillä.
Pilari 7
– Tehostettu alakohtainen yhteistyö
7.1 Maatalous ja kalatalous
75.         Maatalousalan nykyaikaistamisen
tukeminen
·              
tuetaan maatalouden ja maaseudun monivuotisen kehittämisohjelman
(ENPARD) käyttöönottoa;
·              
tuetaan kansallisen maatalouden kehittämisstrategian
täytäntöönpanoa niiden keskeisten suuntaviivojen mukaisesti, jotka koskevat elintarviketurvan
lisäämistä, luonnonvarojen kestävää hoitoa, viennin arvon lisäämistä ja
ilmastonmuutokseen sopeutumista;
·              
jatketaan ja lisätään yhteistyötä sekä tietojen ja
kokemusten vaihtoa maatalouspolitiikan alalla;
·              
tuetaan maatalouden nykyaikaistamisohjelmaa, joka
koskee sekä maatiloja että maataloutta tukevia elimiä ja rakenteita;
·              
kehitetään ja lujitetaan tunisialaisia maatalouden
ammattialajärjestöjä parantamalla niiden edustavuutta ja kykyä ajaa maatalouden
ja maatalousteollisuuden asiaa sekä järjestäytymistä näillä aloilla;
·              
edistetään kumppanuussuhteita Tunisian ja EU:n ammattialajärjestöjen
kesken niiden ohjaavan roolin vahvistamiseksi koulutuksessa, valistuksessa ja neuvonnassa
sekä markkinoinnissa;
·              
pannaan täytäntöön luonnonmukaista maataloutta
koskeva kansallinen strategia ja edistetään lähentymistä EU:n lainsäädäntöön ja
politiikkaan;
·              
pannaan täytäntöön kalavarojen kestävää
hyödyntämistä, satamainfrastruktuurien vahvistamista, kalataloustuotteiden
arvon ja kilpailukyvyn lisäämistä sekä meriviljelyn ja makeanveden vesiviljelyn
edistämistä koskeva kalatalousalan kansallinen strategia; 
·              
kehitetään kalavarojen kestävää hyödyntämistä
koskevaa yhteistyötä Euroopan unionin kanssa alueellisten
kalastuksenhoitojärjestöjen, eli Kansainvälisen Atlantin tonnikalojen
suojelukomission (ICCAT) ja Välimeren yleisen kalastuskomission (GFCM), puitteissa.
7.2 Teollisuus
76.         Arvoa ja kasvua tuottavan,
kilpailukykyisemmän teollisuuden tukeminen
·              
tuetaan sellaisten teollisuuspoliittisten
strategioiden määrittelyä ja täytäntöönpanoa, joilla edistetään siirtymistä
ylöspäin tuotantoketjussa ja suositaan kasvua tuottavia tai vahvan
kasvupotentiaalin omaavia uusia aloja; luodaan temaattisia teknologia- ja
teollisuusverkostoja ja kehitetään innovaatioklustereita ja ‑keskittymiä;

·              
kehitetään ja vahvistetaan teollista ja
teknologista infrastruktuuria (teollisuusalueet sekä teollisuus- ja
teknologiakeskukset) ja lisätään etenkin sen kansainvälistä houkuttavuutta;
·              
tehostetaan yritystukirakenteiden nykyaikaistamista
ja parannetaan niiden aluetason toimintaa;
·              
optimoidaan Tunisian osallistuminen Euro–Välimeri-alueen
teollisuusyhteistyöhön liittyvien monialaisten ja alakohtaisten toimien ja
verkostojen, myös kilpailukeskittymien verkostojen, toteuttamiseen ja
seurantaan;
·              
edistetään teollisuusyritysten merkitsemistä
eurooppalaisten ja kansainvälisten yhteishankintayksiköiden ja toimeksiantajien
rekistereihin; tuetaan tunisialais-eurooppalaista teollista ja teknologista kumppanuutta
esittelevän näyttelyn järjestämistä Tunisiassa.
77.         Vuoropuhelun jatkaminen tekstiili- ja
vaatetusalan tulevaisuudesta         
·              
tuetaan siirtymistä alihankinnasta
tuotantokumppanuuteen ja tuotekehitykseen; tehostetaan yhteistyötä, joka koskee
markkinoillepääsyä helpottavien tuotemerkkien käyttöönottoa;
·              
kehitetään viimeistelyä koskevaa yhteistyötä ja
alan taitotiedon siirtämistä (esim. energianhallinta ja vedenkulutuksen
hallinta); edistetään logistiikkaa, multimodaalikuljetusta, jäteveden
käsittelyä ja teknisiä tekstiilejä koskevaa yhteistyötä ja hyvien käytäntöjen
vaihtoa.
7.3 Matkailu
78.         Matkailualan strategian
täytäntöönpanoa tukevan EU-yhteistyön kehittäminen
·              
helpotetaan matkailualan ja matkailuyritysten
sopeutumista markkinoiden kehitykseen ja uuteen tietotekniikkaan (matkailualan sähköinen
markkinointi ja internetin tehokkaampi hyödyntäminen alan yrityksissä);
·              
monipuolistetaan tarjontaa ja parannetaan sen
laatua kaikilla tasoilla; nostetaan alan ammattitaidon tasoa;
·              
edistetään matkailualan investointien ja rahoituksen
rakenneuudistusta.
79.         Kumppanuussuhteiden ja parhaiden
käytäntöjen vaihdon edistäminen matkailualan investointien ja
matkailunedistämisen alalla yhteistyössä yksityisen matkailusektorin kanssa
·              
helpotetaan Tunisian osallistumista EU:n erilaisiin
innovointia, kilpailukykyä ja laatumerkintää koskeviin ohjelmiin; edistetään
tarjonnan kehittämistä;
·              
tuetaan sellaisten keskustelufoorumien
järjestämistä, joissa käsitellään matkailuun ja sen edistämistoimiin liittyviä
investointi- ja kumppanuusmahdollisuuksia.
7.4 Käsiteollisuusalan yhteistyön
tehostaminen
80.         Tunisian tukeminen käsiteollisuusalan
kansallisen kehityssuunnitelman täytäntöönpanossa; suunnitelman tarkoituksena
on etenkin
·              
lujittaa ja nykyaikaistaa käsiteollisuustoimintojen
institutionaalisia, ammatillisia, lainsäädännöllisiä, verotuksellisia ja
rahoituksellisia puitteita ja kehittää käsiteollisuusalan pitkän aikavälin viestintästrategia,
·              
lisätä käsityöläisten ja käsiteollisuusyritysten
tietoja ja teknistä osaamista nykyaikaistamalla yleissivistävän ja ammatillisen
koulutuksen, oppisopimuskoulutuksen sekä tutkimuksen ja innovoinnin rakenteita
ja menettelyjä sekä kehittämällä yritysten perustamistukia,
·              
edistää käsiteollisuusyritysten nykyaikaistamista,
laadun kehittämistä, markkinoiden kehittämistä sekä tuotantoinfrastruktuuriin
tehtäviä investointeja.
7.5 Kuluttajansuojaa koskevan yhteistyön tehostaminen
81.         Kuluttajansuojaa koskeva yhteistyö
·              
kehitetään kuluttajansuojaa koskevien kokemusten ja
asiantuntemuksen vaihtoa kuluttajansuojapolitiikan soveltamisen edellyttämien hallintovalmiuksien
tehostamiseksi;
·              
laaditaan tilannekatsaus Tunisian
kuluttajansuojalainsäädännön lähentämisestä EU:n lainsäädäntöön; analysoidaan erityisesti
tuotteiden merkitsemistä, koostumusta, valmistusta ja kuvausta koskeva Tunisian
lainsäädäntö sen lähentämiseksi EU:n yleisiin periaatteisiin; 
·              
vahvistetaan kuluttajansuojajärjestöjen asemaa;
·              
pannaan täytäntöön kuluttajansuojasta vastaavien
Tunisian ja EU:n viranomaisten välisen kummitoiminnan tuloksena syntyvät
suositukset.
Pilari 8
– Vihreä ja kestävä talous
8.1 Ympäristö ja kestävä kehitys
82.         Kestävän kehityksen edistäminen ja tehostetun
ympäristöpolitiikan käyttöönotto
·              
parannetaan ympäristöalan strategista suunnittelua,
edistetään kestävyysarviointeja sekä vahvistetaan ympäristöstä ja kestävästä kehityksestä
vastaavia kansallisia ja paikallisia elimiä;
·              
tehostetaan biologisen monimuotoisuuden
suojeluohjelmia parantamalla alan oikeudellista kehystä ja soveltamalla biologista
monimuotoisuutta koskevaan yleissopimukseen liittyvää, vuosiksi 2011–2020 laadittua
luonnon monimuotoisuutta koskevaa strategista suunnitelmaa sen sisältämien 20
tavoitteen mukaisesti; 
·              
perustetaan teollisuusalueiden puhdistusohjelma ja edistetään
jätehuoltoa koskevan kansallisen suunnitelman täytäntöönpanoa, kestävää metsätaloutta
sekä rannikoiden pilaantumisen, aavikoitumisen ja maaperän huonontumisen torjuntatoimia;
·              
vahvistetaan vesivarojen hyödyntämistä koskevaa
kansallista politiikkaa ottamalla käyttöön epätavanomaisia vesivaroja, kuten
käsitelty jätevesi.
83.         Ympäristöhallinnon parantaminen
·              
tehostetaan niiden eri tahojen osallistumista,
joita ympäristötoimet koskevat (kansalaisyhteiskunta ja tiedeyhteisö), Rion
julistuksen periaatteen 10 mukaisesti;
·              
tehostetaan ympäristötiedon seuranta-, keruu- ja
käsittelyjärjestelmää ja kehitetään niiden hallintoelinten valmiuksia, jotka
vastaavat saastumisen ehkäisy- ja vähentämistoimenpiteistä ja ympäristön tilan
seurannasta;
·              
hyväksytään ympäristöalan viestintästrategioita ja
tuetaan kestävää kehitystä koskevia valistusohjelmia.
84.         Tuki vihreään talouteen siirtymiselle
·              
laaditaan vihreitä investointeja koskeva oikeudellinen
kehys ja kehitetään välineitä vihreään talouteen siirtymistä koskevaa
alakohtaista ja alueellista suunnittelua varten;
·              
tuetaan ympäristöinnovaatioiden ja huippuosaamisen
foorumien ja verkostojen perustamista vihreää taloutta koskevan tieteellisen
tiedon jakamiseksi, tutkimuksen ja teknologisen innovoinnin edistämiseksi sekä
vihreiden teknologioiden levittämiseksi;
·              
tuetaan yritysten yhteiskuntavastuuta koskevia ohjelmia
vihreään talouteen siirtymisen edistämiseksi.
85.         Ympäristökysymyksiä koskevan
alueellisen yhteistyön tehostaminen
·              
tehostetaan yhteistyötä naapurimaiden kanssa sekä
alueellisten ja paikallisten viranomaisten välillä erityisesti Välimeren
puhdistamista koskevan Horisontti 2020 ‑aloitteen puitteissa ja vesi- ja
aavikoitumisongelmien alalla;
·              
tehdään yhteistyötä Barcelonan yleissopimuksen
puitteissa annettujen sitoumusten täytäntöön panemiseksi sekä kyseisen
yleissopimuksen pöytäkirjojen ratifioimiseksi ja täytäntöön panemiseksi;
·              
otetaan käyttöön innovatiivisia EU-yhteistyön
välineitä ympäristönsuojelua koskevien yleissopimusten ja pöytäkirjojen
täytäntöön panemiseksi etenkin biologisen monimuotoisuuden, aavikoitumisen
torjunnan ja jätehuollon aloilla;
·              
tehostetaan Tunisian yhteistyötä Euroopan ympäristökeskuksen
kanssa.
8.2 Ilmastonmuutos
86.         Ilmastonmuutosta koskevan yhteistyön
kehittäminen
·              
vahvistetaan ilmastokysymyksistä vastaavia Tunisian
institutionaalisia rakenteita ja jatketaan ilmastonmuutosta koskevan Yhdistyneiden
Kansakuntien puitesopimuksen (UNFCCC) täytäntöönpanoa; etenkin pannaan
täytäntöön vuoden 2010 Cancunin ja vuoden 2011 Durbanin sopimus;
·              
tehdään yhteistyötä vähähiilisen teknologian kehittämisstrategioiden
laatimiseksi tavoitteena vähähiilinen ja ilmastonmuutoksen kestävä talous;
·              
tehdään kasvihuonekaasuinventaarioita ja
toteutetaan tarkkailua, raportointia ja todentamista (MRV-järjestelmää) koskevia
toimenpiteitä;
·              
tehdään yhteistyötä ilmastonmuutosta koskevan,
vuoden 2012 jälkeisen järjestelmän kehittämiseksi ja täytäntöön panemiseksi,
mukaan lukien kansallisesti asianmukaiset hillitsemistoimet (NAMA);
·              
vaihdetaan kokemuksia ilmastonmuutoksen
hillitsemistä ja siihen sopeutumista koskevista strategioista ja
suunnitelmista; laaditaan ja pannaan täytäntöön nämä strategiat ja suunnitelmat;
·              
toteutetaan alustavat valmistelutoimet
kasvihuonekaasujen päästöoikeuksien kaupan järjestelmää varten;
·              
otetaan käyttöön seuranta- ja varhaisvaroitusvälineet
ilmastonmuutosalan yhteistyön parantamiseksi Euro–Välimeri-alueella.
8.3 Yhdennetty meripolitiikka 
87.         Kehitetään kansainvälisen oikeuden
mukaisesti yhdennetty lähestymistapa kaikkiin mereen ja rannikkoalueisin
liittyviin tai niihin vaikuttaviin toimiin kansallisella ja alueellisella
tasolla 
·              
kehitetään yhdennetty meripolitiikka, jossa otetaan
huomioon mereen ja merenkulkuun liittyvät erilaiset intressit ja joka perustuu
asiaa koskeviin kansainvälisiin ja alueellisiin sopimuksiin;
·              
vahvistetaan mereen vaikuttavia eri aloja
koordinoivia institutionaalisia hallintorakenteita ja parannetaan mereen liittyvien
toimien hallinnointia asianmukaisilla tasoilla;
·              
edistetään suojelualueiden ja luonnonpuistojen perustamista
ja hallinnointia niiden suositusten ja toimien mukaisesti, joita on kehitetty
kansainvälisen ja alueellisen yhteistyön, erityisesti Barcelonan
yleissopimuksen ja Välimeren yleisen kalastuskomission (GFCM), puitteissa;
ratifioidaan ja pannaan täytäntöön Barcelonan yleissopimukseen liittyvä rannikkoalueiden
yhdennettyä käyttöä ja hoitoa (ICZM) koskeva pöytäkirja.
C.          Inhimillinen
ja tieteellinen ulottuvuus: kansojen välinen lähentyminen
Pilari 1
– Osaamisen kehittäminen ja tiedon saatavuus
1.1 Koulutus
88.         Koulutusjärjestelmän laadun ja
opetusohjelmien sisällön parantaminen
·              
parannetaan koulutusjärjestelmän laatua ja tuloksia
varsinkin koulupudokkuuden, opettajakoulutuksen sekä opetusohjelmien ja
oppikirjojen osalta;
·              
perustetaan laadukas tekniikka- ja teknologia-alan
koulutus ja kannustetaan oppilaita opiskelemaan näitä aloja;
·              
vahvistetaan vieraiden kielten opetusta ja
kehitetään interaktiivista opetusta;
·              
vahvistetaan ja laajennetaan tietotekniikan käyttöä
koulutusjärjestelmässä.
1.2 Ammatillinen koulutus
89.         Kansallisen
ammattikoulutusjärjestelmän nykyaikaistaminen ja työn ohessa tapahtuvan,
työllistettävyyttä lisäävän koulutuksen hyödyntäminen 
·              
kehitetään ammatillisesta koulutuksesta ja
työllisyydestä vastaavan ministeriön (MFPE) institutionaalisia valmiuksia
strategian ohjauksen ja tuloksiin perustuvan hallintotavan osalta; 
·              
laaditaan ja pannaan täytäntöön ammatillisen
koulutuksen uudistusstrategia yhdessä korkeakoulutusalan vastaavan strategian
kanssa, jotta työmarkkinoiden tarpeisiin voitaisiin vastata paremmin;
·              
otetaan käyttöön kansallinen tutkintojen viitekehys;
·              
jatketaan yrityksiä koskevan
Euro–Välimeri-peruskirjan täytäntöönpanoa siltä osin kuin se koskee yrityksissä
tapahtuvan koulutuksen edistämistä, yrittäjyyskoulutuksen tarjoamista
ammattiopiskelijoille sekä kansainvälistymiskoulutuksen parantamista; laaditaan
yhteinen arvio saavutetusta edistyksestä alueellisella tasolla määritettyjen
indikaattoreiden pohjalta.
1.3 Korkea-asteen koulutus
90.         Tuki Tunisian korkea-asteen koulutusjärjestelmän
uudistamiselle ja sen lähentämiselle Bolognan prosessin periaatteisiin 
·              
tehostetaan vuoropuhelua, jolla tuetaan Tunisian korkea-asteen
koulutusjärjestelmän uudistamista ja sen lähentämistä Bolognan prosessin
periaatteisiin;
·              
saatetaan päätökseen tutkintorakenneuudistus (kandidaatin-,
maisterin- ja tohtorintutkinto), vahvistetaan tohtoriopintojen kehittämistä ja
perustetaan kansallinen arviointi-, laadunvarmistus- ja akkreditointijärjestelmä
sekä kansallinen tutkintojen viitekehys;
·              
vahvistetaan Tunisian ja EU-maiden välisiä yhteistutkinto-ohjelmia
ja ohjelmia, jotka mahdollistavat väitöskirjatyön yhteisen, kansainvälisen
ohjauksen (cotutelle-ohjelmat); edistetään opiskelijoiden, opettajien ja
tutkijoiden liikkuvuutta;
·              
otetaan käyttöön opintojen avoimuutta,
vertailukelpoisuutta ja tunnustamista helpottavia välineitä, esimerkiksi eurooppalainen opintosuoritusten ja arvosanojen siirtojärjestelmä (ECTS);

·              
vahvistetaan vieraiden kielten opetusta.
91.         Tunisian korkeakoulujärjestelmän
laadun ja hallinnon parantaminen korkeakoulututkinnon suorittaneiden
työllistettävyyden lisäämiseksi
·              
lujitetaan korkeakoulujen hallintoa ja autonomiaa
sekä sertifiointiprosessia muun muassa vaihtamalla kokemuksia ja hyviä
käytäntöjä;
·              
parannetaan korkeakoulututkinnon suorittaneiden
työllistettävyyttä kehittämällä tiedotus- ja ohjausjärjestelmää yhteistyössä koulutusjärjestelmän,
korkeakoulujen ja työnantajien kanssa;
·              
kehitetään tiedotus- ja ohjausjärjestelmää yhteistyössä
koulutusjärjestelmän, korkeakoulujen ja työnantajien kanssa;
·              
kehitetään ammattiin valmistavaa koulutusta korkea-asteella.
92.         Tunisian osallistumisen lisääminen
Euroopan unionin ulkoisen yhteistyön ohjelmissa 
·              
edistetään Tunisian osallistumista EU:n nykyisiin
ja tuleviin korkeakoulujärjestelmän uudistamisen tukiohjelmiin ja korkeakoulutusta
koskeviin kumppanuus- ja liikkuvuusohjelmiin;
·              
toteutetaan näitä ohjelmia koskevia
tiedotuskampanjoita, jotka kohdistetaan mahdollisille hakijoille,
opiskelijoille ja tutkijoille.
1.4 Tieteellinen ja tekninen tutkimus
sekä innovointi
93.         Kansallisen tutkimus- ja
innovointijärjestelmän roolin vahvistaminen osaamistalouden kehittämisessä
·              
parannetaan kansallisen tutkimus- ja innovointijärjestelmän
hallinnointia sekä sen eri toimijoiden välistä koordinointia;
·              
vahvistetaan tutkimus- ja innovointijärjestelmän ja
tuotantosektorien välisiä synergioita luomalla rakenteita tutkimustulosten
hyödyntämistä ja välittämistä varten, kehittämällä alakohtaisia, temaattisia
innovaatioverkostoja, joissa on mukana tutkimus- ja välittäjärakenteita ja
yrityksiä, sekä edistämällä näiden verkostojen ja vastaavien eurooppalaisten
verkostojen yhteisiä hankkeita;
·              
laajennetaan Tunisian koe- ja
testilaboratorioverkostoa;
·              
tuetaan tutkimus- ja innovaatioinfrastruktuurin sekä
teknisen infrastruktuurin kehittämistä;
·              
jatketaan yrityksiä koskevan Euro–Välimeri-peruskirjan
täytäntöönpanoa siltä osin kuin se koskee innovointia ja saavutettua edistystä
alueellisella tasolla määritettyjen indikaattoreiden pohjalta;
·              
edistetään keskinäistä yhteistyötä ja tiedonvaihtoa
patenttien ja teknologian siirron aloilla;
·              
EU tukee innovointiin soveltuvien rahoitusvälineiden
kehittämistä;
·              
vahvistetaan tutkimusta ja innovointia koskevaa
kahdenvälistä ja alueellista poliittista vuoropuhelua erityisesti edistämällä Välimeren
etelä- ja pohjoispuolisten kansallisten/alueellisten innovointijärjestelmien lähentämistä
toisiinsa ja vahvistamalla tutkimuksen ja tuotantoyritysten välisiä synergioita
ja yritysten innovointivalmiuksia koko Euro–Välimeri-alueella.
94.         Tunisian osallistuminen
eurooppalaiseen tutkimusalueeseen
·              
kehitetään Tunisian tutkimus- ja
innovointilaitosten tietämystä ja valmiuksia, jotta ne voisivat osallistua laajemmin
eurooppalaiseen tutkimusalueeseen (seitsemäs tutkimuksen, teknologian
kehittämisen ja demonstroinnin puiteohjelma, kilpailukyvyn ja innovoinnin
puiteohjelma (CIP), Horizon 2020 ‑aloite, Euroopan tiede- ja
teknologiayhteistyö (COST) sekä EU:n virastojen toiminta);
·              
kartoitetaan kumpaakin osapuolta kiinnostavia
tutkimus- ja innovointialan osa-alueita, lisätään entisestään tutkijavaihtoa tutkimus-
ja innovointihankkeissa ja tiivistetään kahdenvälistä ja alueellista
yhteistyötä;
·              
edistetään keskinäistä tiedonvaihtoa innovointia ja
teknologista kehittämistä koskevista strategioista (varsinkin EU:n Eurooppa
2020 ‑strategiaan sisältyvistä strategioista);
·              
lujitetaan tutkimuksen puiteohjelman kansallisten
ja alakohtaisten yhteyspisteiden verkostoa;
·              
helpotetaan tunisialais-eurooppalaisissa
tieteellisissä ja teknologisissa yhteistyötoimissa mukana olevien tutkijoiden
ja työntekijöiden liikkuvuutta.
Pilari 2
– Yhteistyön kehittäminen terveydenhuollon alalla
95.         Terveyden, tutkimuksen ja
terveysvalvonnan tason parantaminen Tunisiassa
·              
edistetään terveydenhuoltoalan uudistusta, jolla
parannetaan suorituskykyä ja vähennetään alueellisia eroja; otetaan käyttöön
Tunisian terveydenhuoltojärjestelmän laatujärjestelmä;
·              
tuetaan sairaanhoidon potilasluokittelujärjestelmän
(DRG-luokituksen) tietokoneistamista ja sairaalahoidon
lääketieteellis-taloudellisen arviointijärjestelmän käytön laajentamista;
·              
tuetaan terveydenhuollon rahoitusjärjestelmän
uudistamista: rahoitusrakenne, tarjottavat terveydenhuoltopalvelut ja
yhteisvastuun taso; 
·              
tuetaan toimintatapoja, joilla edistetään
laadukkaan hoidon tasapuolista saatavuutta ja pannaan täytäntöön sairaalajärjestelmän
varustelua, kunnostamista ja uudelleenorganisointia koskeva suunnitelma (terveydenhoitojärjestelmä,
lääketieteelliseen suunnitteluun, arkkitehtuuriin ja rakennusalan ympäristönormiin
(HQE-normiin) liittyvät selvitykset sekä investointisuunnitelmien rahoitus);
·              
tehostetaan elinsiirtoja koskevaa kansallista
strategiaa perustamalla terminaalisen elinten vajaatoiminnan kansallinen
rekisteri; 
·              
tiivistetään yhteistyötä kansainvälisten ja
eurooppalaisten organisaatioiden kanssa muun muassa kansanterveyttä koskevan
tutkimuksen ja kehityksen alalla.
96.         Tarttuvien ja muiden tautien ehkäisy
ja valvonta
·              
pannaan täytäntöön terveydenhuoltoa koskevat
kansainväliset välineet, kuten Maailman terveysjärjestön (WHO) kansainvälinen
terveyssäännöstö sekä tupakoinnin torjuntaa koskeva WHO:n puitesopimus;
·              
edistetään terveysindikaattoreita koskevaa
yhteistyötä tarttuvien ja muiden tautien ehkäisyn ja valvonnan alan
kansainvälisten tiedonvaihtoverkostojen kautta;
·              
kehitetään ja otetaan käyttöön riippuvuuksien
ehkäisyä ja hoitoa koskeva kansallinen strategia ja tuetaan menettelytapoja,
joilla edistetään terveyttä ja terveellisiä elintapoja kaikenikäisten
keskuudessa, tavoitteena kroonisten sairauksien ehkäisy tai niiden puhkeamisen
myöhentäminen;
·              
kehitetään terveysuhkien havaitsemista ja niihin reagointia
koskevia valmiuksia, mukaan lukien koulutus, etenkin ottamalla käyttöön
tietokonepohjainen järjestelmä epidemiologista seurantaa varten sekä laatimalla
terveysriskien hallintastrategioita ja ‑ohjelmia.
Pilari 3
– Kansojen välinen lähentyminen kulttuuri-, nuoriso- ja media-alalla
3.1 Kulttuuriyhteistyö
97.         Kulttuuriyhteistyön tehostaminen
·              
kehitetään Tunisian kulttuuripolitiikan ja kulttuuritoimijoiden
valmiuksia esimerkiksi ottamalla Tunisia mukaan EU:n ohjelmiin ja hankkeisiin; tuetaan
kulttuurialan rakenneuudistus- ja institutionalisointihankkeita, hyvien
käytäntöjen vaihtoa sekä kulttuurin paikallishallintoa koskevia yhteisiä
selvityksiä ja hankkeita;
·              
edistetään kulttuurivaihtoa vahvistamalla Tunisian
osallistumista Välimeren alueen kulttuuriyhteistyöohjelmiin;
·              
edistetään tunisialaisen kulttuurituotannon pääsyä Eurooppaan
tukemalla taiteilijoiden sekä kulttuurialan ammattilaisten ja toimijoiden
liikkuvuutta, perustamalla alan verkostoja ja kummitoimintaa ja edistämällä
kulttuuriteollisuutta;
·              
pannaan edellä mainittujen toimien avulla täytäntöön
kulttuuri-ilmaisujen moninaisuuden suojelemisesta ja edistämisestä vuonna 2005
tehty Unescon yleissopimus, johon Tunisia on liittynyt.
3.2 Nuoriso
98.         Nuorisoalan yhteistyön vahvistaminen
·              
tehostetaan yhteistyötä nuorten ja
nuoriso-ohjaajien epävirallisen koulutuksen alalla kumpaakin osapuolta
kiinnostavia aiheita koskevien tietojen ja kokemusten vaihdon,
kulttuurienvälisen vuoropuhelun ja kansalaisyhteiskunnan kehityksen
tukemiseksi;
·              
vahvistetaan nuorisoalan yhteistyötä ja lujitetaan
yhdistys- ja kansalaistoimintaa etenkin ympäristönsuojelun,
vapaaehtoistoiminnan, tupakoinnin ja päihteiden sekä sukupuolitautien, kuten
aidsin ja HIV:n, torjunnan aloilla.
3.3 Audiovisuaali- ja media-alan yhteistyö
99.         Media-alan yhteistyön vahvistaminen
·              
edistetään ja jatketaan vuoropuhelua ja yhteistyötä
audiovisuaali- ja media-alalla; erityistä huomiota kiinnitetään sen
takaamiseen, että sääntelyjärjestelmä on avoin, tehokas ja ennakoitavissa ja
siihen kuuluu audiovisuaali- ja media-alan riippumaton sääntelyviranomainen.
D.          Toimintaohjelman täytäntöönpanon tukeminen
Pilari 1
– Tekninen tuki ja rahoitustuki
1.           Tunisian ja Euroopan unionin välisen
kumppanuuden taloudellisessa ulottuvuudessa otetaan huomioon uudistusten
suunnittelu ja toteuttaminen erityisesti niillä ensisijaisilla aloilla, jotka
vahvistetaan tämän toimintaohjelman ja sen myöhempien tarkistusten
täytäntöönpanoaikana, naapuruuspolitiikkaa koskevien, vuosina 2011[5] ja 2012[6] laadittujen EU:n
tiedonantojen mukaisesti. 
Toimintaohjelman täytäntöönpanoaikana Tunisian on
vastattava useisiin haasteisiin, jotka liittyvät yhtäältä kestävän demokratian
luomiseen, talouskasvun elvyttämiseen ja sosiaaliseen yhteenkuuluvuuteen ja
toisaalta vapaakauppasopimuksen tekemiseen.
Tämän sopimuksen täytäntöönpano edellyttää paljon
työtä Tunisian lainsäädännön lähentämiseksi EU:n säännöstöön, instituutioiden
nykyaikaistamiseksi ja infrastruktuurien kunnostamiseksi. 
Vallankumouksen jälkeen lisääntyneen EU:n tuen
olisikin seurattava kehitystä, jotta sillä voitaisiin tukea politiikkaa, jonka
avulla Tunisia todella lähentyy EU:ta, ja auttaa Tunisiaa sen uudistuspyrkimyksissä.
EU:n tulevan teknisen ja rahoitustuen kohdealat
määritellään tässä toimintaohjelmassa nimettyjen ensisijaisten alojen
perusteella, ja ne pohjautuvat tässä toimintaohjelmassa täsmennettyihin
Tunisian poliittisiin ja sosioekonomisiin uudistustavoitteisiin; osapuolet
päättävät näistä aloista tuen ohjelmasuunnittelun yhteydessä toimintaohjelmaa
koskevien neuvottelujen ulkopuolella.
Saattaakseen yhdentymisen onnistuneesti päätökseen
Tunisia voi koko tämän menettelyn ajan hyödyntää kaikkia niitä
rahoitusvälineitä, jotka ovat käytettävissä EU:n ulkoisen toiminnan ja sen
uudistetun naapuruuspolitiikan mukaisesti, sekä EU:n toimielinten ja
jäsenvaltioiden asiantuntemusta.
2.           Osapuolet ovat sopineet
tarkastelevansa järjestelyjä sellaisen uuden vaiheen käynnistämiseksi, jossa
Tunisian tukemiseksi on käytettävissä riittävästi unionin varoja, joka on EU:n
alue- ja koheesiopolitiikan mukainen ja jossa voidaan hyväksyä uusia
täytäntöönpanomenettelyjä.
Tunisiassa tapahtuu historiallisia muutoksia, ja
sen kansalla ja nuorisolla on oikeutettuja edistystä ja vaurautta koskevia
pyrkimyksiä. Maalla onkin kaksi ensisijaista tavoitetta: työpaikkojen
tarjoaminen nuorelle ja yhä koulutetummalle väestölle sekä alueiden
tasapuolisempi kehittäminen.
3.           Myös rahoitusyhteistyötä Euroopan
investointipankin (EIP) ja Euroopan jälleenrakennus- ja kehityspankin (EBRD)
kanssa vahvistetaan infrastruktuuri-investointien, rahoitusalan ja yksityisen ja
kumppanuussektorin tukemiseksi sekä tuen tarjoamiseksi innovatiiviselle aloille,
joilla syntyy työpaikkoja tutkinnon suorittaneille nuorille.
Uudistetun naapuruuspolitiikan linjausten
mukaisesti näiden kahden pankin kanssa tehtävän yhteistyön avulla pyritään myös
mahdollistamaan pk-yritysten rahoituksen saanti ja kehittämään takuujärjestelyjä.
Koska uudistetun naapuruuspolitiikan yhteydessä on
harkittu Euroopan investointirahaston (EIR) toimeksiannon laajentamista Välimeren
maihin, EIR:n kanssa käynnistetään uudistetun naapuruuspolitiikan linjausten
mukaisesti yhteistyö rahoituksen myöntämiseksi pk-yrityksille ja
takuujärjestelyjen kehittämiseksi.
4.           Merkittävän rahoitustuen lisäksi
osapuolet pyrkivät 
·              
optimoimaan olemassa olevien rahoitusvälineiden
käytön hyödyntämällä kohdennettuja yhteistyöohjelmia ja tehostamalla Tunisian
ja EU:n yhteistyötä Tunisian vastaanottokyvyn parantamiseksi;
·              
hyödyntämään kaikkia uusia aihekohtaisia ja
tarpeellisia välineitä ja ohjelmia, jotka Euroopan unioni on perustanut
ulkoisen toimintansa puitteissa, ottaen huomioon Tunisian tarpeet, sen
edistyminen uudistamisessa ja sen vastaanottokyky sekä avun tuloksellisuuden
periaate, etenkin yhteinen ohjelmasuunnittelu.
Pilari 2
– Osallistuminen Euroopan unionin ohjelmiin ja sen virastojen toimintaan 
Osallistuminen Euroopan unionin ohjelmiin ja
sen virastojen toimintaan
·              
edistetään Tunisian osallistumista Euroopan unionin
virastojen toimintaan ja kolmansille maille avoimiin EU:n ohjelmiin;
·              
tehdään puitesopimus Tunisian osallistumisesta
kolmansille maille avoimiin Euroopan unionin ohjelmiin.
E.           Hyväksyminen ja voimassaolo
Toimintaohjelma esitetään
EU–Tunisia-assosiaationeuvostolle virallista hyväksymistä varten. Se on
voimassa viisi vuotta.
Euroopan unioni ja Tunisia voivat ilman eri
toimenpiteitä tarkastella yksipuolisesti suunnitelman täytäntöönpanon
edistymistä.
Euroopan unionin ja Tunisian suhteet: etuoikeutettu
kumppanuus
Toimintaohjelma 2013–2017
Liite 1: Ensisijaisten tavoitteiden taulukko
(huhtikuu 2014)
 Tavoite || Tunisian toimet || EU:n mahdollinen tuki[7] || Indikaattorit ja aikataulu 
 1) Perustetaan demokraattinen vaalijärjestelmä erityisesti vahvistamalla vaalien valvonnasta ja järjestämisestä vastaavan itsenäisen vaalikomission (Instance Supérieure Indépendante électorale, ISIE) riippumattomuutta ja toimintaa. || - Annetaan asianmukaiset lait tai perustuslailliset säännöt sekä hyväksytään riittävät siirtymäajan toimenpiteet.   - Myönnetään ISIE:lle sen riippumattoman toiminnan edellyttämät resurssit.   - Huolehditaan kansalaisyhteiskunnan osallistumisesta vaalilainsäädännön laatimiseen sekä vaalien järjestämiseen ja tarkkailuun.   - Edistetään kumppanuutta kansalaisyhteiskunnan kanssa omaksumalla osallistava lähestymistapa.       || - Suora tuki ISIE:lle.   - Tarjotaan asiantuntemusta kaikissa vaaliprosessiin liittyvissä kysymyksissä, mukaan lukien turvallisuus.   - EU:n vaalitarkkailuvaltuus­kunnan lähettäminen. - Kansalaisjärjestöjen tukeminen.   || - ISIE:stä 20.12.2012 annettu orgaaninen laki nro 23/2012.   - ISIE:n tehokas toiminta.   - Yleisvaalien järjestäminen lokakuun 2011 demokraattisten vaalien tulosten perusteella.   - Keskustelu vaaliprosessista sekä siitä, miten toimivaltaiset viranomaiset ovat kukin omien oikeuksiensa ja toimivaltansa mukaisesti panneet täytäntöön vuoden 2011 vaalitarkkailuvaltuuskunnan suositukset.   - Vaalitulosten ripeä julkaiseminen kokonaisuudessaan sekä virheidenvalvontamenettelyn käyttöönotto.   Aikataulu: lyhyt aikaväli 
 2) Varmistetaan oikeuslaitoksen riippumattomuus, parannetaan sen ammattimaisuutta ja toimivuutta (oikeussuojan saatavuus ja oikeudenkäyntien kesto) ja varmistetaan ihmisoikeuksien, syyttömyys­olettaman ja oikeudenmukaista oikeudenkäyntiä koskevan oikeuden kunnioittaminen.   || - Oikeusvaltion vahvistaminen ja demokratisoitumis­prosessin avustaminen tukemalla oikeuslaitoksen ja vankeinhoitolaitoksen uudistamista kansainvälisten normien ja standardien mukaisesti.     - Hyväksytään kansainvälisten normien mukainen lainsäädäntökehys.   - Perustetaan toimivat instituutiot, joille myönnetään asianmukaiset henkilöstö- ja logistiikkaresurssit.   - Nykyaikaistetaan vankeinhoitolaitos.   - Edistetään kumppanuutta kansalaisyhteiskunnan kanssa ja omaksutaan uudistuksissa osallistava lähestymistapa.   - Edistetään avoimuutta ja tiedonsaantia.   - Hyväksytään Tunisian perustuslaillisen kansalliskokouksen käsiteltäväksi marraskuussa 2012 annettu lakiehdotus siirtymäkauden oikeudenkäytöstä.   - Perustetaan laissa säädetty siirtymäkauden oikeudenkäytöstä vastaava kansallinen elin (totuus- ja ihmisarvokomissio). || - Tekninen tuki.   - Valmiuksien kehittäminen.   - Oikeudellisten perusrakenteiden nykyaikaistamisen tukeminen.   - Kansalaisjärjestöjen tukeminen.   - Asiantuntemuksen tarjoaminen.   - Koulutus.   - Tekninen tuki siirtymäkauden oikeudenkäytöstä vastaavalle kansalliselle elimelle. || - Perustuslaillisen kansalliskokouksen ja tulevan parlamentin hyväksymien, oikeuslaitoksen riippumattomuutta ja oikeussuojan saatavuutta koskevien lakien antaminen ja täytäntöönpano.   - Tuomarien asemaa koskevan lain ja korkeinta tuomarineuvostoa koskevan orgaanisen lain antaminen.   - Korkein tuomarineuvosto on aloittanut toimintansa.   - Kansalaisyhteiskunta on kutsuttu osallistumaan oikeuslaitoksen uudistamisen tukiohjelman (hyväksytty EU:n ja Tunisian välillä vuonna 2012) ohjauskomitean kokouksiin.   - Oikeusistuimien asteittainen kunnostaminen siten, että ne vastaavat kansainvälisiä normeja, myönnettyjen resurssien ja budjettien rajoissa.   - Lainsäädäntökehyksen ja institutionaalisen rakenteen yhdenmukaistaminen kansainvälisten normien kanssa.   - Kansalaisjärjestöjen vankiloihin pääsyn mahdollistavan järjestelmän käyttöönotto ja vahvistaminen.   - Mekanismin perustaminen tutkintavankien määrän ja väkilukuun suhteutetun vankimäärän seuraamiseksi.   - Aikataulu: keskipitkä aikaväli 
 3) Toteutetaan yleisen ja perusteellisen uudistuksen yhteydessä turvallisuusalan uudistus, jonka tarkoituksena on varmistaa oikeusvaltio­periaatetta koskevien kansainvälisten normien, ihmisoikeuksien ja kansainvälisen oikeuden noudattaminen.   || - Hyväksytään asianmukaiset lainsäädäntö­uudistukset, mukaan lukien mekanismit demokraattista valvontaa varten, ja määritellään vastuualueet.   - Huolehditaan kansalaisyhteiskunnan osallistumisesta uudistusten suunnitteluun ja niiden toteuttamisen seurantaan (osallistava lähestymistapa). Arvioidaan tulokset.   - Huolehditaan asianomaisten työntekijöiden tarvitsemasta koulutuksesta (myös ihmisoikeuksien kunnioittamisen alalla).   - Myönnetään turvallisuusjoukoille niiden tarvitsema asianmukainen rahoitus noudattaen voimankäytön minimoimisen periaatetta. Arvioidaan tämän toimen vaikutukset. [– Asetetaan kansalaisten saataville sisäisten turvallisuusjoukkojen organisaatiokaaviot ja toimintasäännöt.]   || - Taloudellinen tuki turvallisuusalan uudistukselle.   - Asiantuntemuksen tarjoaminen ja koulutus.   - Tuki kansalaisjärjestöille.   || - Perustuslaillinen kansalliskokous ja tuleva parlamentti ovat hyväksyneet ja panneet tehokkaasti täytäntöön lainsäädännön, joka sisältää kansainväliset normit hallintotavasta sekä kansainvälisen oikeuden ja ihmisoikeuksien noudattamisesta ja edistämisestä oikeusvaltioperiaatteen mukaisesti. Aikataulu: keskipitkä aikaväli   - Perustuslaillinen kansalliskokous ja tuleva parlamentti ovat hyväksyneet turvallisuuselinten ja ‑joukkojen demokraattisen valvontamekanismin. - Parlamentin valiokuntien perustaminen turvallisuusalan kansallisten budjettien seurantaa varten. Aikataulu: keskipitkä aikaväli   - Rajoja ja muuttoliikettä sekä turvallisuusalan uudistusta koskeviin vertaisarviointeihin perustuvien suositusten validointi ja niiden täytäntöönpanon aloittaminen. Aikataulu: lyhyt ja keskipitkä aikaväli 
 4) Vahvistetaan ihmisoikeuksien suojelua, myös naisten ja lasten oikeuksien suojelua.   || - Varmistetaan kansainvälisten sopimusten asteittainen ja tehokas soveltaminen.   - Hyväksytään asianmukaiset lainsäädännölliset uudistukset.   - Huolehditaan kansalaisyhteiskunnan osallistumisesta uudistusten suunnitteluun ja niiden toteuttamisen seurantaan.   - Huolehditaan asianomaisten työntekijöiden tarvitsemasta koulutuksesta.     - Vahvistetaan YK:n ihmisoikeusvaltuutetun virastolle ja ihmisoikeuksia koskeville YK:n erityismenettelyille ja ‑mekanismeille esitetty pysyvä kutsu.     - Perustetaan lapsen oikeuksien riippumaton seurantamekanismi.   Laaditaan kansainvälisten normien mukainen puitelaki naisiin kohdistuvasta väkivallasta.   - Pidetään voimassa kuolemantuomioiden täytäntöönpanoa koskeva tosiasiallinen moratorio.   - Harkitaan edelleen osallistumista kuolemanrangaistusta koskevaan alueiden väliseen aloitteeseen, jota EU on tukenut YK:n yleiskokouksessa.   - Vahvistetaan orgaaninen laki, joka koskee kidutuksen vastaista kansallista elintä.   - Perustetaan kidutuksen vastainen kansallinen elin. - Tarkistetaan laki, joka koskee vuoden 1993 Pariisin periaatteiden mukaista kansallista ihmisoikeuselintä.     || - Poliittinen vuoropuhelu ja yhteistyö YK:n puitteissa.   - Asiantuntemuksen tarjoaminen. - Koulutus.   - Kansalaisjärjestöjen tukeminen.   - Tekninen ja institutionaalinen tuki || - Tunisian ratifioimien kansainvälisten sopimusten soveltamisen edellyttämän lainsäädännön vahvistaminen ja asteittainen ja tehokas täytäntöönpano. Aikataulu: pitkä aikaväli   - CEDAW-sopimukseen tehtyjen varaumien poistamista koskevien ratifioimiskirjojen tallettaminen. Aikataulu: keskipitkä aikaväli Rikoslain ja rikosprosessilain tarkistaminen etenkin sananvapauden sekä naisten ja lasten oikeuksien osalta kansainvälisten normien mukaisesti. Aikataulu: keskipitkä aikaväli   - Lapsen oikeuksien riippumattoman seurantamekanismin perustamista koskevien lakien antaminen ja täytäntöönpano. Aikataulu: lyhyt aikaväli   - Edistyminen lapsen oikeuksia koskevan yleissopimuksen kolmannen valinnaisen pöytäkirjan ratifioinnissa. Aikataulu: keskipitkä aikaväli   - Naisiin kohdistuvaa väkivaltaa koskevan, kansainvälisten normien mukaisen puitelain antaminen ja täytäntöönpano. Aikataulu: keskipitkä aikaväli   - Kansallisen keskustelun jatkaminen kuolemanrangaistuksen poistamisesta. Aikataulu: keskipitkä aikaväli - Perustuslaillisen kansalliskokouksen käsiteltäväksi marraskuussa 2012 annetun lakiesityksen hyväksyminen ja täytäntöönpano. Aikataulu: lyhyt aikaväli   - Vuoden 1993 Pariisin periaatteiden mukaista kansallista ihmisoikeuselintä koskevan lain tarkistaminen ja tehokas täytäntöönpano.   - Ihmisoikeuselimen perussäännön hyväksyminen ja täytäntöönpano. Aikataulu: lyhyt ja keskipitkä aikaväli   - Asianomaisille työntekijöille tarkoitetun ihmisoikeuskoulutuksen järjestäminen. Aikataulu: täytäntöönpano jatkuu toimintaohjelman koko keston ajan   
 5) Toteutetaan tiedotusväline­uudistus ja ammattimaistetaan tiedonvälitysala. || - Annetaan asianmukaiset lait ja perustuslailliset säännöt.   - Huolehditaan asianomaisten elinten tarvitsemasta koulutuksesta.   - Huolehditaan kansalaisyhteiskunnan ja etenkin työntekijäjärjestöjen sekä lehdistön- ja sananvapauden alan järjestöjen osallistumisesta uudistusten suunnitteluun ja niiden toteuttamisen seurantaan.   || - Asiantuntemuksen tarjoaminen.   - Koulutus.   - Kansalaisyhteiskunnan organisaatioiden tukeminen. || - Audiovisuaalisesta viestinnästä vastaavan viranomaisen tehokas toiminta. Aikataulu: lyhyt aikaväli   - Jo käynnistyneen vuoropuhelun jatkaminen järjestelyistä, joilla suojellaan ammattiaan harjoittavia toimittajia. Aikataulu: lyhyt aikaväli   
 6) Vahvistetaan kansalais­yhteiskunnan asemaa ja valmiuksia. || - Taataan läpinäkyvät ja avoimet puitteet kansalaisyhteis­kunnan toimijoiden järjestäytymiselle ja toiminnalle. || - Asiantuntemuksen tarjoaminen.   - Koulutus.   - Kansalaisyhteiskunnan organisaatioiden tukeminen. || - Syyskuun 24. päivänä 2011 annetulla asetuksella nro 2011‑88 toteutetun yhdistymisvapauden takaavien lakien antaminen.   - Yhdistysten julkista rahoittamista koskevien läpinäkyvien sääntöjen hyväksyminen. Aikataulu: lyhyt aikaväli   - Säännölliset aihekohtaiset ja alueelliset keskustelut kansalaisyhteiskunnan toimijoiden kanssa esimerkiksi EU:n kanssa käytävän vuoropuhelun yhteydessä. Aikataulu: täytäntöönpano jatkuu toimintaohjelman koko keston ajan   
 7) Käydään muuttoliikettä, liikkuvuutta ja turvallisuutta koskevaa vuoropuhelua ja solmitaan liikkuvuus­kumppanuus. || - Jatketaan muuttoliikettä, liikkuvuutta ja turvallisuutta koskevaa vuoropuhelua.   - Laaditaan ja pannaan täytäntöön kansallinen strategia, joka koskee muuttoliikettä ja ulkomailla asuvia tunisialaisia.   - Pannaan täytäntöön liikkuvuus­kumppanuuden puitteissa sovitut toimenpiteet (esim. valmiuksien kehittäminen, tietämyksenhallinta ja tiedonkeruu). - Huolehditaan kansalaisyhteiskunnan osallistumisesta uudistusten suunnitteluun ja niiden toteuttamisen seurantaan.         - Tehdään yhteistyötä YK:n pakolaisjärjestön (UNHCR) kanssa alueellisen suojeluohjelman täytäntöönpanossa, annetaan turvapaikkalaki ja perustetaan turvapaikkahallinto.         - Tehdään EU:n kanssa yhteistyötä maahanmuuttajien salakuljetuksen, ihmiskaupan ja muun järjestäytyneen rikollisuuden torjunnassa.   - Toteutetaan toimia, joiden tarkoituksena on edistää muuttoliikkeen ja kehityksen välisiä yhteyksiä.   - Kehitetään muuttoliiketutkimusta, etenkin muuttoprofiilien alalla. - Edistetään tunisialaisten työntekijöiden ja heidän perheenjäsentensä sosiaaliturvaa ja pannaan täytäntöön assosiaationeuvoston päätös, joka koskee sosiaaliturvan yhteensovittamista Tunisian ja EU:n välillä Tunisian ja EU:n välisestä assosioinnista tehdyn Euro–Välimeri-sopimuksen 65–68 artiklan mukaisesti, tunisialaisille työntekijöille ja heidän perheenjäsenilleen EU:ssa kertyneiden eläkeoikeuksien siirrettävyyden parantamiseksi Tunisian sekä Euroopan unionin ja sen liikkuvuus­kumppa­nuuteen osallistuvien jäsenvaltioiden liikkuvuus­kumppanuudesta antaman yhteisen julistuksen 8 kohdan mukaisesti.   - Perustetaan muuttoliikkeen kansallinen seurantakeskus ja varmistetaan, että sillä on tarvittavat valmiudet laatia muuttoliikettä koskevia selvityksiä ja muuttoprofiileja sekä kehittää alan politiikkaa ja asiantuntemusta.   - Perustetaan aloitteita ja ohjelmia, joiden avulla seurantakeskus voi saada ulkomailla asuvia tunisialaisia enemmän mukaan maan kehittämiseen. || - Tuki liikkuvuus­kumppanuuden puitteissa sovittujen toimenpiteiden toteuttamiselle.   - Strategian täytäntöönpanoa koskeva tekninen tuki ja koulutus.   - Tekninen ja institutionaalinen tuki.   - Valmiuksien kehittäminen ja asiantuntemuksen tarjoaminen.   - Kokemusten ja tietojen vaihto EU:n toimielinten ja virastojen sekä jäsenvaltioiden kanssa.   - Koulutus.   - Kansalaisjärjestöjen tukeminen.       - Koulutukseen liittyvä tuki ja tekninen tuki.             - Koulutus.   - Kansalaisyhteiskunnan organisaatioiden tukeminen.   - Viranomaisten välinen kummi- ja vaihtotoiminta.     - Valmiuksien kehittäminen antamalla tunisialaiselle johtotason henkilöstölle koulutusta, joka käsittelee sosiaaliturvajärjestelmien yhteensovittamissääntelyä, avointa koordinointimenetelmää ja sosiaaliturvatietojen sähköistä vaihtojärjestelmää (EESSI). - Muuttoliike- ja sosiaaliasioita käsittelevän alakomitean kokous tai kokoukset keskustelun käynnistämiseksi luonnoksesta päätökseksi, jolla pannaan täytäntöön assosiaatiosopimuksen määräykset sosiaaliturvajärjestelmien yhteensovittamisesta.   - Tekninen tuki. - Kummitoiminta.   || - Strategian käyttöönotto.   - Strategian tavoitteiden toteuttaminen kansainvälisten normien mukaisesti. Aikataulu: keskipitkä aikaväli   - Säännölliset keskustelut kansalaisyhteiskunnan toimijoiden kanssa esimerkiksi liikkuvuuskumppanuutta koskevien neuvottelujen yhteydessä. Aikataulu: lyhyt aikaväli   - EU:n ja kumppanuuteen osallistuvien jäsenvaltioiden tukitoimet määritellään liikkuvuuskumppanuutta koskevan yhteisen julistuksen liitteessä. Aikataulu: täytäntöönpano jatkuu toimintaohjelman koko keston ajan         - Ministeriöiden yhteisen komitean perustaminen Chouchan pakolaisleirin sulkemisen jälkeisen turvallisuus- ja humanitaarisen tilanteen seuraamiseksi. Aikataulu: lyhyt aikaväli   - YK:n pakolaisvaltuutetun toimiston pysyvän edustajan osallistuminen tämän komitean työskentelyyn.     - Liikkuvuuskumppanuuden puitteissa sovittujen toimenpiteiden toteuttaminen. Aikataulu: täytäntöönpano jatkuu toimintaohjelman koko keston ajan                                     - Ehdotus assosiaationeuvoston päätösluonnoksen hyväksymiseksi. Aikataulu: keskipitkä aikaväli                                   Asetuksen esittely-, antamis- ja täytäntöönpanomenettely käynnissä. Aikataulu: keskipitkä aikaväli       
 8) Toteutetaan talousuudistuksia, joiden tavoitteena on osallistava kasvu, kilpailukyky sekä liiketoiminta- ja investointi­ympäristön kohentaminen. || - Uudistetaan julkishallinto, vahvistetaan hallinnon nykyaikaistamista ja julkisen varainhoidon läpinäkyvyyttä.   - Vahvistetaan talouden kestokykyä lujittamalla makrotaloudellisia perustekijöitä.   - Tarkastellaan elintarvike- ja energiatuki­järjestelmän uudistusta.   - Toteutetaan verotusjärjestelmä­uudistus (lainsäädäntökehys ja institutionaalinen rakenne).   - Vahvistetaan julkishallinnon sisäistä valvontaa, ulkoista tarkastusta ja tilintarkastusta.   - Vahvistetaan talouden kilpailukykyä toteuttamalla uudistus-, elvytys- ja nykyaikaistamis­ohjelmia [sekä perustetaan niitä varten puitteet] (teollisuus, maatalous, palvelut, käsiteollisuus ja matkailu). - Vahvistetaan vihreää kasvua vihreän talouden edistämisstrategioiden toteuttamiseksi. || - Etenkin elvytystä ja tuloskeskeistä talousarviohallintoa tukevien ohjelmien toteuttaminen.   - Asiantuntemuksen tarjoaminen, koulutus, institutionaalinen tuki ja kummitoiminta.   - Elvytysstrategioita koskeva vuoropuhelu.   - Teollisuuden, maatalouden, käsiteollisuuden ja matkailun nykyaikaistamis­ohjelmien tukeminen.   - Kansalaisyhteiskunnan tukeminen. || - Hallintotapaa ja korruption torjuntaa koskevan kansallisen strategian validointi ja täytäntöönpano. Aikataulu: pitkä aikaväli   -  Tuloskeskeisen talousarviohallinnon täytäntöönpanon jatkaminen. Aikataulu: keskipitkä aikaväli     -  Aktiivinen valtion varojen hoito. Aikataulu: keskipitkä aikaväli   -  Elintarvike- ja energiatukijärjestelmän uudistusta koskeva selvitys on käynnistetty. Aikataulu: lyhyt ja keskipitkä aikaväli   -   Verotusuudistusohjelma on hyväksytty. Aikataulu: keskipitkä aikaväli -      -    Julkisten hankintamenettelyjen digitalisointisuunnitelman täytäntöönpano. Aikataulu: keskipitkä aikaväli   -  Valtionhallinnossa on aloitettu suurten sovellusten uuden sukupolven käyttöönotto (vakiinnutetaan sähköinen hallinnointi ja avoimen data käyttö). -  Aikataulu: pitkä aikaväli   -  On laadittu ja otettu käyttöön uusi toimintasuunnitelma tiedonsaannin vahvistamiseksi asiaa koskevan uuden orgaanisen lain mukaisesti. -  Aikataulu: lyhyt aikaväli   -  Strategisten puitteiden laatiminen kansalaisten kuulemiseksi. Aikataulu: keskipitkä aikaväli   - Julkisen sektorin sisäisen valvonnan, ulkoisen tarkastuksen ja tilintarkastuksen rakenneuudistusta ja tehostamista koskeva strategia on hyväksytty ja pantu täytäntöön. Aikataulu: pitkä aikaväli   - Matkailualan nykyaikaistamisohjelman täytäntöönpano on käynnistetty ja maatalouden, teollisuuden, palvelualan ja käsiteollisuuden uudistus- ja nykyaikaistamisohjelmia jatketaan. Aikataulu: keskipitkä aikaväli   
   || - Tarkistetaan lainsäädäntöpuitteita ja vahvistetaan yrittäjyyttä suosivaa politiikkaa ja välineitä investointien, liiketoiminta­ympäristön ja kumppanuuden osalta etenkin vahvistamalla ulkomaisten investointien suojaa.   - Tiedotetaan tunisialaisille talouden toimijoille ja etenkin pk-yrityksille Tunisian hyväksymistä EU:n direktiiveistä ja normeista sekä perustetaan tukipalvelut talouden toimijoiden tukemiseksi niiden soveltamisessa. || - Asiantuntemuksen ja koulutuksen tarjoaminen.   - Innovoinnin ja yksityissektorin rahoitusta koskevien politiikkojen ja ohjelmien tukeminen.   - Tuki investointien houkuttelemiselle EU:sta.   - Institutionaalinen tuki ja kummitoiminta.   - Tuki yrittäjyyttä käsittelevälle sekakomitealle.   - Pienten ja keskisuurten yritysten (pk-yritysten) kansainvälistymisen tukeminen mm. eurooppalaisten ja tunisialaisten pk-yritysten yhteistyön ja Yritys-Eurooppa-verkoston välityksellä. || -    Julkisen ja yksityisen sektorin kumppanuuksia koskeva oikeudellinen ja institutionaalinen kehys on valmis. Aikataulu: lyhyt aikaväli   -    Investointilakia on tarkistettu. Aikataulu: lyhyt aikaväli -      Kansallinen investointiviranomainen on perustettu. Aikataulu: keskipitkä aikaväli   - Yrittäjyyttä käsittelevä sekakomitea on aloittanut toimintansa. Aikataulu: lyhyt aikaväli   - Kotimaisten ja ulkomaisten sijoitusten kehitys Tunisiassa. Aikataulu: pitkä aikaväli   - Yritys-Eurooppa-verkoston tietokantaan on lisätty tunisialaisia pk-yrityksiä, jotka etsivät kumppaneita eurooppalaisista pk-yrityksistä. -   Aikataulu: keskipitkä aikaväli   -   Yritys-Eurooppa-verkoston kautta järjestettyihin tapaamisiin osallistuvien pk-yritysten määrä on lisääntynyt. Aikataulu: keskipitkä aikaväli   
   || - Parannetaan kansallisen tilastojärjestelmän hallintoa sekä tilastotuotteiden laatua ja saatavuutta. || - Asiantuntemuksen ja koulutuksen tarjoaminen. - Kansallisen tilastojärjestelmän nykyaikaistamis­hankkeiden tukeminen. - Institutionaalinen tuki ja kummitoiminta. || - Kansallisen tilastojärjestelmän nykyaikaistamissuunnitelma hyväksytty. Aikataulu: keskipitkä aikaväli   - Kansallisen tilastolaitoksen sivustolta löytyvien tilastollisten sarjojen määrä. - Kansallisen tilastolaitoksen sivustolta löytyvien kansainvälisen normien ja standardien mukaisten virallisten tilastollisten sarjojen ja menetelmien määrä. Aikataulu: lyhyt aikaväli - Pyyntöjen määrä kansallisen tilastolaitoksen sivustolla sivuston uudistamisen yhteydessä. Aikataulu: lyhyt aikaväli - Eri tilastoaloista on tehty laatuselvityksiä. Aikataulu: lyhyt aikaväli - Käytössä on tietojen julkaisemisaikataulu. Aikataulu: lyhyt aikaväli   
   || - Otetaan käyttöön liikennepalvelujen ja ‑infrastruktuurien kehityspolitiikka sekä kestävää liikennettä koskeva kansallinen strategia.   - Tuetaan logistiikan kehittämistä koskevan kansallisen strategian täytäntöönpanoa.   - Edistetään televiestintäverkkojen ja ‑infrastruktuurien kehittämistä.   - Kehitetään ja vahvistetaan energiaverkkoja, energiainfra­struktuureja ja energian liitäntäverkkoja. || - Asiantuntemuksen tarjoaminen ja koulutus.   - Tuki investointien houkuttelemiselle EU:sta.   - Institutionaalinen tuki ja kummitoiminta. || - Liikennepolitiikka on hyväksytty. Aikataulu: pitkä aikaväli - Euro–Välimeri-ilmailusopimusta (open sky) koskevien neuvottelujen käynnistyminen. Aikataulu: lyhyt aikaväli - Logistiikan kehittämistä koskevan kansallisen strategian täytäntöönpano. Aikataulu: lyhyt ja keskipitkä aikaväli - Televiestintälakia on tarkistettu niin, että varmistetaan tehokkaiden TVT-verkkojen ja palvelujen pysyvä saatavuus ja käytettävyys kaikilla alueilla. Aikataulu: keskipitkä aikaväli - On laadittu energiapoliittinen asiakirja, jossa määritellään tavoitteet ja strategiat. Aikataulu: pitkä aikaväli 
   || - Laaditaan vahvan kasvupotentiaalin alojen alakohtaisia kehitysstrategioita ja pannaan ne täytäntöön.   - Laaditaan ja pannaan täytäntöön Tunisian kansallinen digitalisointi­suunnitelma. || - Asiantuntemuksen tarjoaminen ja koulutus.   - Instituutioiden välinen vuoropuhelu.   - Institutionaalinen tuki ja kummitoiminta. || - Vahvan kasvupotentiaalin aloja edistävä uusi teollisuusstrategia. Aikataulu: keskipitkä ja pitkä aikaväli   - Alakohtaiset kumppanuuspuitteet, joissa määritellään yhteiset tavoitteet (tekstiili- ja vaatetusala sekä autojen osat). Aikataulu: keskipitkä aikaväli   - Teolliseen ja teknologiseen infrastruktuuriin tehtyjen investointien kehitys. Aikataulu: keskipitkä aikaväli   - Tunisian kansallisen digitalisointisuunnitelman (2013–2018) käyttöönotto. Aikataulu: keskipitkä aikaväli   
 9) Syvennetään yhdentymistä, tehdään pitkälle menevä ja laaja-alainen vapaakauppa­sopimus ja lähennytään unionin säännöstöä. || - Saatetaan päätökseen pitkälle menevää ja laaja-alaista vapaakauppa­sopimusta koskevien neuvottelujen valmisteluvaihe.   - Käynnistetään pitkälle menevää ja laaja-alaista vapaakauppa­sopimusta koskevat neuvottelut.   - Tavaroiden ja palvelujen sekä palveluntarjoajien markkinoillepääsyn helpottaminen. - Lähennetään (akkreditointia, vaatimusten­mukaisuuden arviointia ja markkinoiden valvontaa koskevaa) laaja-alaista sääntelyä sekä alakohtaista sääntelyä. - Jatketaan ja nopeutetaan akkreditoinnista, standardoinnista, vaatimusten­mukaisuuden arvioinnista, metrologiasta ja markkinoiden valvonnasta vastaavien laitosten nykyaikaistamista. - Neuvotellaan EU:n kanssa teollisuustuotteiden vaatimusten­mukaisuuden arviointia ja hyväksymistä koskeva sopimus rakennusmateriaalien ja elektroniikka­tuotteiden aloilla ja lisätään sopimukseen myöhemmin muut ensisijaiset alat. - Jatketaan Tunisian lainsäädännön lähentämistä EU:n normeihin pitkälle menevän ja laaja-alaisen vapaakauppa­sopimuksen puitteissa ensisijaisiksi määritellyillä aloilla. - Jatketaan kauppaa helpottavien tullitoimenpiteiden täytäntöönpanoa. - Parannetaan kuluttajansuojan tasoa - kehittämällä kuluttajansuoja­politiikan soveltamisen edellyttämiä hallinto­valmiuksia, - vahvistamalla kuluttajansuoja­järjestöjen asemaa. || - Asiantuntemuksen tarjoaminen ja koulutus.   - Instituutioiden välinen vuoropuhelu.   - Taloudellinen tuki kilpailukykyä tukevan ja markkinoille pääsyä helpottavan, käynnissä olevan ohjelman kautta tavoitteena laadusta, akkreditoinnista, vaatimustenmukaisuuden arvioinnista ja markkinoiden valvonnasta vastaavien laitosten nykyaikaistaminen.   - Valvontainfrastruktuurin vahvistaminen.   - Kummitoiminta.   - Kansalaisyhteiskunnan tukeminen.   - Tekninen ja muu tuki assosiaatiosopimusta ja siirtymävaihetta tukevan, käynnissä olevan ohjelman ja sitä mahdollisesti seuraavan, neuvotteluja ja toimintaohjelman täytäntöönpanoa tukevan ohjelman kautta.   || - Pitkälle menevää ja laaja-alaista vapaakauppasopimusta koskevien neuvottelujen aloittaminen valmisteluvaiheessa esitettyjen suositusten perusteella.   - Kansalaisyhteiskunnan kuuleminen neuvottelujen aikana. - Teollisuustuotteiden vaatimustenmukaisuuden arviointia ja hyväksymistä koskeva sopimus on allekirjoitettu ensisijaisten alojen osalta.   Aikataulu: keskipitkä aikaväli   - Pitkälle menevään ja laaja-alaiseen vapaakauppasopimukseen sisältyvillä aloilla perustettujen kummitoimintahankkeiden määrä.   - Neuvotteluja ja toimintaohjelman täytäntöönpanoa tukevan ohjelman puitteissa toteutettujen kummitoimintahankkeiden ja institutionaalisten tukihankkeiden määrä. Aikataulu: lyhyt ja keskipitkä aikaväli     
 10) Kehitetään osaamista, tiedon saatavuutta ja innovointia. || - Uudistetaan ja vahvistetaan yleissivistävän koulutuksen, korkea-asteen koulutuksen ja ammatillisen koulutuksen kansallisten järjestelmien hallintoa ja parannetaan hallinnon laatua.   || ·      Asiantuntemuksen tarjoaminen ja tiedonvaihto. ·   Budjettituki käynnissä olevan PEFESE-ohjelman kautta. ·   Institutionaalinen tuki käynnissä olevien TEMPUS- ja kummitoiminta­hankkeiden kautta. ·   Euroopan koulutussäätiön menetelmätuki. ·   Rahoitustuki tulevan korkeakoulutus- ja nuorisoalan Erasmus+ ‑ohjelman kautta.   || - Työllistettävyyteen perustuvien hallintostrategioiden hyväksyminen ja täytäntöönpano yleissivistävän, ammatillisen ja korkea-asteen koulutuksen alalla. Aikataulu: keskipitkä ja pitkä aikaväli   - Tutkintoja sekä oppimisen ja kokemuksen validoimista koskevan kansallisen viitekehyksen hyväksyminen ja täytäntöönpano jäljempänä esitettävien tilastollisten indikaattorien perusteella. Aikataulu: keskipitkä aikaväli - Tunisian ja EU:n jäsenmaiden välisten yhteistutkinto- ja cotutelle-ohjelmien määrä. Aikataulu: keskipitkä aikaväli   Edellyttäen, että seuraavat tilastot ovat käytettävissä: - Koulutusjärjestelmään perustettujen teknisten opintolinjojen määrä (pitkä aikaväli). - Niiden koulujen prosenttiosuus, joissa on internet-yhteys. - Vuoden kuluessa valmistumisestaan työpaikan saaneiden prosenttiosuus korkeakoulututkinnon suorittaneista nuorista. - Opinto-ohjausta saaneiden prosenttiosuus keskiasteen koulutuksen päättävistä. Aikataulu: keskipitkä aikaväli   
   || - Vahvistetaan kansallisen tutkimus- ja innovointijärjestelmän asemaa.   - Edistetään Tunisian lähentymistä ja osallistumista eurooppalaiseen tutkimusalueeseen.   - Jatketaan tutkimus- ja innovointijärjestelmää tukevan PASRI-hankkeen toteuttamista ja vakiinnutetaan se alueellisella tasolla. ||   || - Eurooppalaiseen tutkimusalueeseen osallistuvien tutkimuslaitosten sekä yhteisten hankkeiden määrä. Aikataulu: keskipitkä aikaväli   - Yksittäisiin eurooppalaisiin tutkimushankkeisiin osallistuvien opiskelijoiden ja tutkijoiden merkittävämpi määrä. Aikataulu: keskipitkä aikaväli 
 11) Edistetään työllisyyttä, sosiaalista yhteenkuuluvuutta ja sosiaalista integraatiota sekä alueellista ja paikallista kehitystä. || - Laaditaan ja pannaan täytäntöön yhdennetty kansallinen strategia työllisyyden ja työllistettävyyden edistämiseksi.   - Tehostetaan taloudellisia ja sosiaalisia muutoksia tekemällä uusi yhteiskuntasopimus ja käymällä todellista vuoropuhelua työmarkkina­osapuolten välillä.   - Edistetään sosiaalisen osallisuuden politiikkaa ja otetaan käyttöön toimenpiteitä köyhyyden torjumiseksi ja haavoittuvien väestöryhmien yhteiskuntaan sopeuttamiseksi.   - Kehitetään työlainsäädäntöä läpinäkyvämpään ja nykyaikaisempaan suuntaan siten, että työmarkkinoista tulee joustavammat mutta samalla suojellaan työntekijöiden oikeuksia. - Otetaan käyttöön sosiaaliturvan vähimmäistaso.   - Pannaan täytäntöön assosiaatiosopimuksen 65 artiklan ja sitä seuraavien artiklojen määräykset sosiaaliturva­järjestelmien yhteensovittamisesta liikkuvuus­kumppanuudesta annetun yhteisen julistuksen 8 kohdan mukaisesti. || - Asiantuntemuksen ja koulutuksen tarjoaminen.   - Tietojenvaihto ja instituutioiden välinen vuoropuhelu.   - Institutionaalinen ja tekninen tuki.   - Tuki kansalaisyhteiskunnalle.   - Institutionaalinen tuki ja kummitoiminta sekä etenkin sosiaaliturvarahastojen institutionaalisten valmiuksien kehittäminen.   - Sosiaaliturva-alan tekninen tuki (esim. eläkeuudistus ja uuden sairausvakuutus­järjestelmän arviointi).   - Koulutus, kokemusten ja asiantuntemuksen vaihto sekä tiedotuskampanjat. - Aihekohtainen ohjelma ja yhteistyö EU:ssa toimivien alan laitosten kanssa. || Yhdennetyn kansallisen työllisyysstrategian täytäntöönpano. Aikataulu: keskipitkä aikaväli - Uusi yhteiskuntasopimus on tehty ja tekniset alakomiteat on perustettu. Aikataulu: lyhyt aikaväli - Työmarkkinavuoropuhelua edistävän kansallisen neuvoston perustaminen. Aikataulu: lyhyt aikaväli   - Työpaikkatiedotuksesta ja työvoimaohjauksesta vastaavien ja työmarkkinoille integroitumista tukevien julkisten toimijoiden verkostoitumisen mahdollistava toimintajärjestely tai ‑järjestelyt. Aikataulu: keskipitkä aikaväli   - Aktiivisen työllisyyspolitiikan säännöllinen arviointijärjestelmä. Aikataulu: keskipitkä aikaväli   - Ihmisarvoista työtä koskevan ohjelman hyväksyminen Tunisiassa. Aikataulu: keskipitkä aikaväli   - Vähävaraisia ja pienituloisia perheitä koskevan tietojärjestelmän käyttöönotto. Aikataulu: keskipitkä aikaväli   - Strategia köyhyyden torjumiseksi ja sosiaalisen osallisuuden edistämiseksi on laadittu ja sen täytäntöönpano on aloitettu. Aikataulu: keskipitkä aikaväli   - Muuttoliike- ja sosiaaliasioita käsittelevän alakomitean kokous keskustelun käynnistämiseksi luonnoksesta päätökseksi, jolla pannaan täytäntöön assosiaatiosopimuksen määräykset sosiaaliturvajärjestelmien yhteensovittamisesta. Aikataulu: lyhyt aikaväli   - Ehdotus assosiaationeuvoston päätöstä koskevan luonnoksen hyväksymiseksi. Aikataulu: keskipitkä aikaväli   
   || - Käynnistetään hajauttamista, paikallishallintoa ja valtion viranomaisten tehtävien kehittämistä koskeva kokonaisvaltainen kehittämisprosessi.   - Tehostetaan alue- ja paikalliskehitystoimia sekä alueellisten erojen vähentämistoimia.   - Parannetaan aluekehityksestä vastaavien laitosten hallintoa.   - Tehostetaan alue- ja paikalliskehitys­politiikkaa.   || - Instituutioiden välinen vuoropuhelu ja keskustelut Tunisian tukemiseksi EU:n aluekehitys- ja koheesiopolitiikan mukaisessa kehityksessä.   - Asiantuntemuksen ja koulutuksen tarjoaminen.   - Käynnissä oleva budjettituki kuntien valmiuksien kehittämiseksi. - Tuki kansalaisyhteiskunnalle. - Tuki aluekehityspolitiikalle ja ‑ohjelmille.   - Institutionaalinen tuki ja kummitoiminta.   - Rajat ylittävä yhteistyö ja hajautettu yhteistyö.   - Paikallisyhteisöjen valmiuksien kehittämistuen jatkaminen ja valittujen luottamushenkilöiden kouluttaminen.   - Aluetasolla kehittämisestä vastaavien elinten kehittämisen tukeminen.   || Etenemissuunnitelma hajauttamista ja paikallishallintoa varten on hyväksytty. Aikataulu: keskipitkä aikaväli   - Paikallisyhteisöihin sovellettavien oikeus- ja sääntelyjärjestelmien (lait ja määräykset), institutionaalisen ja organisatorisen järjestelmän (toimivalta) sekä rahoitusjärjestelmän (paikallisverotus) uudistaminen on aloitettu.  Aikataulu: pitkä aikaväli   - Paikallistason henkilöresurssien hallintastrategia on hyväksytty. Aikataulu: pitkä aikaväli   - Keskus- ja aluetason valtion viranomaisten tehtävien tukeminen hajauttamisen yhteydessä. Aikataulu: pitkä aikaväli   - Tunisialaisten ja eurooppalaisten paikallisyhteisöjen yhteishankkeiden määrä. Aikataulu: lyhyt ja keskipitkä aikaväli 
   || - Pannaan täytäntöön terveydenhuoltoalan uudistus, jolla parannetaan suorituskykyä ja laadukkaan terveydenhoidon saatavuutta.   || - Asiantuntemuksen ja koulutuksen tarjoaminen.   - Terveydenhuolto­infrastruktuurin nykyaikaistamisen tukeminen.   - Institutionaalinen tuki ja kummitoiminta. || -   Terveydenhuoltoalan uudistamisstrategia on laadittu. Aikataulu: lyhyt aikaväli -   Terveydenhuoltoalan uudistuksen täytäntöönpano. -   Aikataulu: keskipitkä ja pitkä aikaväli 
 12) Kehitetään maataloutta ja maaseutua. || - Pannaan täytäntöön maatalouden ja maaseudun monivuotinen kehittämisohjelma maataloutta koskevien kansallisten strategisten suuntaviivojen ja ENPARD-ohjelman mukaisesti.   - Tehostetaan ohjelmaa, joka koskee maatilojen, eri tuotantoalojen, alan organisaatioiden ja maataloutta tukevien laitosten ja elinten nykyaikaistamista.   - Tuetaan laadukkaan maatalouden (luonnonmukaiset tuotteet ja maantieteelliset merkinnät) sekä kalatalous- ja vesiviljelyalan kehittämistä.   || - Asiantuntemuksen ja koulutuksen tarjoaminen. - Tuki etenkin tulevan ENPARD-kokeiluhankkeen kautta. - Tuki maatalouden nykyaikaistamis­ohjelmalle. - Institutionaalinen tuki ja kummitoiminta. - Maantieteellisiä merkintöjä ja suojattuja alkuperänimityksiä sekä luonnonmukaisia tuotteita käsittelevien seminaarien järjestämisen tukeminen.   || -    Maatalouden ja maaseudun kehittämisen monivuotinen ohjelma on perustettu ja käynnissä. Aikataulu: täytäntöönpano jatkuu toimintaohjelman koko keston ajan   -    Maatalouden nykyaikaistamisohjelma on käynnistetty (kohteena olevien tilojen ja maataloutta tukevien elinten määrä). -    Aikataulu: pitkä aikaväli   -    Tuotanto on aloitettu uudelleen keskeisillä tuotantoaloilla (peltokasvit, hedelmät ja vihannekset, liha ja maito). Aikataulu: lyhyt ja keskipitkä aikaväli -    Osuuskunnat kattavat 20 % väestöstä. Aikataulu: pitkä aikaväli -      -    Kalatalous- ja vesiviljelyalan sekä luonnonmukaisen maatalouden kehittämisstrategiat on pantu täytäntöön. Aikataulu: keskipitkä aikaväli   
 13) Luodaan ja toteutetaan strategioita ja ohjelmia kestävän kehityksen varmistamiseksi. || - Parannetaan ympäristöhallintoa ja suositaan läheisyysperiaatetta (hajauttaminen ja paikallishallinto) etenkin tehostamalla tiedonsaantia ja yleisön osallistumista koskevaa politiikkaa ja vahvistamalla toimivaltaisia kansallisia hallintoviranomaisia. - Perustetaan kestävän kehityksen strategiset suunnittelupuitteet (vihreä talous, ilmastonmuutos­politiikka, organisaatioiden yhteiskuntavastuu, innovointi ja ympäristöteknologia). || - Asiantuntemuksen ja koulutuksen tarjoaminen. - Institutionaalisen yhteistyön ja kummitoiminnan tehostaminen. - Kansalaisyhteiskunnan tukeminen. - Poliittinen ja institutionaalinen vuoropuhelu. || -   Alueellisia ja paikallisia ympäristöviranomaisia on vahvistettu ja ympäristötoimia on tehostettu. Aikataulu: keskipitkä aikaväli -   Ympäristöä ja kestävää kehitystä koskeva tietojärjestelmä on otettu käyttöön yhteistyössä kansalaisyhteiskunnan toimijoiden kanssa. Aikataulu: keskipitkä aikaväli On laadittu kansallinen kestävän kehityksen strategia ja vihreää taloutta koskeva strateginen visio, ja kaikki sidosryhmät ovat validoineet ne. -   Aikataulu: keskipitkä aikaväli 
   || - Otetaan käyttöön saastumisen ehkäisemistä, puhdistamista, ympäristöuudistuksia ja jätehuoltoa koskeva kansallinen ohjelma. ||     || -   Kansallinen teollisuusalueiden puhdistusohjelma on laadittu, ja sen täytäntöönpano on aloitettu. Aikataulu: keskipitkä aikaväli -     -   Jätealan strateginen uudelleentarkastelu on suoritettu. Aikataulu: lyhyt aikaväli 
   || - Pannaan täytäntöön ympäristön- ja ilmastonsuojelua, aavikoitumisen torjuntaa ja biologisen monimuotoisuuden suojelua koskevat alueelliset ja kansainväliset sopimukset. - Kehitetään epäsuotuisia alueita, kohennetaan sisämaan asukkaiden sekä keitaiden ja eteläisten kansallispuistojen lähistöllä asuvien ihmisten elinoloja edistämällä työpaikkoja ja lisäarvoa luovia, paikallisia ympäristöön liittyviä toimia, erityisesti ekoturismia. - Pannaan täytäntöön strategioita ja ohjelmia, joiden tavoitteena on ilmastonmuutoksen hillitseminen ja siihen sopeutuminen.   ||   || - On laadittu strategia biologisen monimuotoisuuden edistämiseksi ja sisämaan asukkaiden sekä keitaiden ja eteläisten kansallispuistojen lähistöllä asuvien ihmisten elinolojen kohentamiseksi. Aikataulu: keskipitkä aikaväli - Kansallinen ilmastonmuutosstrategia on laadittu ja validoitu. Aikataulu: lyhyt aikaväli - Päivitetty kasvihuonekaasuinventaario on laadittu. Aikataulu: lyhyt aikaväli - Energia-alalla, teollisuudessa, maataloudessa ja jätehuollossa on otettu käyttöön tarkkailua, raportointia ja todentamista koskeva järjestelmä (MRV-järjestelmä). Aikataulu: keskipitkä aikaväli 
[1]        Yhteinen tiedonanto Uusi strategia muutostilassa olevia
naapurimaita varten, KOM(2011) 303, 25.5.2011.
[2]        Tunisia ja EU allekirjoittivat ensimmäisen yhteistyösopimuksensa
vuonna 1969. Assosiaatiosopimus tehtiin vuonna 1995. Tämän pohjalta ja Euroopan
naapuruuspolitiikan laajemmassa yhteydessä allekirjoitettiin vuonna 2005 ensimmäinen
toimintaohjelma.
[3]               Eurooppa 2020 ‑strategiaa tukeva talousarvio,
KOM (2011) 500 lopullinen, 29.6.2011.
[4]               Kansainvälisen rikostuomioistuimen Rooman perussääntö;
kidutuksen ja muun julman, epäinhimillisen tai halventavan kohtelun tai
rangaistuksen vastaisen yleissopimuksen valinnainen pöytäkirja; kansainvälinen
yleissopimus kaikkien henkilöiden suojelemiseksi tahdonvastaiselta
katoamiselta; ja kansalaisoikeuksia ja poliittisia oikeuksia koskevaan
kansainväliseen yleissopimukseen liittyvä valinnainen pöytäkirja.
[5]               Uusi strategia muutostilassa olevia naapurimaita
varten, KOM(2011) 303, 25.5.2011.
[6]               Euroopan naapuruuspolitiikka: kohti vahvempaa
kumppanuutta, JOIN(2013)04 final, 20.3.2013.
[7]      EU:n mahdollinen
tuki on tässä vaiheessa alustavaa. Rahoitusyhteistyön ensisijaisista
tavoitteista sovitaan yhteisen ohjelmasuunnittelun puitteissa, ja ne kirjataan
yhdistettyyn tukikehykseen. EU:n tuki voidaan antaa
käytettävissä olevien erilaisten tukien ja rahoitusvälineiden kautta
(budjettituki, kummitoiminta, tekninen tuki, jota voidaan myöntää myös
kansalaisyhteiskunnan edustajille, sekä aineellisten valmiuksien parantaminen).
Näistä päätetään niitä aloja koskevien kartoitus- ja suunnittelumatkojen
perusteella, joilla EU haluaa käyttää välineitään.